ബ്ലോഗെഴുത്തുലോകം വാരം 003 രചന 09 | ബ്ലോഗെഴുത്തുലോകം വാരം 003\n← ബ്ലോഗെഴുത്തുലോകം വാരം 003 രചന 08\nബ്ലോഗെഴുത്തുലോകം വാരം 003 രചന 10 →\nവേദാരണ്യം അദ്ധ്യായം 14: ഉതിർമണികൾ (നോവൽ)\nകൊയ്‌ത്തിന് കറ്റ അടക്കിവെച്ചിരുന്നത് എവിടെയൊക്കെയാണെന്നു നല്ല നിർണയമുണ്ടായിരുന്നു. കട്ട വിണ്ടു കീറിയ പാടത്ത് ചാത്തപ്പൻ ഉതിരുമണികൾ നോക്കിനടന്നു. കണ്ണു കാണണമെങ്കിൽ നാട്ടുവെളിച്ചം പോരാ. എന്തെങ്കിലും രണ്ടുമണി നെല്ലു കിട്ടണമെങ്കിൽ നല്ല വെളിച്ചം വേണം; നിലാവെത്തണം. ചാത്തപ്പൻ നിലാവുദിക്കുന്നതും നോക്കി കാത്തിരുന്നു.\nനേരം പിന്നിട്ടതറിഞ്ഞില്ല…കാത്തിരുന്നു കാത്തിരുന്ന്, വേനൽവീർപ്പിൽ വലഞ്ഞ് ഇരുന്നിടത്തിരുന്നങ്ങനെ മയങ്ങി. അളയിലൊളിച്ച ഞണ്ടിനെ വാലിട്ടുടക്കി പിടിയ്ക്കാൻ ജംബൂകപരമ്പരയിറങ്ങി. പിറകേ വിരട്ടിയെത്തിയ ശ്വാനവർഗത്തിന്റേയും പടയോട്ടം കേട്ട് ഞെട്ടിത്തെറിച്ചുണർന്നു.\nവിണ്ടളർന്ന ചെളിക്കട്ടകൾ അള്ളിപ്പൊളിച്ചു കുട്ടിച്ചാക്കിലിട്ട് കൈവിടാതെ വട്ടം വീശി. ഭാഗ്യത്തിന് അവയെല്ലാം ഓരിയിട്ട് ഒരേവഴിയ്ക്ക് കുറുക്കന്മാർക്കൊപ്പം പിടിച്ചു. അന്നേരം കണ്ടാണിപ്പുഴയ്ക്കക്കരെ നമ്പഴിക്കാട് കുന്നത്ത് ചന്ദ്രപ്രഭ തെളിവെടുത്തു തുടങ്ങുകയായിരുന്നു…\nനിർണയമുള്ളിടത്തെല്ലാം ചാത്തപ്പൻ നെന്മണി തപ്പി. കിട്ടിയതങ്ങനെ മണ്ണടക്കം വാരിയെടുത്തു ചാക്കിലിട്ടു. വരമ്പരികിലെ ചോരപ്പുല്ലിലും തകരക്കാട്ടിലും തത്തകൾ എത്താതിരുന്നിടത്ത് എളുപ്പം നുള്ളി വാരിയെടുത്തു. കല്ലും മണ്ണും ചെളിക്കട്ടയും നെല്ലും പതിരുമൊക്കെച്ചേർന്ന് കുട്ടിച്ചാക്കു നിറഞ്ഞു.\nകിട്ടിയതെല്ലാം കൂടി കൊണ്ടുവന്ന് അടുപ്പും കണ്ണിയ്ക്കു മുന്നിൽ ചൊരിഞ്ഞു. അടുപ്പിൽ കുത്തിത്തിരുകിയ കോഞ്ഞാട്ടയുടെ പൊരിഞ്ഞുപടർന്ന തീനാളത്തിൽ വിയർപ്പാറ്റിയ മുഖം ക്ഷീണിച്ചു കരിവാളിച്ചു കിടന്നു. വിശപ്പും ദാഹവും വകവെയ്ക്കാതെ ചാത്തപ്പൻ സൂക്ഷ്‌മതയോടെ ഉതിർമണികൾ വേർതിരിയ്ക്കാനിരുന്നു…\nകമഴ്‌ന്നിരുന്നു മുഖമടുപ്പിച്ച് അർപ്പണബുദ്ധിയോടെ നെല്ലും കല്ലും വേർതിരിക്കുന്ന ചാത്തപ്പനെ എരിയുന്ന നാളത്തിൽ ഏറെനേരം വാത്സല്യപൂർവം തമ്പുരാട്ടി നോക്കിയിരുന്നു. ഹൃദയം നൊന്തു.\nആരുമല്ലാത്തൊരു മനുഷ്യൻ, അകലെ നിന്നുപോലും കണ്ടിട്ടില്ലാത്തൊരാൾ, ജീവിതത്തിലേയ്ക്കു കടന്നു വന്ന് എന്തൊക്കെ പാടുപെടുന്നു, ഏതോ ജന്മനിയോഗം പോലെ. നോക്കിയിരുന്നപ്പോൾ മിഴിപ്പൂക്കളടർന്നു പളുങ്കുതുള്ളികൾ വീണു.\nആദരവിനൊപ്പം സഹതാപം ഉള്ളുണർത്തി. അരികത്തിരിയ്ക്കാനും സഹായപ്പെടാനും മനസ്സു കൊതിച്ചു. ഇക്കാണുന്ന ത്യാഗവും കർമ്മവും ഹൃദയത്തിൽ ഓളം വെട്ടി. ശ്വാസമടക്കി, ഭൂമിദേവി പോലുമറിയാതെ ചെന്നു, കൂട്ടിരുന്നു. ഉതിർമണികളിൽ വിരലോടിച്ചു.\nകല്ലുകൾ ചെളിക്കട്ടകൾ മണ്ണും കരടും പതിരും കൂടി, നെല്ലിനേക്കാൾ അധികം വരും. ഒരു നേരത്തെ അന്നത്തിന്റെ വില!\nരാപകലില്ലാതെ പെടാപ്പാട് പെടുന്ന പണിമക്കളുടെ വിയർപ്പിന്റെ വില ഇതുവരെ അറിഞ്ഞിരുന്നില്ല! കൂലി മാത്രമേ എന്നും വിഷയമായിട്ടുള്ളൂ. കൂലി ചോദിച്ചവരെ തൊഴുത്തിന്റെ കള്ളിയിൽ കെട്ടിയിട്ടു തല്ലി. തല്ലുകൊണ്ടു ദാഹിച്ചു വലഞ്ഞവർക്കു കുടിയ്ക്കാൻ നാൽക്കാലികൾക്കു വെച്ച കാടിവെള്ളം…നെല്ലിൻപക ഉള്ളിൽത്തട്ടി. കൊക്ക് കുത്തിത്തറഞ്ഞു. കണ്ണീർത്തുള്ളികൾ ശരപറ, ഉതിർമണികളിലേയ്ക്കുതിർന്നു…\nഎന്താണുണ്ടായതെന്നറിയാതെ ചാത്തപ്പൻ പകച്ചുനിവർന്നു!\nനിഷ്‌കളങ്കം നോക്കിയിരിക്കുന്ന വറ്റിയുണങ്ങിയ മുഖം തമ്പുരാട്ടിയെ അതിലേറെ വേദനപ്പെടുത്തി. ചാത്തപ്പന്റെ തോളിലേയ്ക്കു തല മെല്ലെ ചാരി, വ്യസനം ചൊരിഞ്ഞു…\n“പുത്തരീം വേണ്ട, കുത്തരീം വേണ്ട. ഒന്നും വേണ്ട. ഇത്രയ്ക്ക് പാടുള്ളതൊന്നും എനിയ്ക്ക് അറിയില്ലായിരുന്നു. നമുക്ക് നമ്മുടെ ചാമക്കഞ്ഞി മതി.” ചാത്തപ്പന്റെ കഷ്‌ടപ്പാടിൽ തമ്പുരാട്ടി മനസ്സുരുകി.\nഇതിനാണോ തമ്പുരാട്ടി കരയുന്നതെന്നു ചാത്തപ്പൻ സംശയിച്ചു. ചിന്താക്കുഴപ്പത്തിൽ പിന്നേയും അങ്ങനെതന്നെ ഇരുന്നു. മതിയാക്കി എഴുന്നേൽക്കാൻ തമ്പുരാട്ടി ചാത്തപ്പനെ കൈ കൂട്ടിപ്പിടിച്ചു നിർബന്ധിച്ചു.\n“മതി. ഇതൊക്കെ വാരിക്കൊണ്ടുപോയി കളഞ്ഞോളൂ. എന്നിട്ടു കുളിച്ചു വന്നിട്ട് കഞ്ഞി കുടിച്ചോളൂ.” തമ്പുരാട്ടി എഴുന്നേൽക്കാൻ പ്രേരിപ്പിച്ചു.\n“അയ്യോ! അതു പാടില്യ. ഇട്ത്തേന് എന്തെങ്കിലും കിട്ടണ്ടേ? ഇല്ലെങ്ങെ ചെയ്തോട്ത്തോളം പണി വെറ്ക്കന്യാവും.” ചാത്തപ്പൻ കഷ്ടം പ്രകടിപ്പിച്ചു.\nപറഞ്ഞതെത്രയോ ശരിയാണെന്നു തമ്പുരാട്ടി അതിശയിച്ചു. അന്തിയാവോളം നനയ്ക്കാനെടുത്ത മൺകുടം അന്തിയ്ക്കു തല്ലിയുടച്ചതിനു സമം. കർമ്മം നിഷ്‌ഫലം! ചാത്തപ്പന്റെ മനസ്സിന്റെ വലിപ്പം അടുത്തറിഞ്ഞു. അഭിമാനപുരസ്സരം കൈകൾ സ്വതന്ത്രമാക്കി ഒഴിഞ്ഞു നിന്നു.\nകല്ലും കരടും മാറ്റിയ നെല്ല് ചാത്തപ്പൻ നീക്കി അടുപ്പിന്റെ മുന്നിൽത്തന്നെ ഓരിവെച്ചു. മൂന്നോ നാലോ ഇടങ്ങഴി നെല്ലു കിട്ടി! മറ്റെല്ലാം അപ്പാടെ കുട്ടിച്ചാക്കിലേയ്ക്കു കോരിയെടുത്ത് തെങ്ങിന്റെ കടയ്ക്കൽ കൊണ്ടുപോയിട്ടു. ഓരിയിലെ നെല്ലു കൈയിലിട്ടു തിരുമ്മി ഉണക്കം നോക്കി.\nപാടത്തു വീണ വെയിൽ മുഴുവനും കൊണ്ട് വിത്തിലും പാകം ഉണക്കം തട്ടിയിരുന്നു. അതിൽ നിന്ന് ഇത്തിരി നെല്ലെടുത്ത് ചിരട്ടയിലിട്ടു തെരങ്ങി. എളുപ്പം ഉമി പൊടിഞ്ഞു കിട്ടി. ഉമി ഊതിക്കളഞ്ഞ്, അരിമണിയെടുത്ത് വായിലിട്ടു കടിച്ചു നോക്കി തൃപ്തിപ്പെട്ടു. ഇതെല്ലാം കൂടി തെരങ്ങിയാൽ രണ്ടിടങ്ങഴി കൊണ്ട പുത്തരി ഉറപ്പാണ്! വിയർപ്പും ക്ഷീണവും കളയാൻ ചാത്തപ്പൻ കുളിയ്ക്കാൻ പുറപ്പെട്ടു.\nമുറ്റത്തിറങ്ങിയ ചാത്തപ്പനോട് തമ്പുരാട്ടി ഒരത്യാവശ്യം ഉണർത്തിച്ചു: “ഒരു പൂക്കുല വേണം, തെങ്ങിന്റെ.”\nഎന്തിനാണെന്നു ചാത്തപ്പൻ ചോദിച്ചില്ല. തമ്പുരാട്ടിയുടെ ഏതൊരാവശ്യത്തിനു മുന്നിലും തല താഴ്‌ത്തി വണങ്ങി നിന്നതേയുള്ളൂ. ഉയരക്കുറവുള്ള തെങ്ങിൽ അനായാസം പിടിച്ചുകയറി, പൂക്കുലയൊന്ന് അരിഞ്ഞെടുത്തു. താഴോട്ടിടാതെ, കടിച്ചുപിടിച്ച് താഴെയിറക്കി കൊണ്ടുവന്നു. കുളിച്ച് കഞ്ഞി കുടിച്ചു. അന്നത്തെ അദ്ധ്വാനത്തിലും കിടക്കാൻ വൈകിയതിനാലും നിദ്ര വന്നു പുണർന്നത് അറിഞ്ഞില്ല.\nബ്രാഹ്മമുഹൂർത്തത്തിനു മുൻപേ തമ്പുരാട്ടി എഴുന്നേറ്റ് വിളിച്ചുണർത്തി. മറപ്പുരയ്ക്കുള്ളിൽ കുളിയ്ക്കാനും ശുദ്ധത്തിനും വെള്ളം പാകപ്പെടുത്തി വെച്ചിരുന്നു… ‘ഇന്നെന്താണിത്ര നേരത്തേ’യെന്നു ചാത്തപ്പനു തോന്നാതിരുന്നില്ല. എങ്കിലും, എന്തോ പ്രത്യേകതയുണ്ടെന്നു മനസ്സിലാവുകയും ചെയ്തു.\nകുളിച്ചൊരുങ്ങി, ഈറനൊഴിയാത്ത മുടിയഴകിൽ സുഗന്ധപൂരിതമായ അർത്ഥപ്പൂ ചൂടി തമ്പുരാട്ടി കാത്തുനില്പുണ്ടായിരുന്നു…\nചാത്തപ്പൻ കുളി കഴിഞ്ഞ് മറപ്പുരയ്ക്കു പുറത്തിറങ്ങുമ്പോൾ അലക്കി വെളുപ്പിച്ചു മടക്കിവെച്ച തുണി മാറാൻ കൊടുത്തു. അതിന്റെ അർത്ഥവും ചാത്തപ്പനറിഞ്ഞില്ല. ആദ്യമൊന്നു മടിച്ചെങ്കിലും പിന്നെ വാങ്ങിച്ചുറ്റി. ഉടുക്കാനറിയാത്തവൻ ചുറ്റിയുടുത്തപ്പോൾ തുണി കോണ് കേറിക്കിടന്നു. ഉടുത്തുകഴിഞ്ഞപ്പോൾ തമ്പുരാട്ടി ചാത്തപ്പനെ പിടിച്ച് പടിഞ്ഞാട്ട് തിരിച്ചുനിർത്തി, ക്ഷേത്രസ്ഥാനം ചൂണ്ടിപ്പറഞ്ഞു:\n“ദാ, അവിടെ ഗുരുവായൂരപ്പൻ. മനസ്സിരുത്തി നല്ലവണ്ണം പ്രാർത്ഥിച്ചോളൂ.”\nചാത്തപ്പന്റെ ഇടതുവശം തമ്പുരാട്ടി തൊട്ടുനിന്നു.\nഭക്തിനിർഭരം, മനസ്സിൽ രാധാകൃഷ്‌ണമാധുര്യം തുളുമ്പി!\nവിഷ്‌ണുപ്രീത്യേ, ഹൃദയം മന്ത്രിച്ചു:\nശംഖായ അംഗുഷ്ഠാഭ്യാം നമഃ\nചക്രായ തർജനീഭ്യാം നമഃ\nഗദായൈ മദ്ധ്യമാഭ്യാം നമഃ\nഗംഗായ അനാമികാഭ്യാം നമഃ\nശാർഗായ കനിഷ്ഠികാഭ്യാം നമഃ\nപഞ്ചായുധായ കരതലകരപ്യഷ്ഠാഭ്യാം നമഃ\nകോഞ്ഞായപ്പടരിൽ അഗ്നിദേവൻ നാമ്പെടുത്തു.\nഅടുപ്പിനു മുന്നിൽ, പൊന്നിൻമണികൾ, ഓരിനെല്ല് കൂനച്ച് കിടന്നു.\nഐശ്വര്യത്തിന്റേയും സമൃദ്ധിയുടേയും സാക്ഷ്യങ്ങൾ; തമ്പുരാട്ടി ഉള്ളിൽ നിറച്ചു.\nകുളിച്ച് അകത്തേയ്ക്കു കടന്ന ചാത്തപ്പൻ അത്ഭുതപ്പെട്ടു! അടിച്ചുതളിച്ചു മെഴുകി വൃത്തിയാക്കിയ പുരയ്ക്കകം ചുവന്ന വെളിച്ചത്തിൽ കുളിച്ചുകിടന്നു. അഗ്നികുണ്ഡമെന്ന പോലെ, അടുപ്പ് തെളിഞ്ഞു… വിത്ത്, സാക്ഷിയായി മുന്നിൽ… കുത്തിനിർത്തിയ ചന്ദനപ്പൂക്കുല, ഇതളുണർന്ന അനുഭൂതിയായി…\nകിഴക്കു തിരിഞ്ഞു കിണ്ടിയിൽ തീർത്ഥം.\nനൂൽ‌ച്ചരടിൽ കൊരുത്ത് നാക്കിലയിൽ തിരുമാംഗല്യം.\nതുറന്നുവെച്ച ചെപ്പിനകവും പുറവും കുങ്കുമച്ചോപ്പിൽ തുടുത്തു.\n‘ഇതെന്തു പൂര’മെന്നറിയാതെ ചാത്തപ്പൻ മുഖത്തേയ്ക്കു നോക്കി.\nമന്ദഹാസത്തോടെ തമ്പുരാട്ടി ഇടതുവശത്തു വന്നിരുന്നു. കുങ്കുമത്തിന്റെയെന്ന പോലെയുള്ള ശോണിമ അവരുടെ മുഖത്തും പരന്നിരുന്നു…\n“വരൂ. ഇതാണ് നമ്മുടെ മംഗളമുഹൂർത്തം. ആ മംഗല്യസൂത്രമെടുത്ത് ഇങ്ങടുത്തിരിയ്ക്കൂ.”\nവലതുവശത്തേയ്ക്ക് തമ്പുരാട്ടി ചാത്തപ്പനെ സ്വാഗതം ചെയ്തു.\nസ്ഥലകാലബോധം തിരിച്ചുകിട്ടാൻ അല്പം സമയം വേണ്ടി വന്നു. പ്രജ്ഞയുണർന്നപ്പോൾ അരുതായ്‌മ ഭയന്ന് അടിവെച്ച് ചാത്തപ്പൻ പിന്നോട്ടകന്നു…\n“വരൂ. ഭയപ്പെടാനൊന്നുമില്ല. ഇത് നമുക്ക് അവകാശപ്പെട്ടതാണ്. വന്ന് ഇതൊന്നു ചാർത്തിത്തരൂ.” തമ്പുരാട്ടി വീണ്ടും ക്ഷണിച്ചു.\nനിഷേധാർത്ഥം തല കുടഞ്ഞ്, അരുതെന്നു കൈവിലക്കി, ഭയപ്പാടിൽ പൊട്ടിയടർന്ന് ചാത്തപ്പൻ പിറകോട്ടു നീങ്ങി. താലിച്ചരട് എത്തിച്ചു കൈയിലെടുത്ത്, ഇരുന്നിടത്തു നിന്നു നിരങ്ങിത്തിരിഞ്ഞ്, മടങ്ങിയ കാൽമുട്ടിലിരുന്ന് ഇരുകൈകളാലും തമ്പുരാട്ടി യാചിച്ചു:\n“ഭിക്ഷയാണെനിയ്ക്കിത്. ഇല്ലെന്നു മാത്രം പറയരുത്. കൈക്കൊള്ളണം.”\nകണ്ണുനീരോടെ തമ്പുരാട്ടി കെഞ്ചിയതും അറഞ്ഞ് രണ്ടു തല്ലുതല്ലി ചാത്തപ്പൻ, നെഞ്ചത്ത്!\n“ഇന്തേ…ന്റവ്വേ…എന്തൊക്ക്യാ ഞാൻ കേക്കണത്! എന്ത് പാവാണിത് പറേണത്!”\nഅടിച്ച നെഞ്ചിലേയ്ക്ക് തമ്പുരാട്ടി കരഞ്ഞുയർന്നു: “എന്താ ഈ കാട്ടിയത്, ഭഗവാനേ!” ദീനദീനം കരഞ്ഞൊഴുകി. “ഇതൊരു പെണ്ണിന്റെ ജീവിതമല്ലേ…” തമ്പുരാട്ടി പിന്നേയും കരഞ്ഞു കേണു. “തല്ലിത്തകർക്കല്ലേ… എനിയ്ക്കു വേണം!!”\nമംഗല്യസൗഭാഗ്യം കൈവിട്ടുപോകുന്നതറിഞ്ഞ് തമ്പുരാട്ടി വിങ്ങിപ്പൊട്ടി…\nഅന്നം തന്നു, എനിയ്ക്കു വെള്ളം തന്നു…\nഅളവറ്റ സ്നേഹവും കാരുണ്യവും തന്നു…\nഅന്യപുരുഷനിൽ നിന്നു പുടവ കൈക്കൊണ്ടാൽ പിന്നെയാ പെണ്ണിന് മറ്റൊരു ജീവിതമില്ലെന്നറിഞ്ഞുകൂടേ!\nപിന്നെ ആർക്കുവേണ്ടിയാണീ പൂവും പൊട്ടും?\nരണ്ടു കൈയും നെറുകന്തലയിൽ പതിച്ചമർത്തി ചാത്തപ്പൻ നിലവിളിച്ചു. ചാത്തപ്പന്റെ നിലവിളിയ്ക്കു താഴെ തമ്പുരാട്ടി കണ്ണീരിൽ കുളിച്ചു. വൈലിത്തറയും കടന്നകന്ന രോദനം, നിലാക്കയത്തിൽ വിഷം കലർത്തി…\nമുന്നിൽ കൈതോലസഞ്ചി തുറന്നുകിടന്നു.\nഇത്രയും വലിയൊരു ചതി ചെയ്യുമെന്നു നിരീച്ചില്ലല്ലോയെന്നു ചാത്തപ്പൻ എണ്ണിപ്പെറുക്കി.\nകാണാക്കാഴ്‌ചകൾ അടുപ്പിൽ വെന്തു പതം വന്നു…\nകണ്ണും മൂക്കും അമർത്തിത്തുടച്ചു.\nമൂക്കിള നിലത്തമർത്തി തേച്ചു.\nപാളപ്പൊതിയിൽ ഭദ്രമായി പൊതിഞ്ഞു വെച്ചിരുന്ന പിശാങ്കത്തിയെടുത്തു; ഒരുറച്ച തീരുമാനത്തിലെന്ന പോലെ ചാത്തപ്പൻ പുറത്തിറങ്ങി…


reji | സുഹൃത്തിന്റെ കൂട്ടുകാരന്റെ കാത്തു നിൽപ്പ് എത്തിച്ചത് പ്രണയത്തിൽ; ഫോൺ വാങ്ങി നൽകി അടുപ്പം ദൃഢമാക്കി ബൈക്കിൽ കറക്കം; ഓണക്കാലത്ത് ആൽത്തറയിലെ കൂട്ടുകാരന്റെ വീട്ടിൽ എത്തിച്ച് സ്‌നേഹത്തിലൂടെ മയക്കി പീഡനം; കൂട്ടുകാരികളും അദ്ധ്യാപകരും അറിഞ്ഞപ്പോൾ വീട്ടിലും പ്രശ്‌നമായി; എന്നിട്ടും കാമുകനെ കൈവിട്ടില്ല; വെളുപ്പിന് വീട്ടിന്റെ മതിൽ ചാടിക്കടന്ന് വില്ലനെത്തിയപ്പോൾ അച്ഛനും അമ്മയും കൈയോടെ പിടികൂടി; സ്‌കൂൾ വിദ്യാർത്ഥിനിയെ പീഡിപ്പിച്ച് പോക്‌സോയിൽ കുടുങ്ങിയ ജെറി ഡിഗ്രി സ്റ്റുഡന്റും - MarunadanMalayalee.com\nNovember 05, 201902:21 PM IST Permalink\nതിരുവനന്തപുരം: പോക്‌സോ കേസുകളും പൊലീസ് അറസ്റ്റുകളും നടപടികളും തുടരുമ്പോഴും സ്‌കൂൾ വിദ്യാർത്ഥിനികൾ തുടർച്ചയായി പീഡിപ്പിക്കപ്പെടുന്നതിന് തെളിവാകുകയാണ് നഗരത്തിലെ പ്രമുഖ സ്‌കൂളിലെ ഒമ്പതാംവിദ്യാർത്ഥിനി പീഡിപ്പിക്കപ്പെട്ട സംഭവം. പ്രണയം നടിച്ച് പെൺകുട്ടിയെ പീഡിപ്പിച്ച കേസിൽ ഡിഗ്രി വിദ്യാർത്ഥി പൊലീസ് പിടിയിലായത് പൊലീസിന്റെ തന്ത്രപരമായ നീക്കങ്ങളുടെ ഫലം.\nനഗരത്തിലെ പ്രമുഖ സ്‌കൂളിലെ ഒമ്പതാംക്ലാസുകാരിയെ പീഡിപ്പിച്ച കേസിലാണ് ഡിഗ്രി വിദ്യാർത്ഥി മ്യൂസിയം പൊലീസിന്റെ പിടിയിലായത്. കണ്ണേറ്റുമുക്ക് വലിയശാല സ്വദേശി ജെറിയാണ് പോക്‌സോ കേസിൽ അറസ്റ്റിലായത്. കടയ്ക്കാവൂർ സ്വദേശിയായ ജെറി കോളേജ് വിദ്യാഭ്യാസത്തിനു വേണ്ടിയാണ് കണ്ണേറ്റുമുക്കിലെ സുഹൃത്തിന്റെ വീട്ടിൽ താമസം തുടങ്ങിയത്. ഇതിനിടെയാണ് പ്രണയം നടിച്ച് സ്‌കൂൾ വിദ്യാർത്ഥിനിയെ വശത്താക്കി ആൽത്തറയുള്ള മറ്റൊരു സുഹൃത്തിന്റെ വീട്ടിൽക്കൊണ്ടുപോയി ജെറി പീഡിപ്പിച്ചത്.\nസ്‌കൂൾ യൂണിഫോമിൽ പെൺകുട്ടിയെ സ്‌കൂളിനു മുന്നിൽ നിന്ന് കൂട്ടിക്കൊണ്ടു പോയാണ് ജെറി പീഡനത്തിനു വിധേയമാക്കിയത്. കഴിഞ്ഞ ഓണക്കാലത്താണ് പീഡനം നടന്നത്. പീഡനത്തിനു ശേഷം അതേ സ്‌കൂളിനു മുന്നിൽ തന്നെയാണ് ജെറി പെൺകുട്ടിയെ ഇറക്കി വിട്ടത്. ജെറിയുമായുള്ള വരവുംപോക്കും മറ്റു കുട്ടികൾ മനസിലാക്കിയതോടെ പെൺകുട്ടി പീഡനവിവരം പറയുകയായിരുന്നു. സ്‌കൂൾ അധികൃതർ സംഭവം അറിഞ്ഞതോടെ രക്ഷിതാക്കളെ സ്‌കൂളിൽ വിളിച്ചു വരുത്തി വിവരം പറഞ്ഞു. ഇതോടെയാണ് പെൺകുട്ടിയുടെ രക്ഷിതാക്കൾ തമ്പാനൂർ പൊലീസിൽ പരാതി നൽകിയത്.\nപീഡനം നടന്നത് മ്യൂസിയം പൊലീസ് പരിധിയിൽ ആയതിനാൽ തമ്പാനൂർ പൊലീസ് എഫ്‌ഐആർ രജിസ്റ്റർ ചെയ്ത് മ്യൂസിയം പൊലീസിന് കൈമാറുകയായിരുന്നു. മ്യൂസിയം പൊലീസാണ് പരാതി ലഭിച്ച് രണ്ടാഴ്ചയ്ക്ക് ശേഷം ജെറിയെ അറസ്റ്റ് ചെയ്യുന്നത്. സ്‌കൂൾ വിദ്യാർത്ഥിനിയെ തട്ടിക്കൊണ്ടുപോയി പീഡിപ്പിച്ച കേസിൽ കഠിനംകുളത്തെ നാല് യുവാക്കൾ കഴിഞ്ഞ ദിവസം പോക്‌സോ കേസിൽ അറസ്റ്റിലായിരുന്നു. തട്ടിക്കൊണ്ടു പോയുള്ള ഈ ബലാത്സംഗത്തിന്റെ ഞെട്ടൽ വിട്ടുമാറും മുൻപ് തന്നെയാണ് ഒൻപതാം ക്ലാസുകാരിയെ പീഡിപ്പിച്ച കേസിൽ പ്രമുഖ കോളേജിലെ വിദ്യാർത്ഥി അറസ്റ്റിലാകുന്നത്.\nട്യൂഷന് ക്ലാസിലെ പ്രണയമാണ് പീഡനത്തിലേക്കും ഒടുവിൽ പോക്‌സോ കേസിലെ അറസ്റ്റിലേക്കും വഴിവെച്ചത്. ആൽത്തറയിലെ സുഹൃത്തിന്റെ വീട്ടിൽ ബൈക്കിൽ എത്തിച്ചാണ് ഈ ഓണക്കാല വേളയിൽ ജെറി ഒൻപതാം ക്ലാസുകാരിയെ പീഡിപ്പിച്ചത്. സുഹൃത്ത് പുറത്ത് കാവൽ നിൽക്കുമ്പോഴാണ് ജെറി പീഡനം നടത്തിയത്. കഴിഞ്ഞ 14 നു തമ്പാനൂർ പൊലീസ് സ്റ്റേഷനിൽ എത്തിയാണ് ഒൻപതാം ക്ലാസുകാരി മൊഴി നൽകിയത്. കേസ് വന്നപ്പോൾ മുങ്ങി നടക്കുകയായിരുന്ന ജെറിയെ ഇന്നലെയാണ് മ്യൂസിയം പൊലീസ് അറസ്റ്റ് ചെയ്തത്. ജെറി സഞ്ചരിച്ചിരുന്ന ലൊക്കേഷൻ മനസിലാക്കി റോഡിൽ നിന്നാണ് ജെറിയെ അറസ്റ്റ് ചെയ്തത്. അറസ്റ്റ് ചെയ്ത ജെറിയെ റിമാൻഡ് ചെയ്യുകയും ചെയ്തു. പ്രണയം പീഡനത്തിലേക്ക് മാറ്റിയതാണ് പോക്‌സോ കേസിൽ ജെറി കുടുങ്ങാൻ കാരണം.\nപെൺകുട്ടിയുടെ സുഹൃത്തുമായാണ് ജെറി ആദ്യം അടുത്തത്. പെൺകുട്ടിയുടെ സുഹൃത്ത് ജെറിയെ പെൺകുട്ടിക്ക് പരിചയപ്പെടുത്തുകയായിരുന്നു. ഈ അടുപ്പം പിന്നീട് പ്രണയമായി. ട്യൂഷൻ ക്ലാസിൽ പെൺകുട്ടി എത്തിയപ്പോഴൊക്കെ ജെറിയെ കണ്ടു. സ്‌കൂളിലേക്ക് പോകുന്ന വഴിയിലും ജെറി കാത്തു നിൽക്കാൻ തുടങ്ങി. പ്രണയത്തിലായപ്പോൾ അടുപ്പം കൂട്ടാനും എപ്പോഴും സംസാരിക്കാനും പെൺകുട്ടിക്ക് ജെറി ഫോൺ വാങ്ങി നൽകുകയും ചെയ്തു. ഈ ഫോൺ പെൺകുട്ടി വീട്ടുകാർ കാണാതെയാണ് സൂക്ഷിച്ചത്.\nഫോൺ സംസാരത്തിൽ തുടങ്ങിയ അടുപ്പമാണ് വഴിവിട്ട ബന്ധത്തിനു പെൺകുട്ടിയെ പ്രേരിപ്പിച്ചത്. സ്‌കൂളിൽ നിന്ന് സ്‌കൂൾ യൂണിഫോമിൽ പെൺകുട്ടിയെ ജെറി ബൈക്കിൽ കൂട്ടിക്കൊണ്ട് പോവുകയായിരുന്നു. ഈ യാത്ര അവസാനിപ്പിച്ചത് വെള്ളയമ്പലം ആൽത്തറയിലെ സുഹൃത്തിന്റെ വീട്ടിലും. പെൺകുട്ടിയും ജെറിയും വീട്ടിൽ കയറി കതകടയ്ക്കുമ്പോൾ പുറത്ത് സുഹൃത്ത് കാവലായി നിന്നു. ശാരീരിക ബന്ധത്തിനു ശേഷം പെൺകുട്ടിയെ ജെറി ബൈക്കിൽ സ്‌കൂളിൽ കൊണ്ട് വിടുകയായിരുന്നു. ഇതോടെ സംഭവം പുറത്തറിഞ്ഞു. സ്‌കൂൾ അധികൃതരും രക്ഷിതാക്കളും അറിഞ്ഞു. സ്‌കൂളിലും വീട്ടിലും പീഡനം അറിഞ്ഞു. ഇതോടെ വീട്ടിൽ ബഹളവുമായി.\nപ്രശ്‌നം അറിഞ്ഞിട്ടും പെൺകുട്ടിയുമായി റെജി ബന്ധം തുടർന്നു. വെളുപ്പിന് ഒരു ദിവസം റെജി പെൺകുട്ടിയുടെ വീട്ടിലുമെത്തി. ഇത് വീട്ടുകാർ അറിയുകയും റെജി നൽകിയ ഫോൺ കണ്ടെടുക്കുകയും അത് നശിപ്പിച്ചു കളയുകയും ചെയ്തു. ഇതോടെ വീട്ടുകാർ പെൺകുട്ടിയേയും കൂട്ടി തമ്പാനൂർ പൊലീസിൽ പരാതി നൽകുകയായിരുന്നു. പൊലീസ് എഫ്‌ഐആർ ഇട്ട് മ്യൂസിയം പൊലീസിനു കൈമാറി. പരാതി നൽകിയ കഴിഞ്ഞ മാസം 14 മുതൽ ജെറി ഒളിവിൽ തുടരുകയായിരുന്നു. ജെറിക്ക് ഡിവൈഎഫ്‌ഐ ബന്ധം ആരോപിക്കപ്പെട്ടതിനെ തുടർന്ന് കേസിൽ സമ്മർദ്ദം വന്നതായാണ് സൂചന.\nപ്രതിയുടെ അറസ്റ്റ് വൈകിയതിനെ തുടർന്ന് കുട്ടിയുടെ പിതാവ് കോടതിയിൽ പരാതി നൽകുകയും തുടർന്ന് മജിസ്‌ട്രേട്ടിന് മുൻപിൽ രഹസ്യ മൊഴി നൽകുകയും ചെയ്തിരുന്നു. ഇതോടെ മൊബൈൽ ലൊക്കേഷൻ നോക്കി മ്യൂസിയം പൊലീസ് പ്രതിയെ അറസ്റ്റ് ചെയ്യുകയായിരുന്നു.\nഡോ സനൽ കുമാറിനെ തുറന്ന് കാട്ടി മ്യൂസിയം സിഐയുടെ ഹീറോയിസം\nകുങ്കുമപ്പൂവിലെ നായിക അശ്വതിക്ക് ദുബായിൽ അറസ്റ്റ് വാറണ്ടും യാത്രാവിലക്കും\nമോഷണം പോയ ഹെൽമെറ്റ് ഒ.എൽ.എക്‌സിൽ


കിരണ് കുമാറിനെ സസ്‌പെന്‍ഡ് ചെയ്തു; അന്വേഷണ ചുമതല ഐജി ഹര്‍ഷിത അട്ടല്ലൂരിക്ക് – Chandrika Daily\nBy web desk3Tuesday June 22, 2021 17:14 pm\nകേസിലെ കണ്ടെത്തല് അനുസരിച്ച് കിരണ് കുമാറിനെതിരെ കൂടുതല് നടപടികള് ഉണ്ടാകും\nതിരുവനന്തപുരം : ശാസ്താംകോട്ടയില് വിസ്മയയുടെ മരണവുമായി ബന്ധപ്പെട്ട് അറസ്റ്റിലായ ഭര്‍ത്താവ് കിരണ്‍കുമാറിനെ സര്‍ക്കാര് സര്‍വീസില് നിന്നും സസ്‌പെന്‍ഡ് ചെയ്തു. അസിസ്റ്റന്റ് മോട്ടോര് വെഹിക്കിള് ഇന്‍സ്‌പെക്ടറായിരുന്നു കിരണ് കുമാര്. കൊല്ലം എന്‍ഫോഴ്‌സ്‌മെന്റ് വിംഗിലായിരുന്നു ഇയാള്.\nകിരണ്‍കുമാറിനെ സസ്‌പെന്‍ഡ് ചെയ്ത കാര്യം ഗതാഗതമന്ത്രി ആന്റണി രാജുവാണ് അറിയിച്ചത്. വിസ്മയയുടെ മരണത്തിന് പിന്നാലെ, മോട്ടോര് വാഹന വകുപ്പിനോട് മന്ത്രി റിപ്പോര്‍ട്ട് തേടിയിരുന്നു. ഈ റിപ്പോര്‍ട്ടിന് പിന്നാലെയാണ് കിരണ്‍കുമാറിനെ അന്വേഷണ വിധേയമായി സര്‍വീസില് നിന്നും സസ്‌പെന്‍ഡ് ചെയ്യാന് തീരുമാനിച്ചത്.\nകേസിലെ കണ്ടെത്തല് അനുസരിച്ച് കിരണ് കുമാറിനെതിരെ കൂടുതല് നടപടികള് ഉണ്ടാകും. അതിനിടെ വിസ്മയയുടെ മരണത്തിന്റെ അന്വേഷണ ചുമതല ഐജി ഹര്‍ഷിത അട്ടല്ലൂരിക്ക് നല്‍കി. വിസ്മയുടെ മരണത്തിന് പിന്നില് നേരിട്ടോ അല്ലാതെയോ ഉള്‍പ്പെട്ട എല്ലാവരെയും പ്രതിയാക്കും.


ഞാനും ഉറുമ്പും കൂടി മരം ചുറ്റിയപ്പോള്\nഡോ. അച്യുത്‌ശങ്കര് എസ് നായര്\nപ്രകൃതി അത്ഭുതങ്ങളുടെ ഒരു കലവറയാണ്. അതിലേക്കു കൂടുതല് ആഴത്തില് നോക്കുന്തോറും അത് കൂടുതല് കൂടുതല് അത്ഭുതങ്ങളുടെ ചെപ്പുകള് തുറക്കും. ഒരു കൊച്ചുകുട്ടി അത്തരത്തില് പ്രകൃതിയിലെ രൂപങ്ങളുടെ അവസാനിക്കാത്ത അടരുകള് വിടര്‍ത്തിനോക്കുന്ന കാഴ്ചയാണ് ഈ പുസ്തകത്തില്.\nശരത്‌ചന്ദ്രന് ആര് ജെ\nചിത്രപുസ്തകം പുസ്തകം വൈജ്ഞാനികം\nLabels: ചിത്രപുസ്തകം പുസ്തകം വൈജ്ഞാനികം


new allegations against pv anwar mla's resort construction– News18 Malayalam\nഅനധികൃത റിസോര്‍ട്ടിന് പുറമെ തടയണകളും : പി വി അന്‍വര് എംഎല്‍എയ്‌ക്കെതിരെ ഗുരുതര ആരോപണങ്ങള്\nUpdated: September 3, 2018, 11:52 AM IST\nകോഴിക്കോട് : പി വി അന്‍വര് എംഎല്‍എയുടെ കൂടുതല് നിയമവിരുദ്ധ പ്രവര്‍ത്തനങ്ങളുടെ വിവരങ്ങള് പുറത്ത്. കക്കാടംപൊയിലില് എംഎല്‍എയുടെ ഉടമസ്ഥതയിലുള്ള ടൂറിസം വില്ലേജിലെ അനധികൃത റിസോര്‍ട്ട് നിര്‍മ്മാണം സംബന്ധിച്ചുള്ള വിവരങ്ങള് കഴിഞ്ഞ ദിവസം ന്യൂസ്18 പുറത്ത് വിട്ടിരുന്നു. പിന്നാലെയാണ് ഈ റിസോര്‍ട്ടിന് സമീപം തടയണകളും സ്ഥാപിച്ചിരിക്കുന്നതായി കണ്ടെത്തിയിരിക്കുന്നത്.\nമലയടിവാരത്തെ റിസോര്‍ട്ടിന് സമീപം ഒഴുകുന്ന കൈത്തോട് തടഞ്ഞുനിര്‍ത്തി നാല് തടയണകള് സ്ഥാപിച്ചിട്ടുണ്ടെന്ന വിവരം പ്രദേശവാസികളും സ്ഥിരീകരിച്ചിട്ടുണ്ട്. പിവി അന്‍വര് എംഎല്‍എയുടെ ഉടമസ്ഥതയിലുള്ള പിവി ആര് നാച്ച്വര് ടൂറിസം വില്ലേജിന് കീഴിലെ റിസോര്‍ട്ട് നില്‍ക്കുന്ന സ്ഥലത്താണ് തടയണകളും. ഈ റിസോര്‍ട്ടിന് തന്നെ അനുമതിയില്ലെന്ന് പഞ്ചായത്ത് രേഖകള് വ്യക്തമാക്കുമ്പോഴാണ് തടയണകളും സ്ഥാപിച്ചിരിക്കുന്നത്. .ഇവിടെ ഇങ്ങനെയൊരു റിസോര്‍ട്ടും തടയണകളും ഉണ്ടെന്ന വിവരം അറിയില്ലെന്നാണ് പഞ്ചായത്ത് പ്രസിഡന്റ് അടക്കമുളളവരും പറയുന്നത്.\nഅനധികൃത തടയണ സ്ഥാപിച്ചിരിക്കുന്ന പ്രദേശത്തിന് സമീപത്തായി നിരവധി കുടുംബങ്ങളുണ്ട്. താരതമ്യേന ചെറിയ തടയണയാണ് ഇവിടെ ഉള്ളതെങ്കിലും ദുരന്തസാധ്യത തള്ളിക്കളയാനാവില്ലെന്നാണ് വിദഗ്ധാഭിപ്രായം.


ശുചിത്വത്തിന്‍റെ പ്രാധാന്യം വിളിച്ചോതി ഹെപ്പറ്റൈറ്റിസ് ദിനം\nമലിനമായ കുടിവെള്ളവും ശുചിത്വമില്ലാത്ത ഭക്ഷണ രീതികളുമാണ് മഞ്ഞപ്പിത്തം ഉള്‍പ്പെടെയുള്ള അസുഖങ്ങള് പിടിപെടാന് കാരണമാകുന്നത്.\n26 Jul, 2019 at 04:42 AM\nജീവിതത്തില് ശുചിത്വത്തിനുള്ള പ്രാധാന്യം വിളിച്ചോതിക്കൊണ്ടാണ് മറ്റൊരു ഹെപ്പറ്റൈറ്റിസ് ദിനം കൂടി എത്തുന്നത്. മലിനമായ കുടിവെള്ളവും ശുചിത്വമില്ലാത്ത ഭക്ഷണ രീതികളുമാണ് മഞ്ഞപ്പിത്തം ഉള്‍പ്പെടെയുള്ള അസുഖങ്ങള് പിടിപെടാന് കാരണമാകുന്നത്. അതിനാല് തന്നെ ഈ മഴക്കാലത്ത് ഹെപ്പറ്റൈറ്റിസ് രോഗങ്ങളെ അകറ്റാന് കൃത്യമായ പ്രതിരോധ പ്രവര്‍ത്തനങ്ങള് ആവശ്യമാണെന്ന് ആരോഗ്യപ്രവര്‍ത്തകര് പറയുന്നു.\nകരളിനെ അണുബാധ പിടികൂടുന്നത് മൂലമുണ്ടാകുന്ന രോഗാവസ്ഥയാണ് ഹെപ്പറ്റൈറ്റിസ്. എ,ബി,സി,ഡി,ഇ എന്നിങ്ങനെ അഞ്ച് തരം ഹെപ്പറ്റൈറ്റിസ് വൈറസുകളാണ് ഈ രോഗം പടര്‍ത്തുന്നത്. മഞ്ഞപ്പിത്തത്തിന് കാരണമാകുന്ന ഹെപ്പറ്റൈറ്റിസ് എ വൈറസാണ് നമ്മുടെ നാട്ടില് കൂടുതലായി കാണപ്പെടുന്നത്. ശുചിത്വക്കുറവാണ് ഈ രോഗം പടരാന് പ്രധാന കാരണമെന്ന് ആരോഗ്യരംഗത്തെ വിദഗ്ദ്ധര് പറയുന്നു\nകുടിവെള്ളവും മറ്റ് ഭക്ഷ്യവസ്തുക്കളും മലിനമാകാതെ സൂക്ഷിക്കുകയാണ് ഈ മഴക്കാലത്ത് ഇത്തരം രോഗങ്ങളെ തടയാന് വേണ്ടി പ്രധാനമായും ചെയ്യേണ്ടത്. തുറസ്സായ സ്ഥലങ്ങളിലെ മലമൂത്രവിസര്‍ജ്ജനം ഒഴിവാക്കുക, തിളപ്പിച്ചാറ്റിയ വെള്ളം കുടിക്കുക തുടങ്ങിയവയും പ്രതിരോധ മാര്‍ഗങ്ങളാണ്. കൊഴുപ്പ് കൂടുതലുള്ള ഭക്ഷണങ്ങള് അധികരിപ്പിക്കുന്നത് മൂലം പ്രവാസികളിലും ഹെപ്പറ്റൈറ്റിസ് രോഗങ്ങള് കൂടുതലായി കാണുന്നുണ്ട്. ജീവിതശൈലികളില് വരുത്തേണ്ട മാറ്റവും വ്യായാമവുമാണ് ഇത് മറികടക്കാനുള്ള വഴികളെന്നും ആരോഗ്യമേഖലയിലെ വിദഗ്ദ്ധര് പറയുന്നു.


വില്ലേജ് ഓഫീസ് മാർച്ച് | Kallara\nവില്ലേജ് ഓഫീസ് മാർച്ച്\nകല്ലറ: എൽ.ഡി.എഫ്. സർക്കാരിന്റെ നികുതി ഭീകരതയ്ക്കും ജനവിരുദ്ധനയങ്ങൾക്കും എതിരേ കോൺഗ്രസ് നേതൃത്വത്തിൽ കല്ലറ വില്ലേജ് ഓഫീസിന് മുന്നിൽ നടത്തിയ മാർച്ചും ധർണയും ഡി.സി.സി. ജനറൽ സെക്രട്ടറി പി.എൻ.ബാബു ഉദ്ഘാടനം ചെയ്തു. മണ്ഡലം പ്രസിഡന്റ് സി.കെ.ഗോപിനാഥ് ചിങ്ങനാപുരം അധ്യക്ഷത വഹിച്ചു.\nനേതാക്കളായ കെ.എൻ.വേണുഗോപാൽ, പി.കെ.ഉത്തമൻ, ജോണി തോട്ടുങ്കൽ, എൻ.ഐ.സൈമൺ, ജമീലാ പ്രദീപ്, രമാ പ്രസന്നൻ, പി.ഡി.രേണുകൻ, വി.ജി.ജനാർദനൻ, ടി.ഐ.ദാമോദരൻ തുടങ്ങിയവർ പ്രസംഗിച്ചു. വില്ലേജ് ഓഫീസ് ധർണ നടത്തി\nകുറവിലങ്ങാട്: കോൺഗ്രസ് കുറവിലങ്ങാട് മണ്ഡലം കമ്മിറ്റി വില്ലേജ് ഓഫീസിന് മുന്നിൽ നടത്തിയ ധർണ കെ.പി.സി.സി. അംഗം ടി.ജോസഫ് ഉദ്ഘാടനം ചെയ്തു. മണ്ഡലം പ്രസിഡന്റ് ജോസഫ് സെബാസ്റ്റ്യൻ അധ്യക്ഷത വഹിച്ചു.\nബ്ലോക്ക് പ്രസിഡന്റ് ബേബി തൊണ്ടാംകുഴി, ടി.കെ.കരുണാകരൻ, എമ്മാനുവൽ നിധീരി, അനിൽകുമാർ കാരയ്ക്കൽ, ജോയി വെളിയത്ത്, വി.യു.ചെറിയാൻ, ആന്റണി മുണ്ടക്കൻ, പി.എൻ.മോഹനൻ, ബൈജു ജോസഫ് എന്നിവർ പ്രസംഗിച്ചു.\nകാണക്കാരി: കാണക്കാരി കോൺഗ്രസ് മണ്ഡലം കമ്മിറ്റി വില്ലേജ് ഓഫീസിന് മുന്നിൽ നടത്തിയ ധർണ പഞ്ചായത്ത് പ്രസിഡന്റ് ബിനോയി പി.ചെറിയാൻ ഉദ്ഘാടനം ചെയ്തു. മണ്ഡലം പ്രസിഡന്റ് പി.യു.മാത്യു അധ്യക്ഷത വഹിച്ചു. മനോജ് ഇടപ്പാട്ടിൽ, പി.മോൻസി, ജെസി മാത്യു, ജോമോൾ സാബു, അരവിന്ദാക്ഷൻ നായർ, വിജയചന്ദ്രകൈമൾ, സൈജു കല്ലളയിൽ എന്നിവർ പ്രസംഗിച്ചു.\n'അദ്ദേഹം വീരമൃത്യുവരിച്ചത് അറിഞ്ഞില്ല; മകന്റെ ഫോട്ടോ അയയ്ക്കാൻ പോയി'\nഎരുമേലി: 'എനിക്ക് ആറുമാസം പ്രായമുള്ളപ്പോഴാണ് അപ്പാ എന്നെ കാണുന്നത്. അവധി കഴിഞ്ഞ് ..\nതൃക്കൊടിത്താനം മഹാക്ഷേത്രത്തിൽ തിരുവാഭരണ അങ്കി നവീകരണം തുടങ്ങി\nജനറൽ ആശുപത്രി ഒ.പി.കൗണ്ടറിന് മേൽക്കൂര സ്ഥാപിച്ച് സത്യസായി ട്രസ്റ്റ്\nതപാൽ പോസ്റ്റൽ സേവിങ്‌സ് ഇടപാടിൽ കൃത്രിമം: അന്വേഷണം തുടങ്ങി\nഡോ.ബി.ആർ. അംബേദ്കറുടെ ചരമവാർഷിക ദിനാചരണം നാളെ


ഓഖി തീരദേശത്ത് കണ്ണീരിനൊപ്പം പട്ടിണിയും സമ്മാനിക്കുന്നു – കേരള ടൈംസ്\nHome / കേരളം / ഓഖി തീരദേശത്ത് കണ്ണീരിനൊപ്പം പട്ടിണിയും സമ്മാനിക്കുന്നു\nതിരുവനന്തപുരം: ഓഖി ദുരന്തത്തിന് ഇരയായ തിരുവനന്തപുരത്തെ തീരമേഖല കടുത്ത വറുതിയിലേക്ക്. പത്ത് ദിവസത്തിലേറെയായി മല്‍സ്യബന്ധനത്തിന് പോകാനാവാത്തതാണ് നൂറുകണക്കിന് കുടുംബങ്ങളില് പട്ടിണിക്ക് കാരണമാകുന്നത്. സന്നദ്ധ സംഘടനകള് നല്‍കുന്ന ഭക്ഷണത്തെയും സഹായത്തെയും ആശ്രയിച്ചാണ് ഒട്ടേറെ കുടുംബങ്ങള് കഴിയുന്നത്. ഇനി എങ്ങിനെ ജീവിക്കും.ഈ ചോദ്യമാണ് തീരത്താകെ മുഴങ്ങുന്നത്. കടലായിരുന്നു ഇവര്‍ക്കെല്ലാം. പക്ഷെ പത്ത് ദിവസമായി ബോട്ടിറങ്ങിയിട്ടില്ല. വല വീശിയിട്ടില്ല. തീരമാകെ നിശ്ചലം. അതോടെ ദുരന്തത്തില് പെട്ടവര് മാത്രമല്ല, എല്ലാവരും പട്ടിണിയിലാണ്. പള്ളിയും വിവിധ സംഘടനകളും നല്‍കുന്ന ഭക്ഷണമാണ് പലരുടെയും ആശ്രയം.\nദുരന്തത്തില് പെട്ട പലരുടെയും ഉള്ളിലെ ഭീതി മാറാത്തതിനാല് ഇനി കടലിലിറങ്ങുന്നതില് ആശങ്കയും നിറയുന്നു. സുനാമിക്ക് ശേഷമുള്ള ഏറ്റവും വലിയ ദുരന്തം നേരിട്ട തീരം ജീവിതത്തിലേക്ക് തിരികെയെത്തണമെങ്കില് സര്‍ക്കാര് ഇടപെടല് മാത്രമാണ് ആശ്രയം. ബോട്ടുകള് ഇനി എന്ന് കടലിലിറങ്ങുമെന്ന യാതൊരു വ്യക്തതയുമില്ല. അതിനാല് പ്രഖ്യാപനങ്ങള്‍ക്കപ്പുറം വേഗത്തിലുള്ള നടപടിയാണ് തീരം കാത്തിരിക്കുന്നത്.\nഅതിനിടെ ദുരന്തത്തില്‍പ്പെട്ടവര്‍ക്കുള്ള ദുരിതാശ്വാസത്തിനായി പ്രത്യേക ഫണ്ടുണ്ടാക്കാന് മുഖ്യമന്ത്രിയുടെ അധ്യക്ഷതയില് ചേര്‍ന്ന സര്‍വകക്ഷി യോഗം തീരുമാനിച്ചു. ഇതിനായി പൊതുജനങ്ങളില്‍നിന്ന് സംഭാവന സ്വീകരിച്ച് പ്രത്യേക ഫണ്ട് കണ്ടെത്താനാണ് തീരുമാനം.\nഈ ഫണ്ടിലേക്ക് ഉദാരമായി സംഭാവന നല്‍കാന് സംസ്ഥാനത്തെ മുഴുവന് ജീവനക്കാരോടും പാര്‍ട്ടികളോടും സംഘടനകളോടും സ്ഥാപനങ്ങളോടും യോഗം അഭ്യര്‍ത്ഥിച്ചതായും മുഖ്യമന്ത്രി പിണറായി വിജയന് പറഞ്ഞു.\nഇതിനായി എല്ലാ സര്‍ക്കാര് ജീവനക്കാരും ഒരുദിവസത്തെ വേതനമെങ്കിലും സംഭാവന ചെയ്യണമെന്നും മുഖ്യമന്ത്രി അഭ്യര്‍ത്ഥിച്ചു. എല്ലാ രാഷ്ട്രീയപ്പാര്‍ട്ടികളും ഇതിന് പൂര്‍ണപിന്തുണ പ്രഖ്യാപിച്ചു. ദുരിതബാധിതരായ മത്സ്യത്തൊഴിലാളി കുടുംബങ്ങളെ പുനരധിവസിപ്പിക്കുന്നതിനും മത്സ്യബന്ധനത്തില് സുരക്ഷ ഉറപ്പാക്കുന്നതിനും വീട് നിര്‍മിക്കാനും പ്രത്യേക സാമ്പത്തിക പാക്കേജ് അനുവദിക്കണമെന്ന് കേന്ദ്രത്തോട് ആവശ്യപ്പെടും.\nസുനാമി പുനരുദ്ധാരണ പാക്കേജിന്റെ മാതൃകയിലുള്ള സഹായമാണ് ആവശ്യപ്പെടുന്നത്.\nമുഖ്യമന്ത്രി ഇന്ന് ഡല്‍ഹിയില് കേന്ദ്ര ആഭ്യന്ത്രമന്ത്രി രാജ്‌നാഥ് സിങ്ങുമായി ഇക്കാര്യം ചര്‍ച്ച ചെയ്യും. മരിച്ചവരുടെ കുടുംബങ്ങള്‍ക്കുള്ള നഷ്ടപരിഹാരം 25 ലക്ഷം രൂപയായി ഉയര്‍ത്തണമെന്ന സര്‍വകക്ഷിയോഗത്തിന്റെ ആവശ്യം പരിഗണിക്കാമെന്ന് മുഖ്യമന്ത്രി അറിയിച്ചു.\nതിരുവനന്തപുരം: ഓഖി ദുരന്തത്തിന് ഇരയായ തിരുവനന്തപുരത്തെ തീരമേഖല കടുത്ത വറുതിയിലേക്ക്. പത്ത് ദിവസത്തിലേറെയായി മല്‍സ്യബന്ധനത്തിന് പോകാനാവാത്തതാണ് നൂറുകണക്കിന് കുടുംബങ്ങളില് പട്ടിണിക്ക് കാരണമാകുന്നത്. സന്നദ്ധ സംഘടനകള് നല്‍കുന്ന ഭക്ഷണത്തെയും സഹായത്തെയും ആശ്രയിച്ചാണ് ഒട്ടേറെ കുടുംബങ്ങള് കഴിയുന്നത്. ഇനി എങ്ങിനെ ജീവിക്കും.ഈ ചോദ്യമാണ് തീരത്താകെ മുഴങ്ങുന്നത്. കടലായിരുന്നു ഇവര്‍ക്കെല്ലാം. പക്ഷെ പത്ത് ദിവസമായി ബോട്ടിറങ്ങിയിട്ടില്ല. വല വീശിയിട്ടില്ല. തീരമാകെ നിശ്ചലം. അതോടെ ദുരന്തത്തില് പെട്ടവര് മാത്രമല്ല, എല്ലാവരും പട്ടിണിയിലാണ്. പള്ളിയും വിവിധ സംഘടനകളും നല്‍കുന്ന ഭക്ഷണമാണ് പലരുടെയും ആശ്രയം. ദുരന്തത്തില് പെട്ട പലരുടെയും ഉള്ളിലെ ഭീതി മാറാത്തതിനാല് ഇനി കടലിലിറങ്ങുന്നതില് ആശങ്കയും നിറയുന്നു. സുനാമിക്ക് ശേഷമുള്ള ഏറ്റവും വലിയ ദുരന്തം നേരിട്ട തീരം ജീവിതത്തിലേക്ക് തിരികെയെത്തണമെങ്കില് സര്‍ക്കാര് ഇടപെടല് മാത്രമാണ് ആശ്രയം. ബോട്ടുകള് ഇനി എന്ന് കടലിലിറങ്ങുമെന്ന യാതൊരു വ്യക്തതയുമില്ല. അതിനാല് പ്രഖ്യാപനങ്ങള്‍ക്കപ്പുറം വേഗത്തിലുള്ള നടപടിയാണ് തീരം കാത്തിരിക്കുന്നത്. അതിനിടെ ദുരന്തത്തില്‍പ്പെട്ടവര്‍ക്കുള്ള ദുരിതാശ്വാസത്തിനായി പ്രത്യേക ഫണ്ടുണ്ടാക്കാന് മുഖ്യമന്ത്രിയുടെ അധ്യക്ഷതയില് ചേര്‍ന്ന സര്‍വകക്ഷി യോഗം തീരുമാനിച്ചു.…\nതിരുവനന്തപുരം: ഓഖി ദുരന്തത്തിന് ഇരയായ തിരുവനന്തപുരത്തെ തീരമേഖല കടുത്ത വറുതിയിലേക്ക്. പത്ത് ദിവസത്തിലേറെയായി മല്‍സ്യബന്ധനത്തിന് പോകാനാവാത്തതാണ് നൂറുകണക്കിന് കുടുംബങ്ങളില് പട്ടിണിക്ക് കാരണമാകുന്നത്.\nPrevious ക്രിസ്തുമസ് ഷോപ്പിംഗ് വിശേഷങ്ങളുമായി ഏഷ്യാനെറ്റ് യൂ. എസ്. റൗണ്ടപ്പ്\nNext യു ട്യൂബ് കോടീശ്വരനാക്കിയ ഡാന്


ഇസ്തിഹ്സാന് – Islam Padasala\n‘ഉത്തമമായി ഗണിക്കുക’ എന്നാണ് ഇതിന്റെ ഭാഷാര്‍ത്ഥം. സാങ്കേതികമായി പല നിര്‍വചനങ്ങളും നിലവിലുണ്ട്. അവയില് പ്രസക്തമായവ:\n(1) ഒരു പ്രശ്നത്തില് സമാനമായ പ്രശ്നങ്ങളുടെ വിധിയില് നിന്നു ഭിന്നമായി കൂടുതല് ശക്തമായ ന്യായമനുസരിച്ചു മറ്റൊരു വിധി നല്‍കുക. (മുസ്ത്വഫ സര്‍ഖാനി).\n(2) ഒരു പ്രശ്നത്തില് പ്രത്യേക കാരണത്താല് സമാന പ്രശ്നങ്ങളുടെ വിധിയില് നിന്നു വ്യത്യസ്തമായ വിധിനല്‍കുക. (കര്‍ഖി)\n(3) പ്രമാണം താല്പര്യപ്പെടുന്ന ഒരു വിധിയില് നിന്ന് മാറ്റം താല്പര്യപ്പെടുന്ന അല്ലെങ്കില് പരിമിതി താല്‍പര്യപ്പെടുന്ന മറ്റൊരു പ്രമാണ താല്‍പര്യത്തിലേക്ക് നീങ്ങുക.\nശരീഅത്ത് വിധി കണ്ടെത്താന് ഇസ്തിഹ്സാന് തെളിവായി സ്വീകരിക്കാന് പറ്റുമോ എന്ന കാര്യത്തില് പൂര്‍വിക കര്‍മ്മശാസ്ത്ര പണ്ഡിതന്മാര്‍ക്ക് അഭിപ്രായവ്യത്യാസമുണ്ട്. ഹനഫി, മാലികി, ഹമ്പലി വിഭാഗങ്ങളിലെ ഭൂരിപക്ഷവും ഇതിനെ തെളിവായി അംഗീകരിക്കുന്നു. എന്നാല് ഇമാം ശാഫിഈ ഇതംഗീകരിച്ചില്ലെന്ന് മാത്രമല്ല, പ്രമാണങ്ങള്‍ക്കെതിരില് ഇച്ഛക്കൊത്ത് ശരീഅത്തില് നടത്തുന്ന കൈയേറ്റമാണ് ഇസ്തിഹ്സാന് എന്നാണദ്ദേഹം വിശേഷിപ്പിച്ചത്. ഇസ്തിഹ്സാന് ഒരു തെളിവാണെങ്കിലും ഒരു ഖിയാസിനോ പൊതു താല്‍പര്യത്തിനോ മറ്റൊരു ഖിയാസിനേക്കാള് പ്രാമുഖ്യം നല്‍കുകയായതിനാല് അതൊരു സ്വതന്ത്ര തെളിവായി ഗണിക്കേണ്ടതില്ലെന്നാണ് ഇമാം ശൌകാനി ഉള്‍പ്പെടുന്ന മൂന്നാം പക്ഷം വാദിക്കുന്നത്.\nഅനുകൂലിക്കുന്നവരുടെ തെളിവുകള്: അപവാദമില്ലാത്ത ഒരു നിയമവും ലോകത്ത് എവിടെയും ഒരിക്കലും ഉണ്ടായിട്ടില്ല, ഉണ്ടാവുക സാധ്യവുമല്ല. വിശുദ്ധ ഖുര്‍ആനില്‍ത്തന്നെ, പൊതുനിയമങ്ങള്‍ക്ക് അപവാദമായി അനേകം ഉദാഹരണങ്ങള് കാണാന് കഴിയും. സത്യവിശ്വാസം സ്വീകരിച്ചവന് വീണ്ടും സത്യനിഷേധിയാവുകയാണെങ്കില് അവന് അല്ലാഹുവിന്റെ കോപവും ശക്തിയായ ശിക്ഷയും ഉണ്ടാകുമെന്ന് താക്കീത് നല്‍കുന്ന ഖുര്‍ആന്, ശത്രുക്കളുടെ സമ്മര്‍ദ്ദവും ഭീഷണിയും മൂലം സത്യനിഷേധം സംസാരിക്കേണ്ടി വരികയാണെങ്കില് അവന് ആദ്യത്തെ വിധി ബാധകമല്ലെന്ന് വ്യക്തമാക്കുന്നു. നിര്‍ബന്ധിത സാഹചര്യത്തില് നിരോധിക്കപ്പെട്ട ഭക്ഷണം കഴിക്കുന്നതും ഇതിനുദാഹരണമാണ്. എല്ലാ നിയമവും എല്ലാവര്‍ക്കും എപ്പോഴും ബാധകമാക്കാന് സാധിക്കുകയില്ല. യഥാര്‍ത്ഥത്തില് പ്രയാസങ്ങള് ലഘൂകരിക്കാനാണ് നിയമങ്ങള്. ‘അല്ലാഹു നിങ്ങള്‍ക്ക് എളുപ്പമാണുദ്ദേശിക്കുന്നത്, പ്രയാസമല്ല’ എന്ന് ഖുര്‍ആന് തന്നെ വ്യക്തമാക്കുന്നു. ഇതുതന്നെയാണ് ഇസ്തിഹ്സാന്റെ അന്തര്‍ധാര.\nവഞ്ചിക്കുകയോ വഞ്ചിക്കപ്പെടുകയോ ചെയ്യാവതല്ല എന്ന, നബി പഠിപ്പിച്ച പൊതു തത്വത്തിനനുസരിച്ച് നിലവിലില്ലാത്തതോ നിര്‍ണിതമല്ലാത്തതോ ആയ വസ്തുക്കള് കച്ചവടം ചെയ്യാന് പാടില്ല എന്നാണ് ശരീഅത്ത് നിയമം. എന്നാല് കര്‍ഷകന്റെ പ്രയാസം പരിഗണിച്ച്, വിത്തിറക്കുമ്പോള് തന്നെ, വിളവ് കൊയ്യുമ്പോള് ധാന്യം നല്‍കാമെന്ന അടിസ്ഥാനത്തില് കച്ചവടം ചെയ്ത് പണം വാങ്ങുന്ന ‘സലം’ കച്ചവടം അനുവദിച്ചു. ഇത് ഹദീസില് വന്ന ഇസ്തിഹ്സാന്റെ ഒരു ഉദാഹരണമാണ്.\nഇസ്തിഹ്സാനെ നിരാകരിക്കുന്നവരുടെ തെളിവുകള്: ശരീഅത്തനുസരിച്ച്, വിധി കല്‍പിക്കാനുള്ള അധികാരം ഖുര്‍ആനിനും സുന്നത്തിനുമാണ്. അവയിലില്ലാത്തത് ഇജ്മാഇലൂടെയോ ഖിയാസിലൂടെയോ ആണ് വിധി കല്‍പിക്കേണ്ടത്. ഇതൊന്നുമല്ലാതെ താന് നല്ലതായി ഗണിക്കുന്നത് ആധാരമാക്കി വിധികല്‍പിക്കുന്നത് അല്ലാഹുവിന്റെ അധികാരത്തില് കൈകടത്തലും തന്റെ ഇച്ഛയെ പിന്‍പറ്റലുമാണ്. ഇതുപോലെ ഇസ്തിഹ്സാന് എന്ന പേരില് പ്രത്യക്ഷമായ ഖിയാസിനെ ദുര്‍ബലപ്പെടുത്തുവാന് തന്റെ ബുദ്ധിയെയാണ് പ്രമാണമാക്കുന്നത്. ഇതംഗീകരിക്കുയാണെങ്കില് ഓരോരുത്തര്‍ക്കും തങ്ങള്‍ക്കാവശ്യമായ നിയമനിര്‍മാണം നടത്താനധികാരമുണ്ടെന്നര്‍ത്ഥം വരും.\nഎന്നാല്, ഇസ്തിഹ്സാന് എന്നത് ശരീഅത്ത് അംഗീകരിച്ച തെളിവുകള് ഒഴിവാക്കി ബുദ്ധിയെയോ സ്വന്തം താല്‍പര്യത്തെയോ പ്രമാണമാക്കലല്ല. മറിച്ച്, ഒരു തെളിവിന്റെ താല്‍പര്യത്തില് നിന്ന് കൂടുതല് ശക്തമായ മറ്റൊരു തെളിവിന്റെ താല്‍പര്യത്തിലേക്ക് നീങ്ങലാണ്. മേല്‍പ്പറഞ്ഞ എതിര്‍വാദം, ഇസ്തിഹ്സാന് എന്ന പദത്തിന്റെ ഭാഷാര്‍ത്ഥം മാത്രം പരിഗണിച്ചതു കൊണ്ടുണ്ടായിത്തീര്‍ന്നതാണ്.


കാരുണ്യത്തില് ഉമ്മന്‍ചാണ്ടിക്കും മാണിക്കും വിജിലന്‍സിന്റെ ക്ലിന്‍ചിറ്റ്\nതിരുവനന്തപുരം: കാരുണ്യ ലോട്ടറി ചികില്‍സ പദ്ധതിയില് ക്രമക്കേട് നടത്തിയെന്ന പരാതിയില് മുന്‍മുഖ്യമന്ത്രി ഉമ്മന്‍ചാണ്ടിക്കും മുന്‍ധനമന്ത്രി കെ.എം.മാണിക്കും വിജിലന്‍സിന്റെ ക്ലിന്‍ചിറ്റ്. ഇരുവര്‍ക്കും ക്രമക്കേടില് പങ്കില്ലെന്ന് റിപ്പോര്‍ട്ടില് പറയുന്നു. എന്നാല് പദ്ധതിയുടെ ഒറ്റത്തവണ സഹായം ഇടനിലക്കാര് ചൂഷണം ചെയ്തതായും റിപ്പോര്‍ട്ടില് വ്യക്തമാക്കുന്നു. ത്വരിതാന്വേഷണ റിപ്പോര്‍ട്ട് വിജിലന്‍സ് കോടതിയില് സമര്‍പ്പിച്ചു.\nകാരുണ്യലോട്ടറിയുടെ മൊത്തം വരുമാനം ചികില്‍സാ സഹായമായി നല്‍കിയില്ല, പദ്ധതിയുടെ ധനസഹായം അനര്‍ഹര്‍ക്കാണ് കൂടുതല് നല്‍കിയത്. ഉപഭോക്താക്കളെ തിരഞ്ഞെടുക്കുന്നതില് ക്രമക്കേടു നടത്തി തുടങ്ങിയ പരാതികളിലായിരുന്നു വിജിലന്‍സ് പരിശോധന.\nഉമ്മന് ചാണ്ടി, കെ.എം.മാണി, ധനവകുപ്പ് അഡീഷനല് ചീഫ് സെക്രട്ടറി കെ.എം.ഏബ്രഹാം, ലോട്ടറി ഡയറക്ടറായിരുന്ന ഹിമാന്‍ഷു കുമാര് എന്നിവര്‍ക്കെതിരായിരുന്നു അന്വേഷണം.\nഎന്നാല്, ആരോപണങ്ങളില് കഴമ്പില്ലെന്ന് വിജിലന്‍സ് സമര്‍പ്പിച്ച റിപ്പോര്‍ട്ടില് ചൂണ്ടികാട്ടുന്നു. ഇരുന്നൂറോളം ഫയലുകളുടേയും സാക്ഷിമൊഴികളു!ടേയും അടിസ്ഥാനത്തിലാണ് വിജിലന്‍സ് കണ്ടെത്തല്. ഒ.പി. ടിക്കറ്റ് ഹാജരാക്കിയാല് ലഭിക്കുന്ന ഒറ്റത്തവണ ചികില്‍സാ സഹായമായ 5000 രൂപ സംഘടിതമായ ശ്രമത്തിലൂടെ ഇടനിലക്കാര് കൈക്കലാക്കിയതായും റിപ്പോര്‍ട്ടില് ചൂണ്ടികാട്ടുന്നുണ്ട്. നേരത്തെ മൂവായിരം രൂപയായിരുന്ന ഒറ്റത്തവണ ചികില്‍സാ സഹായം പിന്നീട് 5000 രൂപയാക്കി വര്‍ധിപ്പിച്ചിരുന്നു.\nതിരുവനന്തപുരം വിജിലന്‍സ് സ്‌പെഷ്യല് യൂണിറ്റ് ഒന്നില് ഡിവൈഎസ്പി: ആര്.ഉദയകുമാറിന്റെ നേതൃത്വത്തിലുള്ള സംഘമാണ് കേസ് അന്വേഷിച്ചത്. മലപ്പുറം സ്വദേശി കൃഷ്ണകുമാറായിരുന്നു പരാതിക്കാരന്. റിപ്പോര്‍ട്ട് അടുത്തമാസം കോടതി പരിഗണിക്കും.


എല്ലാം പറയും, പക്ഷെ ആ രഹസ്യ മാത്രം സത്യരാജ് മകളില് നിന്ന് മറച്ചുവച്ചു!! | Sathyaraj hide that secret even his daughter also - Malayalam Filmibeat\n» എല്ലാം പറയും, പക്ഷെ ആ രഹസ്യ മാത്രം സത്യരാജ് മകളില് നിന്ന് മറച്ചുവച്ചു!!\nPublished: Saturday, May 20, 2017, 9:03 [IST]\nസത്യരാജ് മറച്ചുവച്ച ഏറ്റവും വലിയ സത്യം അതായിരുന്നു. ഇന്ത്യ മുഴുവന് ഒന്നിച്ചു ചോദിച്ച ആ ചോദ്യത്തിനുത്തരം അറിയാവുന്ന ചുരുക്കം ചിലരില് ഒരാളായിരുന്നു സത്യരാജ്.. ഏത് ചോദ്യമാണെന്ന് ഇപ്പോള് മനസ്സിലായിക്കാണുമല്ലോ...\nഅതെ, കട്ടപ്പ എന്തിന് ബാഹുബലിയെ കൊന്നു എന്ന ചോദ്യം. എല്ലാ കാര്യവും വീട്ടില് പറയുന്ന സത്യരാജ് ആ രഹസ്യം മാത്രം മറച്ചുവച്ചു. മകള് ചോദിക്കാതെ ചോദിച്ചപ്പോള് പോലും പറഞ്ഞില്ല.\nഎല്ലാം ചര്‍ച്ച ചെയ്യും\nമകള് ദിവ്യ സത്യരാജിന് പത്ത് വയസ്സുള്ളപ്പോള് മുതല് സത്യരാജ് എല്ലാ ചിത്രത്തിന്റെ തിരക്കഥയും വീട്ടില് ചര്‍ച്ച ചെയ്യുമായിരുന്നുവത്രെ. അതിന് ശേഷം മാത്രമേ ആ സിനിമയില് കരാറൊപ്പ് വയ്ക്കുകയുള്ളൂ\nബാഹുബലിയുടെ കഥ കേട്ടപ്പോള് അച്ഛന് ആ സിനിമ സ്വീകരിയ്ക്കുമോ എന്ന സംശയമുണ്ടായിരുന്നു എന്ന് ദിവ്യ പറയുന്നു. ചിത്രീകരണവുമായി ബന്ധപ്പെട്ട് അച്ഛന് അത്രയും നാള് വീട്ടില് നിന്ന് മാറി നില്‍ക്കുമോ എന്നായിരുന്നു സംശയം.\nആദ്യ ഭാഗം റിലീസായപ്പോള്\nബാഹുബലി ദ ബിഗിനിങിന്റെ കഥ പോലും സത്യരാജ് വീട്ടില് പറഞ്ഞിരുന്നു. എന്നാല് റിലീസിന് ശേഷമായിരുന്നു ശരിക്കുള്ള ട്വിസ്റ്റ്. അഭിനയിക്കുന്ന എല്ലാ സിനിമകളെ കുറിച്ചും ഭാര്യയോടും മക്കളോടും സംസാരിക്കുന്ന സത്യരാജ് കട്ടപ്പ എന്തിന് ബാഹുബലിയെ കൊന്നു എന്ന കാര്യം മാത്രം പറഞ്ഞില്ല.\nമകള് പലവഴി ശ്രമിച്ചു\nഭാര്യയോ മകനോ മകളോ കട്ടപ്പ എന്തിനാണ് ബാഹുബലിയെ കൊന്നത് എന്ന് സത്യരാജിനോട് ചോദിച്ചില്ല. പക്ഷെ മകള് ദിവ്യ അച്ഛന്റെ മുന്നില് വച്ച് തന്റെ ഊഹാപോഹങ്ങള് പങ്കുവയ്ക്കും. ഒന്നും മിണ്ടാതെ കള്ളച്ചിരിയോടെ അത് കേട്ടിരിയ്ക്കുക മാത്രമായിരുന്നു സത്യരാജ് ചെയ്തത്.\nഅതെ, ആ ചോദ്യം തന്നെയാണ് ബാഹുബലി ദ കണ്‍ക്ലൂഷന് വേണ്ടി പ്രേക്ഷകരെ രണ്ട് വര്‍ഷം കാത്തിരിയ്ക്കാന് പ്രേരിപ്പിച്ചത്. എന്നാല് രണ്ടാം ഭാഗം റിലീസ് ചെയ്തപ്പോള് ആ ചോദ്യമല്ലായിരുന്നു പ്രധാനം, ആ ഉത്തരത്തിലേക്കുള്ള യാത്രയായിരുന്നു.\nRead more about: sathyaraj baahubali baahubali2സത്യരാജ് ബാഹുബലി ബാഹുബലി 2\nSathyaraj hide that secret even his daughter also\nStory first published: Saturday, May 20, 2017, 9:03 [IST]


China| സമ്പത്തില് അമേരിക്കയെ പിന്തള്ളി ചൈന | China surpass america in wealth\nആഗോള ആസ്തിയിലും വന് മുന്നേറ്റമുണ്ടായി. കഴിഞ്ഞ 20 വര്‍ഷത്തിനുള്ളില് ആഗോള ആസ്തി 156 ലക്ഷം കോടിയില് നിന്ന് 514 ലക്ഷം കോടിയായി. 2000ല് 156 കോടി ഡോളറായിരുന്നു ആഗോള ആസ്തിയെങ്കില് 2020ല് 514 ലക്ഷം കോടി ഡോളറായി.\nBeijing, First Published Nov 18, 2021, 12:41 PM IST\nലോകത്തെ ഏറ്റവും വലിയ സമ്പന്ന രാജ്യമായി ചൈന(China). സമ്പത്തില് ഏറെക്കാലം മുന്നിലായിരുന്ന അമേരിക്കയെ (America-USA) കടത്തിവെട്ടിയാണ് ചൈനയുടെ നേട്ടം. കഴിഞ്ഞ വര്‍ഷം ചൈനയുടെ മൊത്തം സമ്പത്ത് 120 ലക്ഷം കോടി ഡോളറിലെത്തി. 2000ല് വെറും ഏഴ് ലക്ഷം കോടി ഡോളറായിരുന്നു ചൈനയുടെ സമ്പത്ത്. നിലവില് ലോക സമ്പത്തിലെ മൂന്നിലൊന്ന് ഭാഗവും ചൈനയുടെ കൈവശമാണെന്ന് സൂറിച്ച് ആസ്ഥാനമായ ആഗോള റിസര്‍ച്ച് സ്ഥാപനം മക്കിന്‍സി ആന്‍ഡ് കമ്പനിയുടെ റിപ്പോര്‍ട്ടില് വ്യക്തമാക്കി. ലോക വരുമാനത്തില് 60 ശതമാനം പങ്കിടുന്ന ചൈന, യുഎസ്എ, ഫ്രാന്‍സ്, ബ്രിട്ടന്, ജര്‍മ്മനി, ജപ്പാന്, സ്വീഡന്, മെക്‌സിക്കോ, കാനഡ, ഓസ്‌ട്രേലിയ എന്നീ 10 രാജ്യങ്ങളെ ഉള്‍പ്പെടുത്തിയാണ് പഠനം നടത്തിയത്.\nആഗോള ആസ്തിയിലും വന് മുന്നേറ്റമുണ്ടായി. കഴിഞ്ഞ 20 വര്‍ഷത്തിനുള്ളില് ആഗോള ആസ്തി 156 ലക്ഷം കോടിയില് നിന്ന് 514 ലക്ഷം കോടിയായി. 2000ല് 156 കോടി ഡോളറായിരുന്നു ആഗോള ആസ്തിയെങ്കില് 2020ല് 514 ലക്ഷം കോടി ഡോളറായി. 1999ല് ലോകാരോഗ്യ സംഘടനയില് അംഗമായതോടെയാണ് ചൈനയുടെ സാമ്പത്തിക കുതിപ്പ് തുടങ്ങിയത്. നിലവില് രണ്ടാം സ്ഥാനത്തുള്ള അമേരിക്കയുടെ സമ്പത്ത് 90 ലക്ഷം കോടി ഡോളറാണ്. 20 വര്‍ഷത്തിനിടെ അമേരിക്കക്കും വളര്‍ച്ചയുണ്ടായി. ആഗോള ആസ്തിയുടെ 68 ശതമാനവും റിയല് എസ്റ്റേറ്റ് രംഗത്തെ നിക്ഷേപമാണ്. അടിസ്ഥാന സൗകര്യവികസനമാണ് രണ്ടാമത്. റിയല് എസ്റ്റേറ്റ് മേഖലയിലെ വിലക്കയറ്റമാണ് ആസ്തി വര്‍ധിക്കാനുള്ള പ്രധാനകാരണം. പലിശ നിരക്കിലെ കുറവും സമ്പന്നതക്ക് കാരണമായി.\nഎന്നാല് ലോക സമ്പത്തില് 10 ശതമാനവും അതിസമ്പന്നരുടെ കൈകളിലാണ്. റിയല് എസ്റ്റേറ്റ് മേഖലയിലും നിക്ഷേപവും വിലക്കയറ്റവും ഭാവിയില് രാജ്യങ്ങളെ സാമ്പത്തിക പ്രതിസന്ധിയിലേക്ക് തള്ളിവിടാന് സാധ്യതയുണ്ടെന്നും റിപ്പോര്‍ട്ടില് പറയുന്നു. 2008ല് അമേരിക്കന് സാമ്പത്തിക പ്രതിസന്ധി ചൂണ്ടിക്കാട്ടിയാണ് മുന്നറിയിപ്പ്. ഉല്‍പാദനക്ഷമമായ മേഖലകളില് കൂടുതല് നിക്ഷേപം നടത്തണമെന്നും പഠനം പറയുന്നു. റിയല് എസ്റ്റേറ്റ് രംഗം തിരിച്ചടി നേരിട്ടാല് ആഗോള സമ്പത്തിന്റെ 33 ശതമാനം നഷ്ടപ്പെടുമെന്നും പറയുന്നു.\nLast Updated Nov 18, 2021, 12:41 PM IST


ദോഷവികാരങ്ങളെ എങ്ങനെ തടയാനാകും? - Isha Foundation - Official Malayalam Blog\nയോഗയും ധ്യാനവും June 12, 2016\nഈ ജീവിതയാത്ര സുഗമമായി പൂര്‍ത്തിയാക്കണമെങ്കില് നമുക്ക് രണ്ടു വാഹനങ്ങളുടെ ആവശ്യമുണ്ട്. സ്വന്തം ശരീരവും മനസ്സുമാണ് ആ രണ്ടു വാഹനങ്ങള്. എന്നാല് അവയെകുറിച്ച് വേണ്ടവിധത്തില് മനസ്സിലാക്കാതെയാണ് അധികം പേരും ജീവിക്കുന്നത്. ഈ അജ്ഞതയാണ് അവരുടെ ജീവിത്തിലെ ഏറ്റവും വലിയ പ്രശ്നം. സ്വന്തം ശരീരത്തേയും മനസ്സിനേയും നിങ്ങള് എത്രത്തോളം മനസ്സിലാക്കിയിരിക്കുന്നുവോ, അതിനെ അനുസരിച്ചാണ് നിങ്ങളുടെ ജീവിതയാത്രയുടെ സുഖവും കഷ്ടപ്പാടും. യാത്ര സുഗമവും സുഖപ്രദവുമാകണമെങ്കില് യാത്ര ചെയ്യുന്ന വാഹനത്തിന് വേണ്ടത്ര ഉറപ്പും സൗകര്യവും ഉണ്ടായിരിക്കണം. അതിന്‍റെ പ്രവര്‍ത്തനത്തേയും, പ്രകൃതത്തേയും പറ്റി യാത്രക്കാരന് ഏകദേശ രൂപവുമുണ്ടായിരിക്കണം. ഇത് മഹത്തായ ഒരു ജ്ഞാനമല്ല, ഏതൊരുവനും സാധാരണമട്ടില് ജീവിക്കാന് ഉണ്ടായിരിക്കേണ്ട ഒരു സാമാന്യബോധമാണ്. “അജ്ഞത അനുഗ്രഹമാ”ണെന്ന് ഒരു ചൊല്ലുണ്ട്. അത് തികച്ചും ശരിയാണെങ്കില് നമ്മുടെ ഈ ലോകം എത്രയോ എത്രയോ അനുഗ്രഹീതമായേനെ!\n“അജ്ഞത അനുഗ്രഹ”മാണെന്ന ചിന്താഗതിക്കാരനായിരിക്കാം നിങ്ങള്, എങ്കില് പോലും ഈ ലോകത്തില് ജീവിച്ചിരിക്കണമെങ്കില് സ്വന്തം ശരീരത്തേയും മനസ്സിനേയും കുറിച്ച് ഏതാണ്ടൊരു അറിവ് ഉണ്ടായിരിക്കേണ്ടതാണ്. അതില്ല എങ്കില് എന്തു ചെയ്യുമ്പോഴും അതൊരു പ്രശ്നമായിത്തീരാന് ഇടയുണ്ട്. ബുദ്ധിപരമായ വ്യാഖ്യാനങ്ങള്‍ക്കൊന്നും ഞാന് മുതിരുന്നില്ല. അത് നിങ്ങളില് കൂടുതല് ആശയക്കുഴപ്പമുണ്ടാക്കും. യോഗശാസ്ത്രം സ്വയം അനുഭവിച്ചറിയാനുള്ള അവസരമാണ് നിങ്ങള്‍ക്കു നല്‍കുന്നത്. അവിടെ ബൗദ്ധികമായ അന്വേഷണങ്ങള്‍ക്ക് വലിയ പ്രസക്തിയില്ല.\nPrevious articleആരോഗ്യദൃഢഗാത്രമായ ശരീരത്തിന് യോഗാഭ്യാസം\nNext articleയോഗചെയ്യുമ്പോള് ഏതുതരത്തിലുള്ള വസ്ത്രങ്ങളാണ് ധരിക്കേണ്ടത്?


കഥ ഇഷ്ടമായില്ല, പ്രതിഫലം കൂട്ടി ചോദിച്ചു!!! ഒടുവില് ആ മോഹന്‍ലാല് സിനിമയ്ക്ക് സംഭവിച്ചതോ??? | Mohanlal demand more remuneration foraflop movie - Malayalam Filmibeat\n» കഥ ഇഷ്ടമായില്ല, പ്രതിഫലം കൂട്ടി ചോദിച്ചു!!! ഒടുവില് ആ മോഹന്‍ലാല് സിനിമയ്ക്ക് സംഭവിച്ചതോ???\nPublished: Wednesday, March 29, 2017, 18:58 [IST]\nസൂപ്പര് താരങ്ങളെ നായകന്മാരാക്കി സിനിമ എടുക്കാന് ആഗ്രഹമുള്ളവരാണ് പഴയകാല സംവിധായകരും പുതിയ സംവിധായകരും. അവര്‍ക്കുള്ള മാര്‍ക്ക് മൂല്യമാണ് ഇവരെ അതിലേക്ക് ആകര്‍ഷിക്കുന്നത്.\nസംവിധായകര്‍ക്ക് ചിലപ്പോള് മുന്‍കൂട്ടി ഡേറ്റ് നല്‍കാറുണ്ടെങ്കിലും കഥ ഇഷ്ടമായാല് മാത്രമേ താരങ്ങള് ആ പ്രൊജക്ടില് അഭിനയിക്കാറുള്ളു. കഥ ഇഷ്ടമായില്ലെങ്കില് അവര് പ്രോജക്ട് ഉപേക്ഷിക്കുകയും ചെയ്യും.\nകഥ ഇഷ്ടമായില്ലെങ്കിലും സിനിമയില് നിന്നും ഒഴിവാകാന് പറ്റാതെ കുടുങ്ങിപ്പോയാല് നായകന്‍മാര് സ്വീകരിക്കുന്ന വഴിയാണ് പ്രതിഫലം കൂട്ടിച്ചോദിക്കുക എന്നത്. പ്രതിഫലം അധികമായതുകൊണ്ടെങ്കിലും അവര് പിന്മാറട്ടെ എന്ന് കരുതിയാണിത്.\nമോഹന്‍ലാലിനെ നായകനാക്കി ഒരു ചിത്രമൊരുക്കാനാണ് സംവിധായകന് തുളസിദാസും നിര്‍മാതാവ് ബെന്‍സി മാര്‍ട്ടിനും തിരക്കഥയുമായി അദ്ദേഹത്തെ സമീപിച്ചത്. കഥ കേട്ടുകഴിഞ്ഞപ്പോള് ഈ പ്രോജക്ടില് തനിക്ക് തീരെ വിശ്വാസമില്ലെന്ന് ലാല് അവരെ അറിയിച്ചു.\nകഥ ഇഷ്ടയില്ലെന്ന് പറഞ്ഞിട്ടും മോഹന്‍ലാലിനെ വിടാന് അവര്‍ക്ക് താല്പര്യമില്ലായിരുന്നു. അവര് അദ്ദേഹത്തെ നിര്‍ബന്ധിച്ചുകൊണ്ടേയിരുന്നു. ഒടിവില് ഗത്യന്തരമില്ലാതെ ചിത്രത്തില് നിന്നും ഒഴിവാകുന്നതിന് വേണ്ടിയാണ് ലാല് പ്രതിഫലം കൂട്ടിച്ചോതിച്ചത്.\nപ്രതിഫലം അധികമായതുകൊണ്ട് അവര് പിന്മാറുമെന്നാണ് ലാല് കരുതിയത്. എന്നാല് ചോദിച്ച പ്രതിഫലം നല്‍കാന് അവര് തയാറായി. 2008ല് മോഹന്‍ലാലിന് ലഭിച്ചിരുന്ന പ്രതിഫലത്തിന്റെ പകുതിയോളം അധികമാണ് ചേദിച്ചത്.\n2008ല് പുറത്തിറങ്ങിയ കോളേജ് കുമാരനായിരുന്നു ചിത്രം. മോഹന്‍ലാല് കരുതിയതുപോലെ ചിത്രം തിയറ്ററില് പരാജമായി. കോളേജിലെ ക്യാന്റീന് നടത്തിപ്പുകാരനായ ക്യാപ്ടന് ശ്രീകുമാറിന്റെ വേഷത്തിലായിരുന്നു ലാല് അഭിനയിച്ചത്.\nമോഹന്‍ലാലിനൊപ്പം നായികയായി മീന എത്തിയ ചിത്രമായിരുന്നു മിസ്റ്റര് ബ്രഹ്മാചാരി. തമ്പിയണ്ണന് എന്ന കഥാപാത്രമായി മോഹന്‍ലാല് എത്തിയ ചിത്രവു പരാജയമായി. അതിന് പിന്നാലെയാണ് വീണ്ടും തുളസീദാസിന്റെ സംവിധാനത്തില് ഒരു മോഹന്‍ലാല് ചിത്രം പരാജയമായത്.\nവിമല രാമനും ഷംന കാസിമും ആയിരുന്നു നായികമാര്. വില്ലനായി സിദ്ധിഖും എത്തിയ ചിത്രത്തില് ജനാര്‍ദനനും ബാലചന്ദ്രമേനോനും ഹരിശ്രീ അശോകനും ചിത്രത്തില് പ്രധാന കഥാപാത്രങ്ങളായി എത്തിയി. പക്ഷെ തിയറ്ററില് പ്രേക്ഷകര് ചിത്രത്തെ കൈയൊഴിഞ്ഞു.\nRead more about: malayalam film malayalam cinema malayalam movie malayalam mohanlal thulasidas college kumaran മലയാളം സിനിമ മോഹന്‍ലാല് തുളസീദാസ്\nMohanlal was not confident on the story. So he demand more remuneration to avoid them. But they agreed.\nStory first published: Wednesday, March 29, 2017, 18:58 [IST]


പട്ടാമ്പിയിൽ ഭയാനക സാഹചര്യം; താലൂക്കിൽ സമ്പൂർണ ലോക്ഡൗൺ | Pattambi Taluk Under Strict Lockdown -Kerala news | Madhyamam\ndate_range 20 July 2020 9:18 AM GMT\nപട്ടാമ്പിയിൽ ഭയാനക സാഹചര്യം; താലൂക്കിൽ സമ്പൂർണ ലോക്ഡൗൺ\nപട്ടാമ്പി: കോവിഡ് വ്യാപനത്തിൽ പട്ടാമ്പിയിൽ സ്ഥിതി അതീവ ഗുരുതരമാണെന്നും ഭയാനക സാഹചര്യമാണ് നിലവിലുള്ളതെന്നും മന്ത്രി എ.കെ. ബാലൻ. പട്ടാമ്പി താലൂക്കിലും നെല്ലായ പഞ്ചായത്തിലും കർശന ലോക്ഡൗൺ പ്രഖ്യാപിച്ചു.\nനിലവിൽ പട്ടാമ്പി മാർക്കറ്റുമായി ബന്ധപ്പെട്ട് ജില്ലയിലെ ഒരു ക്ലസ്റ്റർ പ്രകടമായി. വ്യാപനം ഒഴിവാക്കുന്നതിനായി പൊലീസ്, ഫയർഫോഴ്സ്, ആശുപത്രി, സർക്കാർ ഓഫിസുകൾ, അവശ്യ സർവിസുകൾ തുടങ്ങിയവക്ക് മാത്രമാകും പട്ടാമ്പിയിൽ അനുമതി. അനാവശ്യമായി ജനം പുറത്തിറങ്ങുകയോ പൊതുഗതാഗതം നടത്തുകയോ ചെയ്യാൻ പാടില്ല. പുറത്തുനിന്ന് വരുന്ന വാഹനങ്ങൾ പട്ടാമ്പിയിൽ ആളെ ഇറക്കാനോ അവിടെനിന്ന് കയറ്റാനോ പാടില്ല. ക്ലസ്റ്റേഴ്സ് രൂപപ്പെട്ട് അതിവേഗ വ്യാപനത്തിലേക്കും സമൂഹവ്യാപനത്തിേലക്കും കടക്കാനുള്ള സാധ്യത ഇവിടെ കൂടുതലാണ്. ആൻറിജൻ പരിശോധന നടത്തുന്നതോടെ നിലവിലെ സ്ഥിതി മനസിലാകുമെന്നും അദ്ദേഹം പറഞ്ഞു. 47 കേന്ദ്രങ്ങളിലെ 28 കണ്ടെയ്ൻമെൻറ് സോണുകളിലാകും പരിശോധന.\nചെറിയ രോഗലക്ഷണമുണ്ടെങ്കിൽ പോലും ആരോഗ്യ പ്രവർത്തകരെ അറിയിക്കണം. പ്രകടമായ ലക്ഷണങ്ങളുള്ള രോഗബാധിതരെ മാത്രമാണ് നിലവിൽ കണ്ടെത്തിയത്. രോഗലക്ഷണമില്ലാത്തവരും ഉണ്ടാകും. 1,133പേർക്കാണ് പാലക്കാട് ജില്ലയിൽ ഇതുവരെ കോവിഡ് സ്ഥിരീകരിച്ചത്. സമ്പർക്കത്തിലൂടെ 133 പേർക്ക് കോവിഡ് സ്ഥിരീകരിച്ചു. നിലവിൽ 338 പേർ ചികിത്സയിലുണ്ട്.\nമത്സ്യ, പച്ചക്കറി മാർക്കറ്റുകൾ, ബസ് സ്റ്റാൻഡുകൾ, അതിർത്തി പ്രദേശങ്ങൾ, ആദിവാസി, എസ്.സി/എസ്.ടി കോളനികൾ എന്നിവ കേന്ദ്രീകരിച്ച് പരിശോധന നടത്തും. ലോക്ഡൗണുമായി ജനം സഹകരിക്കണം. കോവിഡ് പ്രതിരോധ പ്രവർത്തനങ്ങളിൽ രാഷ്ട്രീയം കാണാതെ ഭാഗമാകണമെന്നും മന്ത്രി അഭ്യർഥിച്ചു.\nTAGS:pattambi lockdown covid 19\nNews Summary - Pattambi Taluk Under Strict Lockdown -Kerala news


ആരോഗ്യ പ്രവർത്തകരെയും വൈറസ് ബാധിച്ചാൽ എല്ലാം കഴിഞ്ഞു | Coronavirus | Manorama Online | Manorama News\nമനോരമ ലേഖകൻ March 27, 2020 11:25 AM IST\nകലിഫോർണിയയിലെ കോവിഡ്–19 പരിശോധനാ കേന്ദ്രം.\n‘വെന്റിലേറ്ററുകളില്ല, കിടത്താൻ ബെഡുകളുമില്ല. ന്യൂയോർക്ക് നഗരത്തിലാണ് ഇതു സംഭവിക്കുന്നതെന്ന് ചിന്തിക്കാനാകുന്നില്ല. മൂന്നാം ലോക രാജ്യത്ത് സംഭവിക്കുന്നതുപോലെയാണിത്’ – നിരാശയോടെ ഇക്കാര്യങ്ങൾ പറയുന്നത് കോവിഡ്–19 ബാധിച്ച രോഗികളെ ചികിത്സിക്കുന്ന ഡോക്ടറാണ്. പേരു പുറത്തുപറയാൻ വിസമ്മതിച്ച അദ്ദേഹത്തിന്റെ വാക്കുകൾ വെളിപ്പെടുത്തുന്നത് യുഎസിലെ ഭയാനകമായ അവസ്ഥയും. അതീവ ഗുരുതര നിലയിലുള്ള രോഗികളെ കിടത്തി ചികിത്സിക്കാൻ ആവശ്യമായ വെന്റിലേറ്ററുകളോ കിടക്കകളോ ആശുപത്രികളിൽ പരിമിതമായതും യുഎസിന്റെ ആരോഗ്യ സംവിധാനത്തിന്റെ ചങ്കുലയ്ക്കുന്നുണ്ട്.\nന്യൂയോർക്കിലെ ഒരു ആശുപത്രിക്കുമുന്നിൽ താൽക്കാലികമായുണ്ടാക്കിയ മോർച്ചറി.\nയുഎസ് അടുത്ത ഇറ്റലി?\n‘കഴിഞ്ഞയാഴ്ച രോഗികളെ പരിശോധിക്കുമ്പോൾ ഒന്നോ രണ്ടോ പേർക്കുമാത്രമേ കോവിഡ്–19ന്റെ ലക്ഷണങ്ങളുണ്ടായിരുന്നുള്ളൂ. എന്നാൽ ഇപ്പോൾ ഒപിയിലെത്തുന്ന എല്ലാവർക്കും കോവിഡ് രോഗ ലക്ഷണങ്ങളുണ്ട്. ഇതിൽ പലരും ഗുരുതര അവസ്ഥയിലാണ്. പലരെയും വെന്റിലേറ്ററിൽ കിടത്തേണ്ടി വന്നു. പെട്ടെന്നാണ് അവരുടെ അവസ്ഥ പ്രതീക്ഷയില്ലാത്ത സാഹചര്യത്തിലേക്കു പോകുന്നത്. കഴിഞ്ഞയാഴ്ചയിൽനിന്നു വളരെ വ്യത്യസ്തമാണ് ഈയാഴ്ച’ – സ്പെൻസർ പറഞ്ഞു.\nയുഎസ് സർജൻ ജനറൽ ഡോ. ജെറോം ആഡംസ് ഉൾപ്പെടെയുള്ള പൊതുആരോഗ്യ വിദഗ്ധരും യുഎസ് അടുത്ത ഇറ്റലിയാകും എന്ന മുന്നറിയിപ്പ് നൽകുന്നുണ്ട്. ആശുപത്രികൾ അവരുടെ ശേഷി വർധിപ്പിക്കണമെന്ന് ന്യൂയോർക്ക് സംസ്ഥാന ഭരണകൂടം ആവശ്യപ്പെട്ടു. ഇതുവരെ ലോകത്ത് സ്ഥിരീകരിക്കപ്പെട്ട കോവിഡ് കേസുകളിൽ ആറു ശതമാനം ന്യൂയോർക്കിലാണ്. യുഎസിൽ റിപ്പോർട്ട് ചെയ്യപ്പെട്ട കേസുകളിൽ പകുതിയും ഇവിടെയാണ്.\nനിലവിലുള്ള ആശുപത്രികളിലെ ശേഷി 1000 കിടക്കകളാക്കി ഉയർത്തണമെന്നാണ് നിർദേശം. എത്രയും പെട്ടെന്ന് അടിയന്തര ആവശ്യത്തിനുള്ള ആശുപത്രികൾ നിർമിക്കണമെന്നും ആവശ്യമുണ്ട്. വിരമിച്ചവരും മറ്റുമായി ജോലിയിൽനിന്ന് ഒഴിവായിരിക്കുന്ന എല്ലാ ഡോക്ടർമാരും നഴ്സുമാരും ആരോഗ്യ പരിപാലന സംവിധാനത്തിന്റെ ഭാഗമാകണമെന്നും ന്യൂയോർക്ക് ഗവർണർ ആൻഡ്ര്യൂ കൗമോ ആവശ്യപ്പെട്ടു.\nപകർച്ചവ്യാധി രാജ്യത്തെ മുക്കിക്കളയും\nഅതീവ ഗുരുതര രോഗികൾക്കുമാത്രമാണ് വെന്റിലേറ്റർ സൗകര്യം നൽകുക. ന്യൂയോർക്കിൽ 7000 വെന്റിലേറ്ററുകളാണ് ഇപ്പോഴുള്ളത്. ഇതിൽ 4000 എണ്ണം സജ്ജമായി കൈവശമുണ്ട്. രാജ്യം സ്റ്റോക് ചെയ്തു വച്ചിരിക്കുന്നവയിൽ 2000 എണ്ണം ഉടൻ തന്നെ ന്യൂയോർക്കിന് നൽകുമെന്ന് വൈറ്റ് ഹൗസും അറിയിച്ചു. എന്നാൽ സംസ്ഥാനത്തിന്റെ ഇപ്പോഴത്തെ അവസ്ഥയിൽ കുറഞ്ഞത് 30,000 വെന്റിലേറ്ററുകൾ എങ്കിലും വേണമെന്ന് കൗമോ പറയുന്നു.\nലൊസാഞ്ചലസിൽ മാസ്ക് ധരിച്ച് ഗതാഗതം നിയന്ത്രിക്കുന്ന ട്രാഫിക് പൊലീസ് ഉദ്യോഗസ്ഥൻ.\nരാജ്യത്ത് ആകെ 16,660 വെന്റിലേറ്ററുകളാണ് സ്റ്റോക്കായി ഉണ്ടായിരുന്നത്. എന്നാൽ വൈറസ് പടർന്നു പിടിച്ചതിനെത്തുടർന്ന് വിവിധ സംസ്ഥാനങ്ങളിലേക്ക് വെന്റിലേറ്ററുകൾ കൊടുക്കേണ്ടിവന്നു. ഇത്തരം പകർച്ചവ്യാധി ഏതൊരു ആരോഗ്യ സംവിധാനത്തെയും മുക്കിക്കളയുമെന്ന് യുഎസിന്റെ കൊറോണ വൈറസ് നേരിടാനുള്ള ദൗത്യ സംഘത്തിലെ വിദഗ്ധൻ ഡോ. ആന്തണി ഫൗസി പ്രതികരിച്ചു.\nമാസ്കുകൾക്കും ഗൗണുകൾക്കും ക്ഷാമം\nന്യൂയോർക്കിൽ മാത്രമല്ല, രാജ്യമെങ്ങും സമാന അവസ്ഥയാണ് കാണുന്നത്. രോഗികൾ വർധിക്കുന്നതിനൊപ്പം സംരക്ഷിത കവചങ്ങളായ മാസ്കുകൾ, ഗൗണുകൾ തുടങ്ങിയവയ്ക്കും ക്ഷാമം നേരിടുന്നുണ്ട്. രോഗികളെ ചികിത്സിച്ചശേഷം വീട്ടിൽ പോകുന്ന ഇവർ സ്വന്തം കുടുംബങ്ങളെക്കൂടിയാണ് റിസ്കിലാക്കുന്നത്.\nകോവിഡ് രോഗികളെ പരിചരിക്കാൻ ആരംഭിച്ചതിനു പിന്നാലെ സ്വന്തം മകളെ എടുത്തു താലോലിക്കാൻ പോലും പേടിയാണെന്ന് വിർജീനിയയിലെ നഴ്സ് പറയുന്നു. കോവിഡ് ലക്ഷണങ്ങൾ കാട്ടിയെങ്കിലും തങ്ങളെ പരിശോധിക്കാൻ പോലും അധികൃതർ തയാറായിട്ടില്ലെന്ന് ജോർജിയയിലെ ഒരു നഴ്സ് പറഞ്ഞു. അവസ്ഥ മോശമായതിനെത്തുടർന്നാണ് കഴിഞ്ഞ ദിവസം പരിശോധന നടത്തിയത്. ഉടൻതന്നെ ആശുപത്രിയിൽ പ്രവേശിപ്പിച്ച് ഐസലേഷനിലാക്കി. ഈ നഴ്സിൽനിന്ന് എത്രപേർക്ക് രോഗം പകർന്നിട്ടുണ്ടെന്നു കണ്ടെത്തുന്നതേയുള്ളൂ.\nഎല്ലാവരും ഭയചികിതരാണെന്ന് ന്യൂയോർക്ക് നഴ്സസ് അസോസിയേഷൻ പ്രസിഡന്റ് ജൂഡി ഷെറിഡാൻ – ഗോൺസാലെസ് പറഞ്ഞു. ആവശ്യമായ സംരക്ഷിതവസ്ത്രങ്ങളില്ലാത്തതാണ് രോഗം മെഡിക്കൽ രംഗത്തുള്ളവരിലേക്കു പകരാൻ കാരണം. ഒരേ മാസ്ക് ഉപയോഗിച്ച് പല രോഗികളെ ചികിത്സിക്കാനാണ് അധികൃതർ ആവശ്യപ്പെടുന്നത്. ‘ആരോഗ്യ പ്രവർത്തകരെയും വൈറസ് ബാധിച്ചാൽ എല്ലാം കഴിഞ്ഞു’ – ബേയർ കോളജ് ഓഫ് മെഡിസിനിനലെ നാഷനൽ സ്കൂൾ ഓഫ് ട്രോപ്പിക്കൽ മെഡിസിൻ ഡീൻ ഡോ. പീറ്റർ ഹോട്ടെസ് മുന്നറിയിപ്പു നൽകുന്നു.\nEnglish Summary: Coronavirus patients start to overwhelm US hospitals


വാട്സാപ്പിലൂടെ എളുപ്പത്തിൽ പണം അയക്കാം, സ്വീകരിക്കാം; പേയ്‌മെന്റ് ചെയ്യുന്നതിനു മുൻപ് ഇക്കാര്യങ്ങൾ ശ്രദ്ധിക്കാം.. | whatsapp money transfer\nWednesday 18 November 2020 12:14 PM IST : By സ്വന്തം ലേഖകൻ\nവാട്സാപ്പിലൂടെ എളുപ്പത്തിൽ പണം അയക്കാം, സ്വീകരിക്കാം; പേയ്‌മെന്റ് ചെയ്യുന്നതിനു മുൻപ് ഇക്കാര്യങ്ങൾ ശ്രദ്ധിക്കാം..\nWednesday 18 November 2020 12:14 PM IST\nവാട്സാപ്പിലൂടെ പണം അയക്കാനും സ്വീകരിക്കാനുമുള്ള അനുമതി പേമന്റ് കോര്‍പ്പറേഷന് ഓഫ് ഇന്ത്യ നല്‍കി. ഇനിതൊട്ട് വാട്സാപ്പിൽ സന്ദേശം കൈമാറുന്നതുപോലെ എളുപ്പത്തിൽ പണം അയക്കാം. തുടക്കത്തില് രണ്ടു കോടി അക്കൗണ്ടുകൾക്ക് മാത്രമാണ് ഈ സൗകര്യം ലഭിക്കുക. നാഷണല് പേമന്റ് കോര്‍പ്പറേഷന്റെ നിയന്ത്രണങ്ങള് ഉള്ളതിനാലാണ് തുടക്കത്തില് രണ്ട് കോടി ഉപഭോക്താക്കളില് മാത്രം സേവനം പരിമിതപ്പെടുത്തിയിരിക്കുന്നത്.\n2021 ജനുവരി ഒന്നു മുതല് പേടിഎം, ഗൂഗിള് പേ തുടങ്ങിയ ഒരോ തേര്‍ഡ് പാര്‍ട്ടി പേയ്‌മെന്റ് ആപ്പ് വഴിയും, മൊത്തം പേയ്‌മെന്റിന്റെ 30 ശതമാനം എന്ന പരിധി നടപ്പാക്കുമെന്ന പേയ്‌മെന്റ് കോര്‍പ്പറേഷന് ചട്ടമാണ് ഇതിന് കാരണം. പത്ത് ഇന്ത്യന് ഭാഷകളില് പേയ്‌മെന്റ് സേവനം ഒരുക്കിയിട്ടുണ്ട്.\nവാട്സാപ്പ് ഉപയോഗിച്ച് എങ്ങനെയാണ് പണം സ്വീകരിക്കുന്നതെന്നും മറ്റൊരാള്‍ക്ക് അയക്കുന്നതെന്നും നോക്കാം. ആൻഡ്രോയിഡ്, ഐഒഎസ് വേര്‍ഷന് അപ്‌ഡേറ്റഡ് ആപ്പ് ആണ് ഉപയോഗിക്കേണ്ടത്.\n1. ആദ്യ പടിയായി നിങ്ങളുടെ ഫോണിലെ വാട്സാപ്പ് തുറക്കുക. ഫോണ് സ്‌ക്രീനിലെ വലതുഭാഗത്ത് മുകളില് കാണുന്ന മൂന്ന് കുത്തുകളില് ടാപ്പ് ചെയ്യുക.\n2. പേയ്‌മെന്റ്‌സ് എന്ന ഓപ്ഷനില് ടാപ്പ് ചെയ്യുക. ഇതോടെ ഈ സംവിധാനത്തില് ഉള്‍പ്പെട്ടിട്ടുള്ള ബാങ്കുകളുടെ പേരുള്ള പേജ് വരും. സ്വകാര്യ ബാങ്കുകളായ ഐസിഐസിഐ, എച്ച്ഡിഎഫ്സി, ആക്‌സിസ്, ജിയോ പേയ്‌മെന്റ് ബാങ്ക്, കൂടാതെ പൊതുമേഖലാ ബാങ്കായ എസ്ബിഐ എന്നിവയുമായിട്ടാണ് യുപിഐയ്ക്കായി ധാരണയായിട്ടുള്ളത്.\n3. ബാങ്ക് തിരഞ്ഞെടുത്ത് കഴിഞ്ഞാല് അക്കൗണ്ടുമായി ബന്ധിപ്പിച്ചിരിക്കുന്ന നിങ്ങളുടെ നമ്പര് വേരിഫൈ ചെയ്യും. ഇത് ഫോണില് ലഭിക്കുന്ന എസ്എംഎസ് സന്ദേശം വഴിയായിരിക്കും. ഇവിടെ ഒരു കാര്യം ശ്രദ്ധിക്കണം. ബാങ്കില് നല്‍കിയിരിക്കുന്ന രജിസ്‌ട്രേഡ് മൊബൈല് നമ്പറില് തന്നെയായിരിക്കണം വാട്സാപ്പും.\n4. നമ്പര് വേരിഫിക്കേഷന് പൂര്‍ത്തിയായാല് മറ്റു പേയ്‌മെന്റ് ആപ്പുകളെ പോലെ തന്നെ ഇവിടെയും പണവിനിമയത്തിനായി ഒരു യുപിഐ പിന് സെറ്റ് ചെയ്യണം. ഇതോടെ പേയ്‌മെന്റ് പേജില് തിരഞ്ഞെടുക്കപ്പെട്ട ബാങ്ക് കാണാനാകും.\n1. ആര്‍ക്കാണോ പണമയയ്ക്കുന്നത് അയാളുടെ ചാറ്റ് തുറന്ന് അറ്റാച്ച്‌മെന്റ് ഐക്കണില് പോകുക.\n2. പേയ്‌മെന്റില് ടാപ്പ് ചെയ്ത് തുക രേഖപ്പെടുത്തുക. എന്തെങ്കിലും സന്ദേശമുണ്ടെങ്കില് അതും നല്‍കുക.\n3. യുപിഐ പിന് നല്‍കി പണവിനിമയ നടപടി പൂര്‍ത്തിയാക്കുക. കൈമാറ്റം നടക്കുന്നതോടെ ഇത് ഉറപ്പാക്കിക്കൊണ്ടുള്ള സന്ദേശവും ലഭിക്കും.\nജി മെയിലിലെ സുരക്ഷാ പിഴവ് ചൂണ്ടിക്കാട്ടി; പാലക്കാട്ടുകാരൻ ഷഫീക്ക് റഹ്‌മാന് ഗൂഗിളിന്റെ സ്നേഹ സമ്മാനം\nഇനിതൊട്ട് സുരക്ഷിതമായും എളുപ്പത്തിലും വാട്സാപ്പിലൂടെ പണമയക്കാം, അറിയേണ്ട കാര്യങ്ങൾ\nഗ്രൂപ്പുകളിലെ മെസേജുകളും വിഡിയോകളും ഫോട്ടോകളും ബുദ്ധിമുട്ടാകുന്നുണ്ടോ? പരിഹാരമായി വാട്സാപ്പിൽ പുതിയ ഫീച്ചർ


വീണ്ടും കോടികളുടെ റോള്‍സ് റോയിസുകള് 'മൊത്തത്തില്' വാങ്ങി സായിപ്പിന് പണികൊടുത്ത സര്‍ദാര്! | Billionaire Sardar orders new Rolls Royce Cullinans for Diwali celebrations\nവീണ്ടും കോടികളുടെ റോള്‍സ് റോയിസുകള് 'മൊത്തത്തില്' വാങ്ങി സായിപ്പിന് പണികൊടുത്ത സര്‍ദാര്!\nദീപാവലി ആഘോഷിക്കാന് പുതിയ റോള്‍സ് റോയിസ് കള്ളിനനുകള് (Rolls Royce Cullinans) ഒരുമിച്ച് ഓര്‍ഡര് ചെയ്‍തിരിക്കുകയാണ് സര്‍ദാര് എന്ന് കാര്‍ടോഖ് റിപ്പോര്‍ട്ട് ചെയ്യുന്നു.\nUK, First Published Nov 13, 2021, 11:34 AM IST\nതന്‍റെ തലപ്പാവിന ബാൻഡേജ് എന്നു വിളിച്ച് പരിഹസിച്ച ബ്രിട്ടിഷ് വ്യവസായിയെ വ്യത്യസ്‍തമായ രീതിയില് വെല്ലുവിളിച്ച് തോല്‍പ്പിച്ച റൂബൻ സിങ്ങെന്ന സിഖുകാരനെ (Reuben Singh) ഓര്‍മ്മയില്ലേ? ആഴ്‍ചയിൽ ഏഴു ദിവസവും തന്റെ തലപ്പാവിന്റെ അതേനിറത്തിലുള്ള കോടികള് വിലയുള്ള റോള്‍സ് റോയ്‍സ് (Rolls Royce) കാറുകളിലെത്തി ബ്രിട്ടീഷുകാരെ (British) മുഴുവന് വെല്ലുവിളിച്ച റൂബന് സിംഗ്. 2017ലെ ആ സംഭവത്തിന് ശേഷവും കോടികള് വിലയുള്ള റോള്‍സ് റോയിസുകള് ഒരുമിച്ച് വാങ്ങി പലതവണ വാര്‍ത്തകളില് നിറഞ്ഞ റൂബന് സിംഗ് ഇപ്പോഴിതാ വീണ്ടും താരമായിരിക്കുകയാണ്. ദീപാവലി ആഘോഷിക്കാന് പുതിയ റോള്‍സ് റോയിസ് കള്ളിനനുകള് (Rolls Royce Cullinans) ഒരുമിച്ച് ഓര്‍ഡര് ചെയ്‍തിരിക്കുകയാണ് സര്‍ദാര് എന്ന് കാര്‍ടോഖ് റിപ്പോര്‍ട്ട് ചെയ്യുന്നു.\nഇതോടെ ഇദ്ദേഹത്തിന്‍റെ ഗാരേജിലെ കള്ളിനനുകളുടെ മാത്രം എണ്ണം അഞ്ചായി ഉയര്‍ന്നു. ഈ അഞ്ച് കള്ളിനൻമാരുടെ ശേഖരത്തിന് ‘ഫെസ്റ്റിവൽ ഓഫ് ലൈറ്റ് കളക്ഷൻ’ എന്നാണ് യുകെ ആസ്ഥാനമായുള്ള ബിസിനസ് ശ്യംഖലയുടെ തലവനായ റൂബൻ സിംഗ് നല്‍കിയിരിക്കുന്ന പേര്. സിംഗിന്റെ ഗാരേജിലെ റോൾസ് റോയ്‌സ് കള്ളിനന്റെ അഞ്ച് യൂണിറ്റുകളും കുങ്കുമം, ചുവപ്പ്, നീലക്കല്ല്, റൂബി, മരതകം എന്നീ അഞ്ച് വ്യത്യസ്‍തവും വിശിഷ്ടവുമായ പെയിന്റ് ഷേഡുകളിലാണ് പൂർത്തിയാക്കിയിരിക്കുന്നത്. ഈ അഞ്ച് കള്ളിനൻമാരിൽ നിന്ന്, കേസരി എന്ന് വിളിക്കപ്പെടുന്ന കാവി നിറത്തിലുള്ള എസ്‌യുവി അദ്ദേഹം തന്റെ പാരമ്പര്യത്തോടുള്ള ആദരവും വ്യക്തിത്വവുമായി ഉയര്‍ത്തിക്കാണിക്കുന്നു. മറ്റുള്ളവരെ സഹായിക്കുകയോ ഒരു ലക്ഷ്യത്തിനായി പോരാടുകയോ ചെയ്‍ത സിഖുകാർ ചരിത്രത്തിൽ നടത്തിയ ധീര ത്യാഗത്തിന് സമർപ്പിച്ചിരിക്കുന്നതിനാൽ ഈ നിറത്തിന്, സിഖ് മതത്തിൽ വലിയ പ്രാധാന്യമുണ്ട്. സഫ്രോണ് റോൾസ് റോയ്‌സ് കള്ളിനൻ "കേസരി സ്പെഷ്യൽ കമ്മീഷൻ" എന്ന് എഴുതിയിരിക്കുന്ന ഒരു ട്രെഡ്‌പ്ലേറ്റും നല്‍കിയിരിക്കുന്നു.\nഏകദേശം 250,000 ബ്രിട്ടീഷ് പൗണ്ടാണ് അദ്ദേഹത്തിന്റെ ഗാരേജിൽ ചേർത്ത ഓരോ കള്ളിനൻ എസ്‍യുവികളുടെയും അടിസ്ഥാന വില . കസ്റ്റമൈസേഷന് ചിലവുകള്‍ക്ക് പുറമേയാണിത്. ഏകദേശം 6.95 കോടി രൂപയാണ് റോൾസ് റോയ്‌സ് കള്ളിനന്‍റെ ഇന്ത്യയിലെ അടിസ്ഥാന വില.\nഫാന്റം, ഫാന്റം ഡ്രോപ്പ്ഹെഡ് കൂപ്പെ, ഗോസ്റ്റ് എന്നിവയുൾപ്പെടെ തന്റെ ഏഴ് റോൾസ് റോയ്‌സ് കാറുകൾ കാണിക്കുന്ന ചിത്രങ്ങളുടെ ആദ്യ സെറ്റ് 2017-ൽ റൂബെൻ സിംഗ് പുറത്തിറക്കിയിരുന്നു. ഇവയെല്ലാം അദ്ദേഹത്തിന്‍റെ തലപ്പാവുകളുമായി പൊരുത്തപ്പെടുന്ന വ്യത്യസ്‍ത നിറങ്ങളിൽ ഉള്ളവയായിരുന്നു. പിന്നാലെ 2019ല് പുതിയ ആറ് റോള്‍സ് റോയ്‍സ് കാറുകള് കൂടി ഒരുമിച്ച് വാങ്ങി റൂബന് സിങ്ങ്. പുതുപുത്തൻ റോൾസ് എസ്.യു.വിയായ കള്ളിനൻ, ഏറ്റവും വിലകൂടിയ വകഭേദമായ ഫാൻറം എന്നിങ്ങനെ ആറ് റോൾസ് റോയ്സുകളെക്കൂടിയാണ് പിന്നീട് റൂബൻ സ്വന്തമാക്കി. ഫാന്റം VIII, കള്ളിനൻ എന്നിവയുടെ മൂന്ന് കോമ്പിനേഷനുകൾ ഉൾപ്പെടുന്ന ആറ് പുതിയ റോൾസ് റോയ്‌സ് കാറുകള് ഇപ്പോള് അദ്ദേഹത്തിന്‍റെ ഗാരേജിലുണ്ട് എന്നാണ് റിപ്പോര്‍ട്ടുകള്. ഈ മൂന്ന് കോമ്പിനേഷനുകളും മരതകം, പവിഴം, ഇന്ദ്രനീലം എന്നിങ്ങനെ മൂന്ന് വ്യത്യസ്ത ഷേഡുകൾ വിലയേറിയ രത്നക്കല്ലുകളിൽ ആണ് പൂർത്തിയാക്കിയിരിക്കുന്നത്.\nയുകെ ആസ്ഥാനമായുള്ള ഇന്ത്യൻ റൂബൻ സിംഗ് തന്റെ തലപ്പാവിന്റെ നിറവുമായി പൊരുത്തപ്പെടുന്ന റോൾസ് റോയ്‌സ് കാറുകൾ ശേഖരിക്കുന്നതിലുള്ള അഭിനിവേശത്താൽ പ്രശസ്തനായ ഒരു ശതകോടീശ്വരനാണ്. ഒരു ഇംഗ്ലീഷുകാരൻ തന്റെ മേൽ എറിഞ്ഞ വംശീയ അധിക്ഷേപത്തിന് മറുപടിയായി, ഒരാഴ്ചത്തേക്ക് തന്റെ തലപ്പാവിന്റെ നിറവുമായി പൊരുത്തപ്പെടുന്ന റോൾസ് റോയ്‌സ് കാറുകൾ നൽകുമെന്നായിരുന്നു അദ്ദേഹത്തിന്‍റെ പ്രതിജ്ഞ.\nറൂബന്‍റെ മധുര പ്രതികാര കഥ ഇങ്ങനെ. ബ്രിട്ടനിലെ ഓള്‍ഡേ പിഎ, ഇഷര് ക്യാപിറ്റല് ഉള്‍പ്പെടുന്ന വ്യവസായ സംരഭങ്ങളുടെ തലവനാണ് ബ്രിട്ടനിലെ ഏറ്റവും വലിയ സിങ് കോടീശ്വരന്മാരിൽ ഒരാള് കൂടിയായ റൂബൻ സിങ്. 2017ല് ഒരിക്കല് ഒരു ബ്രിട്ടീഷ് വർണവെറിയൻ സിങ്ങിന്‍റെ തലപ്പാവിനെ കളിയാക്കി. ബാന്‍ഡേജ് എന്നു വിളിച്ചായിരുന്നു ആ പരിഹാസം. അഭിമാനത്തിൽ മുറിവേറ്റ റൂബൻ, തന്‍റെ ട്വിറ്റർ അക്കൌണ്ടിലൂടെ തലപ്പാവിന്‍റെ നിറത്തിലുള്ള റോൾസ് റോയ്സുകൾ വാങ്ങാനുള്ള തീരുമാനം അറിയിച്ചു.\nറോൾസ് റോയിസ് ഫാന്റം ഡോൺ, റെയ്‍ത്, ഗോസ്റ്റ് തുടങ്ങിയ എല്ലാ മോഡലുകളേയും തന്‍റെ തലപ്പാവുകളുടെ നിറത്തില് അണിനിരത്തിയായിരുന്നു റൂബൻറെ മധുരപ്രതികാരം. ഏഴു ദിവസും തലപ്പാവിന്റെ നിറത്തിലുള്ള സ്വന്തം ഉടമസ്ഥതയിലുള്ള റോൾസ് റോയ്‍സ് കാറിൽ എത്തുക എന്നതായിരുന്നു ചലഞ്ച്. ഈ ചലഞ്ച് ഹിറ്റായതോടെ സോഷ്യല് മീഡിയയിൽ സൂപ്പർതാരമായിരുന്നു അന്ന് റൂബൻ. ബ്രിട്ടീഷുകാരുടെ അഭിമാന സ്ഥാപനമായ റോൾസിലൂടെ തന്‍റെ പ്രതികാരം നിറവേറ്റുകയായിരുന്നു അദ്ദേഹത്തിന്‍റെ ലക്ഷ്യം. ഇതോടൊപ്പം ദശലക്ഷങ്ങളുടെ ചാരിറ്റി പ്രവർത്തനങ്ങളും റൂബൻ പ്രഖ്യാപിച്ചു. തലപ്പാവിന്‍റെ നിറമുള്ള റോൾസിനരികിൽ റൂബൻ നിൽക്കുന്ന ചിത്രങ്ങൾ നേരത്തേ വൈറലായിരുന്നു.\nരത്‌നങ്ങളുടെ ശേഖരം എന്നാണ് റൂബന് തന്‍റെ റോല്‍സ് റോയിസ് ശേഖരത്തെ വിളിക്കുന്നത്. കാറുകള് ഓരോന്നിനും രത്‌നങ്ങളുടെ നിറമായത് കാരണമാണ് ഇങ്ങനെ പേരിട്ടു വിളിക്കുന്നത്. ഫാന്റത്തിന്റെയും കള്ളിനന്റെയും ഓരോ കാറിനും മരതകം, പവിഴം, ഇന്ദ്രനീലം എന്നീ രത്‌നങ്ങളുടെ നിറമാണ് നല്‍കിയിരിക്കുന്നത്. മരതകം, പവിഴം എന്നിവയുടെ നിറത്തിലുള്ള കാറുകള് വളരെ വേഗം തന്നെ കിട്ടിയപ്പോള് ഇന്ദ്രനീലത്തിന്റെ നിറത്തിലുള്ളവ കിട്ടിയത് അടുത്തിടെയാണ്. റോള്‍സ് റോയ്‍സ് സെഡാന് ശ്രേണിയില് ഏറ്റവും വിലയേറിയ അത്യാഢംബര കാറാണ് റോള്‍സ് റോയ്‍സ് ഫാന്റമെങ്കില് കമ്പനിയുടെ ഏക എസ്‍യുവിയാണ് കള്ളിനന്. ഏകദേശം 2.5 ലക്ഷം യൂറോയാണ് റോൾസ് റോയിസ് കള്ളിനാന്റെ യൂറോപ്യൻ വില. ഫാന്റത്തിന്റെ യുകെ വില ഏകദേശം 3.6 ലക്ഷം യൂറോയാണ്.\nയുകെയിൽ സ്ഥിരതാമസമാക്കിയ റൂബൻ 20-ാം വയസിൽ ബിസിനസ് ആരംഭിച്ചു. 1995 -ൽ മിസ്സ് ആറ്റിറ്റ്യൂഡ് എന്ന പേരിൽ ഒരു വസ്ത്ര റീട്ടെയിൽ ശൃംഖല സ്ഥാപിച്ചു. പിന്നീടാണ് ഓൾ ഡേ പി.എ സ്ഥാപിച്ചത്. ബ്രിട്ടീഷ് ബില്‍ഗേറ്റ്‌സ് എന്നാണ് റൂബന് സിങ് അറിയപ്പെടുന്നത്.\nഅതേസമം റോൾസ് റോയിസിൽ മാത്രം ഒതുങ്ങുന്നതല്ല റൂബന്‍റെ കാർ കലക്ഷൻ. ഏകദേശം 15 വ്യത്യസ്ത റോൾസ് റോയ്‌സുകൾ സ്വന്തമാക്കിയത് കൂടാതെ ബുഗാട്ടി വെയ്‌റോണ്, പോര്‍ഷ 918 സ്‌പൈഡര്, പഗാനി ഹുയാറ, ലംബോര്‍ഗിനി ഹുറാക്കാന്, ഫെറാറി എ12 ബെര്‍ലിനെറ്റ തുടങ്ങി നിരവധി സൂപ്പർകാറുകൾ റൂബന് സിങ്ങിന്‍റെ ഗാരേജിലുണ്ട്. കാറുകൾക്ക് പുറമേ സ്വകാര്യ ജെറ്റ് വിമാനങ്ങളും ഇദ്ദേഹം സ്വന്തമാക്കിയിട്ടുണ്ട് എന്നാണ് റിപ്പോര്‍ട്ടുകള്. ടോണി ബ്ലെയര് ബ്രിട്ടീഷ് പ്രധാനമന്ത്രിയായിരുന്ന കാലത്ത് സര്‍ക്കാരില് ഇദ്ദേഹം പല പദവികളും വഹിച്ചിട്ടുമുണ്ട്.\nLast Updated Nov 13, 2021, 11:34 AM IST


മുക്കം നഗരസഭയിൽ മത്സരരംഗത്ത് 120 പേർ : Deepika.com Nattu Visesham\nമുക്കം: തദ്ദേശ സ്വയംഭരണ സ്ഥാപനങ്ങളിലേക്ക് മത്സരിക്കുന്ന സ്ഥാനാർഥികളുടെ അവസാന ചിത്രം തെളിഞ്ഞു. നാമനിർദേശ പത്രിക പിൻവലിക്കാനുള്ള സമയം ഇന്നലെ വൈകുന്നേരത്തോടെ അവസാനിച്ചതോടെ ഏതൊക്കെ വാർഡുകളിൽ ആരൊക്കെയാണ് മത്സരിക്കുന്നതെന്ന് വ്യക്തമായി.\nപലയിടത്തും വിമതനായി മത്സരിക്കാൻ പത്രിക സമർപ്പിച്ചവരേയും അപരൻമാരെയും മുന്നണികൾ പിന്തിരിപ്പിക്കാനുള്ള ശ്രമങ്ങൾ പരമാവധി നടത്തി. അവസാനഘട്ട ചർച്ചകൾക്കും വാഗ്ദാനങ്ങൾക്കുമൊടുവിൽ ചിലർ പത്രിക പിൻവലിച്ചപ്പോൾ ചിലർ സ്ഥാനാർഥിത്വത്തിൽ തന്നെ ഉറച്ചു നിന്നത് മുന്നണികൾക്ക് തലവേദനയായിട്ടുണ്ട്.\nമുക്കം നഗരസഭയിൽ 269 നാമനിർദേശ പത്രികകളായിരുന്നു സമർപ്പിച്ചിരുന്നത്. ഇതിൽ രണ്ടെണ്ണം സൂക്ഷ്മ പരിശോധനക്കിടെ തള്ളിയിരുന്നു. എന്നാൽ ഇതിൽ ഒരാൾ രണ്ട് പത്രിക സമർപ്പിച്ചിരുതിനാൽ അയാളുടെ സ്ഥാനാർഥിത്വം റദ്ദായിട്ടില്ല. ഡമ്മികൾ ഉൾപ്പടെ ഒഴിവായപ്പോൾ 183 സ്ഥാനാർഥികളാണ് ഉണ്ടായിരുന്നത്. ഇതിൽ 63 പേർ പത്രിക പിൻവലിച്ചു. മുക്കം നഗരസഭയിൽ മത്സരരംഗത്ത് 120 സ്ഥാനാർഥികളാണ് ഉള്ളതെന്ന് റിട്ടേണിംഗ് ഓഫിസർ ടി.ആർ. മായ അറിയിച്ചു. കൊടിയത്തൂർ പഞ്ചായത്തിൽ 151 നാമനിർദേശ പത്രികകളാണ് സമർപ്പിക്കപ്പെട്ടിരുന്നത്. ഇതിൽ 109 പേരാണ് മത്സര യോഗ്യരായി ഉണ്ടായിരുന്നത്. ഇതിൽ 41 പേർ പത്രിക പിൻവലിച്ചു.\n68 പേരാണ് കൊടിയത്തൂർ പഞ്ചായത്തിൽ മത്സരരംഗത്തുള്ളത്. കാരശ്ശേരി പഞ്ചായത്തിൽ 39 സ്ഥാനാർഥികൾ പത്രിക പിൻവലിച്ചു. 66 പേരാണ് മത്സരരംഗത്തുള്ളത്.


ഗം - Deepu Pradeep\nJanuary 4, 2022 / ദീപു പ്രദീപ്\nസാധാരണ കെഎസ്ആർട്ടിസി ബസ്സിൽ കയറിയാൽ എടുക്കുന്ന ടിക്കറ്റുകൾ നിങ്ങൾ എവിടെയാണ് സൂക്ഷിക്കുക? ശുദ്ധജാതക്കാരനായ ഞാൻ പോക്കറ്റിലിടാറാണ് പതിവ്, ഇനി പോക്കറ്റില്ലെങ്കിൽ പഴ്‌സിലും. പക്ഷെ ഇന്നലെ ബസ്സിൽ എന്റെ മുന്നിലെ സീറ്റിലിരുന്നിരുന്ന ഒരു ചെങ്ങായി ചെയ്തത് വേറൊരു ഐറ്റമായിരുന്നു, ആ ടിക്കറ്റ് നീളത്തിൽ ചെറുതാക്കി മടക്കി ഇടതുകയ്യിലെ സ്വർണ്ണ മോതിരത്തിനു ഉള്ളിൽ നീട്ടി തിരുകി വെക്കുന്നു! സ്വാഗ്!\nഎങ്ങാനും ടിക്കറ്റ് ചെക്കർ വന്ന് അവരുടെ സ്ഥിരം ധാർഷ്ട്യത്തോടെ ടിക്കറ്റ് കാണിക്കാൻ പറയുമ്പോൾ, ചുരുട്ടിപിടിച്ച ഇടത്തെ കൈ അയാൾക്ക് നേരെ നീട്ടി, ഉള്ളം കൈ ഒന്നു നിവർത്തിയാൽ ഉള്ളിൽ ടിക്കറ്റ്! അന്തം വിട്ട സ്വാഗ്!!\nപക്ഷെ ഞാൻ സ്പോട്ടില് ഭാവനയിൽ വേറൊരു സീനാണ് കാണാൻ തുടങ്ങിയിത്…\nഇനി അങ്ങേര് ഒരു ഉറക്കം ഒക്കെ കഴിഞ്ഞ് എഴുന്നേൽക്കുമ്പോഴേക്കും അടുത്തിരിക്കുന്നവൻ ആ സ്വർണ്ണമോതിരമെങ്ങാനും ചൂണ്ടി അവന്റെ പാട്ടിനു പോയിട്ടുണ്ടെങ്കിൽ ഉണ്ടാവാൻ പോവുന്ന വിറ്റ്…. വണ്ടിയിൽ കയറുന്ന ചെക്കർ ടിക്കറ്റ് ചോദിക്കുമ്പോൾ, സ്വാഗേട്ടൻ : “ടിക്കറ്റ് ഞാനെന്റെ മോതിരത്തിന്റ ഉള്ളിൽ വെച്ചതാ… കാണുന്നില്ല”\n“അയ്യോ… എന്റെ മോതിരവും കാണുന്നില്ല!”\nശുദ്ധജാതക്കാരന്റെ ഓരോ അശുദ്ധ തോട്ടുകൾ…\nഎറണാകുളത്തേക്കുള്ള ഫാസ്റ്റ് പാസഞ്ചറാണ്, വിൻഡോ സീറ്റും. ഫോണിലെ ഗൂഗിൾ കീപ്പിൽ കിടക്കുന്ന ഏതെങ്കിലുമൊരു കഥ ടൈപ്പ് ചെയ്ത് തീർക്കാമെന്ന മിഷനോടെ ഞാൻ സ്പോട്ടിഫൈയിൽ നാട്ടുകാരുടെ പ്ളേലിസ്റ്റ് സെർച്ച് ചെയ്തെടുത്തശേഷം എന്റെ പണി തുടങ്ങി.\nതൃശൂരെത്തിയപ്പോൾ, മൂഡ് ഒന്ന് ഇലവേറ്റായിക്കോട്ടേന്ന് കരുതി കയ്യിലുണ്ടായിരുന്ന ച്യൂയിങ്ങ് ഗം എടുത്ത് വായിലിട്ടു. പക്ഷെ അതിന്റെ കടലാസ് കവർ കളഞ്ഞില്ല, പോക്കറ്റിൽ സൂക്ഷിച്ചു… ച്യൂയിങ്ങ് ഗം അതിൽ പൊതിഞ്ഞുവേണം കളയാൻ (പരിസ്ഥിതിസ്നേഹി കൂടിയായ പരിശുദ്ധജാതക്കാരൻ)\nഒല്ലൂർ എത്തിയപ്പോഴേക്കും ഗമ്മിന്റെ മധുരം കഴിഞ്ഞു. പോക്കറ്റിൽ നിന്നും കടലാസെടുത്ത് അതിൽ ഗം പൊതിഞ്ഞശേഷമാണ് ശ്രദ്ധിച്ചത്, പോക്കറ്റിൽ നിന്നെടുത്ത് ടിക്കറ്റാണ്, പൊതിഞ്ഞതും!\nഞാനത് വിദഗ്ദമായി ചുരുട്ടികൂട്ടി പോക്കറ്റിൽ തന്നെ വെച്ചു. ഇനി ടിക്കറ്റ് ചെക്കർ എങ്ങാനും ഈ ബസ്സിൽ കയറിയാൽ ആ അവസ്‌ഥ…. ദേവ്യെ!\n‘അതിന് ചെക്കർ വന്നിട്ട് വേണ്ടേ…’ എന്നെ ഞാൻ തന്നെ സമാധാനിപ്പിച്ചു. ജീവിതത്തിലിന്നേവരെ ഞാനുള്ള കെ എസ് ആർ ട്ടി സിയിൽ ചെക്കർ കേറിയിട്ടില്ല… പക്ഷെ ഇന്നലെ കേറി! വണ്ടി ആലുവ എത്തിയപ്പോൾ ഒന്നല്ല… രണ്ടെണ്ണം! മുന്നിൽ നിന്നും പിന്നിൽ നിന്നുമുള്ള അറ്റാക്ക്.\nഇനി അതിലാരുടെ കയ്യിൽ എന്റെ ച്യൂയിങ്ങ് ഗം ആവുമെന്ന് മാത്രം അറിഞ്ഞാ മതി.\nഇങ്ങനത്തെ കുരുത്തംപിടിക്കാത്ത യാത്രയിൽതന്നെ ഇതൊക്കെ എങ്ങനെ കൃത്യമായിട്ട് സംഭവിക്കുന്നാവോ!!\nരണ്ടു ചെക്കർമാരും ചെക്കി ചെക്കി അടുത്തടുത്ത് വന്നു. ഇടനെഞ്ച് പാൽപായസത്തില് വീണ പരലിനെ പോലെ പിടച്ചു.\nലോട്ടറി അടിച്ചത് പിന്നിൽ നിന്നും വന്ന ചെക്കർക്കാണ്. അയാൾ എന്നോട് ടിക്കറ്റ് ചോദിച്ചു…\nരണ്ടു സെക്കന്റ് നിർവ്വികാരത, നാല് സെക്കന്റ് നിശ്ശബ്ദത….\nഅങ്ങനെയെങ്കിലും കെ എസ് ആർ ട്ടി സി രക്ഷപ്പെട്ടോട്ടേന്ന്…\nകണ്ടനകത്ത് നിന്നും എറണാകുളത്തേക്കുള്ള നൂറ്റി നാൽപ്പത്തിയേഴ് രൂപയുടെ രണ്ടാമത്തെ ടിക്കറ്റ് വാങ്ങിക്കുമ്പോൾ സ്വാഗേട്ടൻ അപ്പുറത്ത് സ്വാഗിറക്കികൊണ്ടിരിക്കുകയായിരുന്നു…. അൾട്ടിമേറ്റ്!\n« കൊടൈ\tക്രഷ് »


ഊർമിള പവാറിന്റെ രൂപാന്തരയാത്രകൾ | mumbai mahanagaram\nFeb 22, 2020, 12:56 AM IST\nഗേറ്റ്‌വേ ലിറ്റ്‌ഫെസ്റ്റിൽ ആജീവനാന്ത സംഭാവനകൾക്കായി എഴുത്തുകാർക്ക് നൽകുന്ന പുരസ്കാരം ഈ വർഷം ഊർമിള പവാറിനാണ്. മറാഠി ദളിത് സാഹിത്യത്തിൽ വേറിട്ട പാതയിലൂടെ സഞ്ചരിക്കുന്നവരിൽ ശ്രദ്ധേയയായ അവർ സംസാരിക്കുന്നു\nഊർമിള പവാറിന് ഗേറ്റ്‌വേ ലിറ്റ്‌ഫെസ്റ്റ് പുരസ്‌കാരം ജ്ഞാനപീഠ പുരസ്‌കാര ജേതാവ്\nപ്രതിഭാ റായ് സമ്മാനിക്കുന്നു. അടൂർ ഗോപാലകൃഷ്ണൻ സമീപം\nശാന്താബായി കാംബ്ലെ, ബേബി കാംബ്ലെ എന്നിവർക്കുശേഷം മറാഠി ദളിത് സാഹിത്യത്തിൽ വേറിട്ട സ്വരവുമായി സ്ഥിരപ്രതിഷ്ഠ നേടിയ എഴുത്തുകാരിയാണ് ഊർമിള പവാർ. സഹാവേ ബോട്ട്, ഹാത്ത്ചാ ഏക്, ചൗത്തി ഭിന്ത്, ഉഡാൻ (കഥാസമാഹാരങ്ങൾ), അമീഹി ഇതിഹാസ് ഘഡ്വ്‌ള (ഗവേഷണം), മൗറീഷ്യസ് ഏക് പ്രവാസ് (യാത്രാവിവരണം), ദോൻ ഏകാങ്കിക (ഏകാങ്കങ്ങൾ), ഡോ. അംബേദ്കർ ലൈഫ് ക്രോണോളജി, ദളിത് വുമൺ റൈറ്റേഴ്‌സ് ആൻഡ് ദെയർ ലിറ്ററേച്ചർ എന്നിവ അവരുടെ പ്രധാന കൃതികളാണ്. അവയിൽ ഏറെ ചർച്ച ചെയ്യപ്പെടുകയും അതിലേറെ വിവാദങ്ങൾ വാരിയണിയുകയും ചെയ്തിട്ടുള്ള ‘ആയ്ദാൻ’, ദ വീവ് ഓഫ് മൈ ലൈഫ് എന്ന പേരിൽ ഇംഗ്ലീഷ് അടക്കം വിവിധ ഭാഷകളിലേക്ക് വിവർത്തനംചെയ്തിട്ടുണ്ട്. ഈ ആത്മകഥയിൽ ഒരു സ്ത്രീക്ക് ബാല്യം മുതൽക്കുതന്നെ നേരിടേണ്ടിവരുന്ന ലൈംഗിക ചൂഷണങ്ങളും അടിച്ചമർത്തലുകളുമൊക്കെ സ്വന്തം അനുഭവത്തിലൂടെ വരച്ചുകാട്ടിയിട്ടുള്ള ഊർമിള പവാർ, നമ്മുടെ മാധവിക്കുട്ടിയെ(കമലാസുരയ്യ)പോലെ ആദ്യരാത്രിയിലെ അനുഭവങ്ങൾപോലും മറച്ചുവെക്കുന്നില്ല. മുംബൈ യൂണിവേഴ്‌സിറ്റി, നാന്ദേഡ് യൂണിവേഴ്‌സിറ്റി, വാർധ എം.ജി. യൂണിവേഴ്‌സിറ്റി എന്നിവയിൽ എം.എ.യ്ക്ക് പാഠപുസ്തകമായും അതുപോലെത്തന്നെ കൊളംബിയ യൂണിവേഴ്‌സിറ്റി ലൈബ്രറിയിലും ആയ്ദാൻ ഉൾപ്പെടുത്തിയിട്ടുണ്ട്. ഇതിന് പ്രിയദർശിനി, പത്മശ്രീ വിഖെ പാട്ടീൽ, മഹാരാഷ്ട്ര ഫൗണ്ടേഷൻ ഗ്രന്ഥ് എന്നീ പുരസ്കാരങ്ങളും ‘സഹാവെ ബോട്ടി’ന് സാഹിത്യ സംസ്കൃതി മണ്ഡൽ മഹാരാഷ്ട്ര രാജ്യപുരസ്കാരവും അസ്മിതാദർശ് പുരസ്കാരവും ‘ചൗത്തി ഭിന്തി’ന് ശകുന്തള നേമേ പുരസ്കാരവും ലഭിച്ചു. ചെറുകഥാസാഹിത്യത്തിനുള്ള കോങ്കൺ മറാഠി സാഹിത്യപരിഷത്ത് പുരസ്കാരം, സാഹിത്യത്തിനും സാമൂഹികപ്രവർത്തനത്തിനുമുള്ള മാതോശ്രീ ഭീമാബായി അംബേദ്കർ പുരസ്കാരം, വെസ്റ്റ് ബംഗാൾ വുമൺ റൈറ്റേഴ്‌സ് അസോസിയേഷന്റെ സോയ് സമ്മാൻ, ദളിത് മിത്ര, ബുദ്ധിവർധന(ബെംഗളൂരു) എന്നീ പുരസ്കാരങ്ങളും ഊർമിള പവാർ എന്ന എഴുത്തുകാരിയെ തേടിയെത്തിയ അംഗീകാരങ്ങളിൽ ചിലതാണ്. ‘കവച്’ എന്ന ചെറുകഥ 1991-ൽ രണ്ടാംവർഷ ബി.എ.യ്ക്ക് എസ്.എൻ.ഡി.ടി. യൂണിവേഴ്‌സിറ്റി പാഠപുസ്തകമായി ഉൾപ്പെടുത്തുകയുണ്ടായി. ഇതിനെല്ലാംപുറമേ 2005, 2008, 2012, 2014 എന്നീ വർഷങ്ങളിൽ മഹാരാഷ്ട്രയിലും മുംബൈയിലും നടന്ന നാല് സാഹിത്യ സമ്മേളനങ്ങൾക്ക് നേതൃത്വം വഹിക്കുകയും മൗറീഷ്യസ്, നേപ്പാൾ, സ്വീഡൻ, ഇംഗ്ലണ്ട് എന്നിവിടങ്ങളിൽനടന്ന സാഹിത്യ-സാംസ്കാരിക സമ്മേളനങ്ങളിൽ പങ്കെടുക്കുകയും ചെയ്തിട്ടുള്ള ഊർമിള പവാർ, സാമൂഹികസേവനരംഗത്ത് വ്യക്തിമുദ്ര പതിപ്പിച്ച ആക്ടിവിസ്റ്റ് കൂടിയാണ്.\nഊർമിള പവാർ എന്ന ദളിത് എഴുത്തുകാരിയുമായുള്ള ഒരു കൂടിക്കാഴ്ചയിൽനിന്ന്:\n1945 മേയ് ഏഴിന് രത്നഗിരി ജില്ലയിലെ ആഡ്ഗാവിൽ അയിത്തം കൽപ്പിച്ച് അകറ്റിനിർത്തിയിരുന്ന മഹാർ എന്ന അധഃകൃത ജാതിയിലാണ് ജനിച്ചത്. ഒരാൺകുട്ടിയും അഞ്ചുപെൺകുട്ടികളുമടക്കം ആറുമക്കളിൽ ഏറ്റവും ഇളയവൾ. വെറും ആറാംക്ളാസുവരെ പഠിച്ച അച്ഛൻ അധഃകൃത ജാതിക്കാരായ കുട്ടികൾക്കുവേണ്ടിയുള്ള സ്കൂളിലെ അധ്യാപകനും അമ്മ നിരക്ഷരയുമായിരുന്നു. ‘ദൈവം മനുഷ്യനെ സൃഷ്ടിച്ചപ്പോൾ ആ മനുഷ്യന് മതവും ജാതിയും ഇല്ലായിരുന്നു. പിന്നീട് മനുഷ്യൻ അവന്റെ സൗകര്യത്തിനും താത്പര്യങ്ങൾക്കുമായി വിവിധ ശ്രേണികളിൽപ്പെട്ട മതങ്ങളും ജാതികളും സൃഷ്ടിച്ചു. അങ്ങനെ ഞാനൊരു മഹാർ ജാതിക്കാരിയായിപ്പോയി. കൊങ്കൺ മേഖലയിലെ രത്നഗിരിയിലുള്ള പെൺസവ്‌ലെ എന്ന ഉൾഗ്രാമത്തിലായിരുന്നു താമസം. എല്ലാ താഴ്ന്നജാതിക്കാരും ആ ഗ്രാമത്തിലായിരുന്നു താമസം. ആർക്കും കൃഷിയോ കൃഷിയിടങ്ങളോ ഇല്ലായിരുന്നതിനാൽ അന്നത്തിന് വളരെ ബുദ്ധിമുട്ടായിരുന്നു. ഗ്രാമത്തിനുചുറ്റുമുള്ള സവർണരുടെ ചൂഷണങ്ങളുംപീഡനങ്ങളും ഗ്രാമവാസികൾക്ക് നിത്യവും ഏറ്റുവാങ്ങേണ്ടിവന്നു.\nവിദ്യാഭ്യാസത്തിന്റെ മഹത്ത്വവും അനിവാര്യതയും മനസ്സിലാക്കിയ അച്ഛൻ ഞങ്ങളെ ഗ്രാമത്തിന് പുറത്തുകൊണ്ടുവന്ന് പാർപ്പിച്ചശേഷം വളരെ ബുദ്ധിമുട്ടിയാണെങ്കിലും എല്ലാമക്കളെയും സ്കൂളിൽ ചേർത്തു. ഞാൻ മൂന്നാം ക്ലാസിൽ പഠിക്കുമ്പോൾ അച്ഛൻ മരിച്ചു. അങ്ങനെ ആറുമക്കളെ പോറ്റിവളർത്താനുള്ള ഭാരം അമ്മയുടെ ചുമലിലായി. മുള ചീകിമിനുക്കി അതുകൊണ്ട് കുട്ടകളും മുറങ്ങളുമൊക്കെ നെയ്യുകയല്ലാതെ മറ്റൊന്നും അറിയാത്ത അമ്മയോട് പട്ടിണികിടന്നിട്ടായാലും മക്കളെ പഠിപ്പിക്കണമെന്ന് മരണത്തിനുമുമ്പ് അച്ഛൻ പറഞ്ഞിരുന്നു. അതിനാൽ ഞങ്ങളെ പോറ്റാനും പഠിപ്പിക്കാനും വേണ്ടി അമ്മ മുറങ്ങളും കുട്ടകളും നെയ്തുകൂട്ടി. കുട്ടകൾ നെയ്യാനും അവ ചന്തയിൽ കൊണ്ടുപോയി വിൽക്കാനും ഞങ്ങൾ അമ്മയെ സഹായിച്ചു. അതിനിടയിൽ 1956-ൽ ബാബാസാഹേബ് അംബേദ്കർ ബുദ്ധമതം സ്വീകരിച്ചശേഷം 57-ൽ ഞങ്ങളും ബുദ്ധമതത്തിൽ ചേർന്നു; ഞങ്ങൾ എന്നുപറഞ്ഞാൽ അയിത്തക്കാരായ മഹാർ ജാതിക്കാർ. കഷ്ടപ്പെട്ട് ജീവിക്കുമ്പോഴും ഞങ്ങൾ പഠിച്ചു. അച്ഛന്റെ ആഗ്രഹവും ബാബാസാഹേബ് അംബേദ്കറുടെ ആദർശങ്ങളുമായിരുന്നു ഞങ്ങൾക്ക് പ്രേരണയും പ്രചോദനവും. അങ്ങനെ പത്തുപാസായ സഹോദരന് ഒരു ജോലി ലഭിച്ചു. അത് അമ്മയ്ക്കൊരു താങ്ങായി. തുടർന്ന് ഞങ്ങൾ പെൺകുട്ടികൾ ഓരോരുത്തരും പഠിച്ച് ചെറിയ ചെറിയ ജോലികൾ നേടി. അതിനിടയിൽ വിവാഹിതയായ ഞാൻ ഭർത്താവിനോടൊപ്പം മുംബൈയിലെത്തി. അവിടെ എനിക്കും ഒരു ജോലി ലഭിച്ചു. ജോലിയിൽ തുടർന്നുകൊണ്ടുതന്നെ സിദ്ധാർഥ കോളേജിൽനിന്ന് മറാഠി സാഹിത്യത്തിൽ മാസ്റ്റർ ബിരുദം നേടി. ഒപ്പം എഴുത്തും ഫെമിനിസ്റ്റ് പ്രസ്ഥാനങ്ങളുമായി ബന്ധപ്പെട്ടുള്ള പ്രവർത്തനങ്ങളും തുടങ്ങി. വെല്ലുവിളികൾ പലതും നേരിടേണ്ടിവന്നിട്ടുണ്ട്.\nകുട്ട നെയ്യുമ്പോൾ അമ്മ പല കഥകളും പറഞ്ഞുതരുമായിരുന്നു. അധഃസ്ഥിത ജാതിക്കാരായ ഞങ്ങളുടെ ഗ്രാമത്തിലെ ജനങ്ങളുടെ, പ്രത്യേകിച്ചും സ്ത്രീകളുടെ ജീവിതങ്ങൾ ചെറുപ്പം മുതൽ ശ്രദ്ധിക്കുമായിരുന്ന എന്നെ അവരുടെ പ്രശ്നങ്ങൾ വേദനിപ്പിക്കുകയും ചിന്തിപ്പിക്കുകയും ചെയ്തുപോന്നു. വലുതായപ്പോൾ അവരുടെ ശക്തി മനസ്സിലാക്കി. അങ്ങനെ അവർക്കുവേണ്ടി അവർക്കുപകരം അവരെക്കുറിച്ച് എഴുതി.\nപക്ഷേ, വളരെ വൈകിയാണ് എഴുതാൻ തുടങ്ങിയത്. കാരണം, എന്റെ ശ്രദ്ധ വായനയിലായിരുന്നു. ബാബാസാഹേബിന്റെ ആത്മകഥയും ബുദ്ധകഥകളുമൊക്കെ വായിച്ചു. ആ വായനയിലൂടെ പല അറിവുകളും നേടി. ബുദ്ധകഥകൾ വിവർത്തനംചെയ്തു. അതിനിടയിൽ പലതും എഴുതിനോക്കി. അതിൽ കഥയാണ് എനിക്ക് വഴങ്ങുന്ന മാധ്യമമെന്നുതോന്നി. സഹാവെ ബോട്ട് എന്ന കഥ സംവദിനി മാസികയുടെ ദീപാവലി പതിപ്പിൽ അച്ചടിച്ചുവന്നശേഷം ലഭിച്ച പ്രതികരണം ചെറുകഥാരംഗത്ത് തുടരാൻ എനിക്ക് പ്രേരണയും പ്രചോദനവുമായി. സഹാവെ ബോട്ട് എന്നാൽ ആറാമത്തെ വിരൽ എന്നാണർഥം. കേന്ദ്രകഥാപാത്രമായ സ്ത്രീ ഗർഭിണിയാകുമ്പോൾ അവളുടെ ചാരിത്ര്യത്തിൽ ഭർത്താവ് സംശയിക്കുന്നു. അതിനെച്ചൊല്ലി നിത്യവും വഴക്കും വക്കാണവും നടന്നു. കൈകളിൽ ആറുവിരലുകളുള്ള ആളായിരുന്നു ആയാൾ. അയാളുടെ ചാരിത്ര്യ സംശയങ്ങൾ തുടരുന്നതിനിടയിൽ അവൾ കുഞ്ഞിനെ പ്രസവിക്കുകയും പ്രസവത്തിനിടയിൽ അവൾ മരിക്കുകയുംചെയ്യുന്നു. പ്രസവിച്ചുവീണ കുഞ്ഞിന്റെ കൈവിരലുകൾ കാണുന്ന ഭർത്താവ് നടുക്കത്തോടെ അവളുടെ ചാരിത്ര്യത്തിൽ സംശയിച്ചതിന് സ്വയം പശ്ചാത്തപിക്കുന്നു. കാരണം, ആ കുഞ്ഞിനും അയാളെപ്പോലെ കൈകളിൽ ആറുവിരലുകളുണ്ടായിരുന്നു. ഭർത്താക്കന്മാർക്ക് ഭാര്യമാരുടെ ചാരിത്ര്യത്തിലുണ്ടാകുന്ന സംശയത്തെ ഇതിവൃത്തമാക്കി എഴുതിയതാണത്. ആ കഥയ്ക്ക് ലഭിച്ച പ്രതികരണങ്ങൾ കഥയെഴുത്തിൽ പിടിച്ചുനിൽക്കാൻ പ്രേരണയായി.\nഞങ്ങളുടെ ഗ്രാമത്തിൽനിന്ന് മാമ്പഴം വിൽക്കാൻ പോകുമായിരുന്ന സ്ത്രീകളുടെ കഥയാണ് കവച്. മാമ്പഴം വാങ്ങാനെന്ന വ്യാജേന അവരെ സമീപിക്കുന്ന പുരുഷവർഗത്തിന്റെ പെരുമാറ്റങ്ങളും സ്വഭാവരീതികളും ആ കഥയിൽ തുറന്നുകാട്ടിയത് പലർക്കും സഹിച്ചില്ല. ആ കഥ പിന്നീട് എസ്.എൻ.ഡി.ടി. യൂണിവേഴ്‌സിറ്റി പാഠപുസ്തകമാക്കിയപ്പോൾ ആർ.എസ്.എസുകാരും എതിർത്തു.\nകുട്ടനെയ്ത്ത് ഉപജീവനമാക്കിയ മഹാർ കുടുംബത്തിൽനിന്ന് എഴുത്തിലേക്കും ഫെമിനിസ്റ്റ് ആക്ടിവിസത്തിലേക്കും എത്തിച്ചേർന്ന എന്റെ രൂപാന്തരയാത്രയുടെ ഓർമകളാണ് റിയലിസ്റ്റിക് ഫിക്‌ഷൻ രീതിയിൽ എഴുതിയ ആയ്ദാൻ. അതിൽ എന്റെ കുടുംബാംഗങ്ങളുടെയും ഭർത്താവിന്റെ കുടുംബത്തിന്റെയും അയൽക്കാരുടെയും സഹപാഠികളുടെയുമടക്കമുള്ള മൂന്നുതലമുറകളുടെയും ദളിതരുടെ നിത്യജീവിതത്തിന്റെ വിവിധസ്വഭാവങ്ങളുടെയും കഥയുണ്ട്. ഒപ്പം, ജാതിവ്യവസ്ഥയിലെയും ലിംഗവ്യവസ്ഥയിലെയും പ്രശ്നങ്ങൾ ഉയർത്തിക്കാട്ടുന്നതോടൊപ്പം സ്ത്രീയുടെ സ്വത്വം അടയാളപ്പെടുത്താനും ഞാൻ ശ്രമിച്ചിട്ടുണ്ട്.\nവാസ്തവത്തിൽ മുളകൊണ്ടുള്ള കുട്ടനെയ്ത്തിനെയാണ് ആയ്ദാൻ എന്നുപറയുന്നത്. സൂക്ഷിച്ചുനോക്കിയാൽ ഞങ്ങളുടെ ഉപജീവനമാർഗമായിരുന്ന കുട്ടനെയ്ത്ത് അടിസ്ഥാനപരമായി ഒരു സർഗപ്രക്രിയയാണെന്ന് കാണാൻ കഴിയും. കർമം, പ്രതിബദ്ധത, സാക്ഷാത്കാരം അല്ലെങ്കിൽ ആവിഷ്കാരം എന്നിവയുടെ ഒരു സംയുക്തപ്രതീകം കൂടിയാണത്. എഴുത്തും അതുപോലെത്തന്നെ. ഒരു കുട്ടനെയ്ത്തുകാരിയിൽനിന്ന് എഴുത്തുകാരിയിലേക്കുള്ള എന്റെ യാത്രയിൽ യാദൃച്ഛികതകളില്ല. വാസ്തവത്തിൽ എന്റെ ജീവിതവും ഒരുതരം നെയ്ത്തായിരുന്നു. അതുകൊണ്ടുതന്നെയാണ് ആത്മകഥയ്ക്ക് ‘ആയ്ദാൻ’ എന്ന പേര് നൽകിയത്. എന്റെയും എന്നേപ്പോലുള്ളവരുടെയും ജീവിതയാഥാർഥ്യങ്ങൾക്കുനേരെ പിടിച്ച ഒരു കണ്ണാടിയാണ് ആയ്ദാൻ. മറ്റുള്ളവർക്കും അത് പ്രചോദനമാകട്ടെ എന്നുകരുതി മാത്രമാണ് ആയ്ദാൻ എഴുതിയത്.\nഞാനെഴുതിയത് എന്റെ അനുഭവങ്ങളുടെ സത്യസന്ധമായ ഓർമകളാണ്. മൂടിവെക്കലല്ല എഴുത്തിന്റെ ധർമം. വെളിപ്പെടുത്തലാണ്. എന്നുവെച്ചാൽ വിവാദമാക്കാൻവേണ്ടിയായി ഒന്നും ഞാൻ എഴുതിയിട്ടില്ല എന്നർഥം.\nകഥകൾ സന്ദേശവാഹികളായിരിക്കണമെന്ന് ഞാൻ കരുതുന്നില്ല. പക്ഷേ, ഏതൊരു കഥയും സമൂഹവുമായി സംവദിക്കുന്നതോ സമൂഹത്തിന്റെ കണ്ണുതുറപ്പിക്കാൻ കഴിയുന്നതോ ആയിരിക്കണമെന്ന് ഞാൻ പറയും. പാലിൽ പഞ്ചസാര എന്നപോലെ അതിൽ കലയുടെ അംശവും ഹ്യൂമനിസവും വേണം. അല്ലെങ്കിൽ അത് വെറും മുദ്രാവാക്യമോ പബ്ലിസിറ്റിയോ ആയിത്തീരും.\nആരെഴുതിയാലും എഴുത്ത് എഴുത്തുതന്നെ. അതേസമയം പുരുഷനെ അപേക്ഷിച്ച് പെണ്ണിന്റെ കഴിവ്, അവളുടെ വികാരങ്ങൾ, ശാരീരിക ധർമങ്ങൾ, പ്രശ്നങ്ങൾ, ചിന്തകൾ എന്നിവയിൽ വ്യത്യാസം കാണും. ആ വ്യത്യാസം എഴുത്തിലും ഉണ്ടാകും.\nവർഗം, മതം, ലിംഗം എന്നിങ്ങനെ പല അടിസ്ഥാനത്തിലുമുള്ള മുൻവിധികളോടെ സ്ത്രീകൾക്കുനേരെ പൊതുവേയും ദളിത് സ്ത്രീകൾക്കുനേരെ പ്രത്യേകിച്ചും നടന്നുവരുന്ന സമൂഹത്തിലെ വിവേചനപരമായ പെരുമാറ്റങ്ങളെ നിരുത്സാഹപ്പെടുത്താൻ എഴുത്തുമാത്രം പോരാ പ്രവർത്തനംകൂടി വേണമെന്ന തിരിച്ചറിവും ലക്ഷ്യവുമായിരുന്നു ആക്ടിവിസത്തിലേക്ക് എന്നെ നയിച്ചത്. മുംബൈയിലെത്തിയശേഷമാണ് അതിനായി ഇറങ്ങിത്തിരിച്ചത്. ജോലിക്കിടയിൽ ഇവിടത്തെ സിദ്ധാർഥ കോളേജിൽ ചേർന്ന ഞാൻ ആദ്യം അംബേദ്കർ പ്രസ്ഥാനത്തിൽ സ്ത്രീകളുടെ പങ്കാളിത്തത്തെക്കുറിച്ചും ആ സ്ത്രീകൾ ആരൊക്കെയായിരുന്നുവെന്നതിനെക്കുറിച്ചും ഗവേഷണം നടത്താൻ തീരുമാനിച്ചു. ഒരു ദളിത് സ്ത്രീയായ ഞാൻ ഗവേഷണം നടത്തുന്നതിലുള്ള അസൂയകൊണ്ടായിരിക്കാമെന്നു തോന്നുന്നു, കാരണമൊന്നും വ്യക്തമാക്കാതെ അവരതിന് അനുവദിച്ചില്ല. പകരം സാഹിത്യം മാത്രം ചെയ്താൽ മതിയെന്ന് നിഷ്കർഷിച്ചു. അങ്ങനെ സാഹിത്യമെടുത്ത ഞാൻ പിന്നീടത് സ്വയം തിരഞ്ഞുപിടിച്ചു. അമീഹി ഇതിഹാസ് ഘഡ്വ്‌ള എന്ന പുസ്തകം അതിന്റെ ശ്രമഫലമാണ്. പല വനിതാ സംഘടനകളിലും അന്ന് സ്ത്രീകളില്ലായിരുന്നു. അതിനാൽ സ്ത്രീകളുടെ ശബ്ദവും സാന്നിധ്യവും വിളിച്ചറിയിക്കുന്ന സംഘടനകൾക്ക് രൂപംനൽകാനുള്ള കൂട്ടായ്മകളിൽ പങ്കാളിയായി. അതിലൊന്നാണ് സംവദിനി ദളിത് സ്ത്രീ സാഹിത്യ മഞ്ച്. അതോടൊപ്പംതന്നെ ദളിത് ബഹുജൻ മഹിളാ വികാസ് മഞ്ച്, സ്ത്രീ ശക്തി, ആകാർ കൊങ്കൺ ദളിത് മഹിളാ സാഹിത്യ സംഘടന, കോങ്കൺ സാഹിത്യ അഭിയാൻ, തഥാഗത് കൾച്ചറൽ സെൻറർ തുടങ്ങി പല പ്രമുഖ സംഘടനകളുമായി ബന്ധപ്പെട്ട് പ്രവർത്തിച്ചു.\nജാതിയും അതുമായി ബന്ധപ്പെട്ട വ്യവസ്ഥകളും മനുഷ്യൻ സ്വയം നിർമിച്ചതാണെന്നു ഞാൻ സൂചിപ്പിച്ചിരുന്നല്ലോ. ഏത് ജാതിയിലായാലും മനുഷ്യൻ മനുഷ്യനാണെന്ന തിരിച്ചറിവുണ്ടായിട്ടും ഒരു ജാതിയുടെ പുരോഗതിക്ക് മറ്റുള്ളവർ അനുവദിക്കുന്നില്ലെന്നുള്ളത് പരസ്യമായ രഹസ്യമായി ഇന്നും തുടരുന്നു. ഇക്കാര്യത്തിൽ ഒരുതരം ഇരട്ടത്താപ്പ് സ്വഭാവമാണ് ഇന്നും സമൂഹത്തിനുള്ളത്. ആ മനോഭാവം മാറേണ്ടിയിരിക്കുന്നു.\nഅംബേദ്കർമാർഗം സ്വീകരിച്ചിട്ടും ദളിതരിൽ പൂർണമായൊരു ബോധവത്ക്കരണം ഇപ്പോഴും ആയിട്ടില്ല. അവർ സ്വയം മാറാൻ ശ്രമിക്കുന്നില്ല. ആ പഴയ വിഷം, അതായത്, ഭയവും അപകർഷവും ഇപ്പോഴും മനസ്സിൽ കൊണ്ടുനടക്കുന്നവരുണ്ട്. ബാബാസാഹേബ് കുറേക്കാലം കൂടി ജീവിച്ചിരുന്നെങ്കിൽ എന്ന് ഞാൻ ആശിച്ചു പോകുന്നു.\nആധുനിക മറാഠി സാഹിത്യം\nകഥയിലായാലും കവിതയിലായാലും പുതിയ തലമുറക്കാരായ ധാരാളം എഴുത്തുകാർ രംഗത്തുണ്ട്. അവർ കാലത്തിനനുസരിച്ച് വ്യത്യസ്തങ്ങളായ സാഹിത്യരചനകൾ നടത്തുകയുംചെയ്യുന്നു.\nഎനിക്ക് 75 വയസ്സായി. പല വർത്തമാനപത്രങ്ങളിലും ആനുകാലികങ്ങളിലും ഞാൻ എഴുത്ത് തുടരുന്നു. അതെല്ലാം കഥകളാവണമെന്നില്ല. കഥകളെഴുതാൻ ഇനി പുതിയ എഴുത്തുകാരുണ്ടല്ലോ. കഴിഞ്ഞവർഷം പുറത്തിറങ്ങിയ എന്റെ പുതിയ പുസ്തകമാണ് കോക്കണാത്തീൽ ദളിതാൻചെ രീതിരിവാജ് ആണി ലോക് ഗീതെ. ദളിതരുടെ ഭാഷാശൈലിയിൽ അവരുടെ അനുഷ്ഠാനങ്ങളെക്കുറിച്ചും നാടൻ പാട്ടുകളെക്കുറിച്ചുമുള്ളതാണ് ആ പുസ്തകം.\nപല അവാർഡുകളും ലഭിച്ച കൂട്ടത്തിൽ ഏറ്റവും പുതിയതാണ് ഗേറ്റ്‌വേ ലിറ്റ്‌ഫെസ്റ്റ് അവാർഡ്. ഇതിനായി തിരഞ്ഞെടുത്ത സന്മനസുകളോട് നന്ദിയുണ്ട്. ഈ പ്രായത്തിലും ഒരവാർഡ് ലഭിക്കുന്നത് സന്തോഷകരം മാത്രമല്ല പ്രചോദനാത്മകം തന്നെയാണ്.\nകോട്ടയം എന്ന ചിത്രത്തിലെ കഥാപാത്രത്തെപ്പറ്റി എന്താണ് പറയാനുള്ളത്? റോഡ് മൂവിയുടെ ..


പ്രണയദിനത്തിൽ മൊബൈൽ സമ്മാനിക്കാതത്തിന് കാമുകനെ പൊതുസ്ഥലത്ത് തല്ലുന്ന കാമുകിയുടെ വീഡിയോ - മലയാളം ന്യൂസ് പോർട്ടൽ\nPosted on May 27, 2019, 11:02 PM\nദാസു: ചൈനയിൽ പ്രണയദിനം മെയ് 20-നായിരുന്നു. കാമുകിക്ക് മൊബൈൽ ഫോൺ സമ്മാനമായി നൽകാമെന്ന് യുവാവ് വാഗ്‍ദാനം ചെയ്തിരുന്നു.വാഗ്‍ദാനം നിറവേറ്റാതെ തന്റെ മുന്നിലെത്തിയ കാമുകനെ യുവതി പൊതിരെ തല്ലുകയായിരുന്നു. കാമുകനെ പൊതുയിടത്തിൽ പൊതിരെ തല്ലുന്ന യുവതിയുടെ വീഡിയോ വൈറലാകുന്നു.\n52 തവണയാണ് യുവതി കാമുകനെ പൊതുയിടത്തിൽവച്ച് തല്ലിയത്. കാമുകി തലങ്ങും വിലങ്ങും അടിക്കുമ്പോൾ വളരെ നിസഹായകനായി തല്ല് കൊള്ളുകയാണ് യുവാവ്. തല്ലുന്നത് കണ്ട് മനസ്സലിഞ്ഞ പലരും യുവതിയെ പിടിച്ച് മാറ്റാൻ ശ്രമിക്കുന്നുണ്ടെങ്കിലും യുവതി വിടുന്ന മട്ടല്ലായിരുന്നു.\nയുവതി തല്ലുന്നത് നിർത്തിയത് ഒടുവിൽ പൊലീസ് എത്തിയപ്പോഴാണ്. അതേസമയം പുറത്തുവരുന്ന റിപ്പോർട്ട് കാമിതാക്കൾ തമ്മിലുണ്ടായ തർക്കത്തിന് വ്യക്തമായ കാരണമുണ്ടെന്നാണ്. യുവതിയാണ് കാമുകന് എല്ലാവിധ സാമ്പത്തിക സഹായങ്ങളും നൽകുന്നത് .\nതനിക്കൊരു മൊബൈൽ ഫോൺ പോലും വാങ്ങി തരാൻ കാമുകന് കഴിഞ്ഞില്ലല്ലോയെന്ന നിരാശയിലാണ് യുവതി ഈ ക്രൂരതയ്ക്ക് മുതിർന്നത്. കാമുകിയോട് തന്നെ തല്ലി ദേഷ്യം തീർക്കാൻ യുവാവ് ആവശ്യപ്പെടുകയായിരുന്നു എന്നാണ് പുറത്തു വരുന്ന വിവരം.\nഞാന് മറയ്ക്കേണ്ടതൊക്കെ മറച്ചിട്ടുണ്ട്, എനിക്കോ തനിക്കോ അത് മുറിച്ച് മാറ്റാന് കഴിയില്ല, മോശം കമന്റിനു മറുപടിയുമായി ദ്രിശ്യ


NCP Huge loss in Seat Share in Kottayam After Kerala Congress Jose K Mani Faction became LDF | സഖ്യകക്ഷികളെ നിഷ്പ്രഭരാക്കി ജോസ് കെ മാണി; ഏഴില് ഒതുങ്ങി എന്‍സിപി, പാലായില് മറുപണി - Malayalam Oneindia\nUpdated: Thu, Dec 3, 2020, 20:59 [IST]\nകോട്ടയം: ജോസ് കെ മാണി എല്‍ഡിഎഫിലെത്തിയതോടെ പല പാര്‍ട്ടികളുടെയും നില പരുങ്ങലിലായിരിക്കുന്നു. നേരത്തെ ലഭിച്ചിരുന്ന സീറ്റുകള് കിട്ടിയില്ലെന്ന് മാത്രമല്ല, താല്‍പ്പര്യമുള്ളവ ചോദിച്ചുവാങ്ങാനും സാധിക്കാത്ത അവസ്ഥയിലാണ് മുന്നണിയിലെ പഴയ പാര്‍ട്ടികള്. കോട്ടയം, പത്തനംതിട്ട, ഇടുക്കി ജില്ലകളില് സഖ്യകക്ഷികളെ കാര്യമായി പരിഗണിച്ചില്ലെന്നാണ് ആക്ഷേപം. ജോസ് കെ മാണിയുടെ വരവോടെ പലവും വിമതരാകുമോ എന്ന ആശങ്കയുമുണ്ട്. എന്നാല് തദ്ദേശ തിരഞ്ഞെടുപ്പ് ജോസിന് കരുത്ത് തെളിയിക്കാനുള്ള അവസരമാണ്. ഈ തക്കത്തില് മറുപണി കൊടുക്കാന് ചില കക്ഷികള് നോക്കുന്നുമുണ്ട്....\nശക്തമായി വാദിച്ചു, പക്ഷേ...\nജോസ് കെ മാണിയെ കൂടെ കൂട്ടരുതെന്ന് എല്‍ഡിഎഫില് ശക്തമായി വാദിച്ച പാര്‍ട്ടികളിലൊന്ന് എന്‍സിപി ആയിരുന്നു. കാത്തിരുന്ന് കിട്ടിയ പാലാ മണ്ഡലം നഷ്ടമാകുമോ എന്ന ആശങ്ക തന്നെയായിരുന്നു എന്‍സിപിയുടെ എതിര് ശബ്ദത്തിന് പ്രധാന കാരണം. എന്നാല് മാണി സി കാപ്പന്റെയും കൂട്ടരുടെയും എതിര്‍പ്പ് സിപിഎം കണക്കിലെടുത്തില്ല.\nതല്‍ക്കാലം അടങ്ങിയത് ഇങ്ങനെ\nആദ്യം തദ്ദേശ തിരഞ്ഞെടുപ്പ് നടക്കട്ടെ, എന്നിട്ടാകാം നിയമസഭാ തിരഞ്ഞെടുപ്പിലെ സീറ്റ് ചര്‍ച്ച എന്ന നിലപാടാണ് സിപിഎം സ്വീകരിച്ചത്. മറ്റു കക്ഷികളും അനുകൂലമായി തല കുലുക്കിയതോടെ എന്‍സിപിക്ക് തല്‍ക്കാലം അടങ്ങേണ്ടി വന്നു. എന്നാല് ഏതാനും മാസങ്ങള് കഴിയുമ്പോള് വരാനിരിക്കുന്ന നിമയസഭാ തിരഞ്ഞെടുപ്പില് എന്‍സിപി പടയെടുക്കുമെന്ന് തീര്‍ച്ചയാണ്.\nതദ്ദേശ തിരഞ്ഞെടുപ്പില് എന്‍സിപിയെ പാടേ തഴഞ്ഞു എന്ന ആരോപണമുണ്ട്. കഴിഞ്ഞ തിരഞ്ഞെടുപ്പില് കോട്ടയം ജില്ലയില് മാത്രം 28 സീറ്റുകളില് എന്‍സിപി മല്‍സരിച്ചിരുന്നു. എന്നാല് ഇത്തവണ ഏഴ് സീറ്റുകളില് മാത്രമാണ് മല്‍സരിക്കുന്നത്. ജോസ് പക്ഷത്തിന്റെ വരവാണ് തിരിച്ചടിച്ചത്.\nപാലാ മുന്‍സിപ്പാലിറ്റി, രാമപുരം, കാഞ്ഞിരപ്പള്ളി, തലയോലപ്പറമ്പ്, വെള്ളൂര്, കാണക്കാരി, വാകത്താനം തുടങ്ങിയ പഞ്ചായത്തുകളില് മാത്രമായി എന്‍സിപി ഒതുങ്ങി. ജോസ് കെ മാണിയുടെ വരവോടെ എല്ലാവരും വിട്ടുവീഴ്ച ചെയ്യണം എന്നാണ് സിപിഎം ആവശ്യപ്പെട്ടത്. സിപിഐയുടെ എതിര്‍പ്പ് മാത്രമാണ് പകുതിയെങ്കിലും ലക്ഷ്യം കണ്ടത്.\nഎന്‍സിപി പല വാര്‍ഡുകളും വിട്ടുനല്‍കാന് തയ്യാറായി. എന്നാല് തിരിച്ച് കാര്യമായി കിട്ടിയതുമില്ല. പല വിട്ടുവീഴ്ചകളും ചെയ്‌തെങ്കിലും ആവശ്യപ്പെട്ട സീറ്റുകള് ജോസ് കെ മാണി വിട്ടുകൊടുത്തില്ല. ജോസിന്റെ നിലപാടില് മറ്റു കക്ഷികള്‍ക്കെല്ലാം അമര്‍ഷമുണ്ട്. ഈ സാഹചര്യത്തിലാണ് എലിക്കുളത്ത് എന്‍സിപി വിമതരായത്.\nപാലായിലെ എലിക്കുളം രണ്ടാം വാര്‍ഡില് എല്‍ഡിഎഫ് സ്ഥാനാര്‍ഥിയായി മല്‍സരിക്കുന്നത് ജോസ് പക്ഷത്തെ സംസ്ഥാന നേതാവാണ്. ഇതിനെതിരെ എന്‍സിപി വിമതനും രംഗത്തുവന്നു. ഈ വിമതന് യുഡിഎഫ് പിന്തുണ പ്രഖ്യാപിച്ചിരിക്കുകയാണ്. എന്‍സിപി ആവശ്യപ്പെട്ട സീറ്റ് നല്‍കാത്തതിനെ തുടര്‍ന്നാണ് വിമതരായി മാറിയത്.\nഎലിക്കുളം നാലാം വാര്‍ഡ് എന്‍സിപി വിട്ടുകൊടുത്തു. പകരം രണ്ടാം വാര്‍ഡ് നല്‍കണം എന്നായിരുന്നു ആവശ്യം. അതിന് ജോസ് പക്ഷം തയ്യാറായില്ല. സിറ്റിങ് സീറ്റാണ് എന്ന് പറഞ്ഞ്് ജോസ് പക്ഷം ശക്തമായ നിലപാട് സ്വീകരിച്ചു. ഇതോടെ എന്‍സിപിയുടെ സീറ്റ് നഷ്ടമാകുകയും ആവശ്യപ്പെട്ടത് കിട്ടാതെ വരികയും ചെയ്തു. വിമതനായി മാത്യൂസ് പെരുമനങ്ങാട് എത്തി. ജോസ് പക്ഷത്തെ സാജന് തൊടുകയാണ് എല്‍ഡിഎഫ് സ്ഥാനാര്‍ഥി.\nജില്ലാ പഞ്ചായത്ത് പരിഹരിച്ചത് ഇങ്ങനെ\nസിപിഐ കേരള കോണ്‍ഗ്രസ് പോര് കോട്ടയം ജില്ലാ പഞ്ചായത്ത് സീറ്റ് വിഭജനം എല്‍ഡിഎഫില് ഏറെ വെല്ലുവിളി സൃഷ്ടിച്ചിരുന്നു. നാല് സീറ്റ് വേണമെന്ന് സിപിഐ ഉറപ്പിച്ചു പറഞ്ഞു. കൂടുതല് ജോസ് വിഭാഗത്തിന് വീട്ടു കൊടുക്കില്ലെന്നും വ്യക്തമാക്കി. ഒടുവില് സിപിഎം, കേരള കോണ്‍ഗ്രസ് പാര്‍ട്ടികള്9വീതം സീറ്റിലും സിപിഐ നാല് സീറ്റിലും മല്‍സരിക്കുമെന്ന് ധാരണയാകുകയായിരുന്നു.\n12 സീറ്റുകളായിരുന്നു ജില്ലാ പഞ്ചായത്തിലേക്ക് കേരള കോണ്‍ഗ്രസ് ആവശ്യപ്പെട്ടത്. സിപിഐ നാല് സീറ്റ് വേണമെന്നും നിലപാടെടുത്തു. കൂടുതല് വിട്ടുതരില്ലെന്നും വ്യക്തമാക്കി. ഒടുവില് സിപിഎം ഇടപെട്ട് ചര്‍ച്ച ചെയ്താണ് ധാരണയായത്. അതേസമയം, സഖ്യകക്ഷികളായ എന്‍സിപിക്കും ജെഡിയുവിനും സീറ്റ് നല്‍കിയില്ല.\nഅതേസമയം, ജോസ് കെ മാണി പക്ഷം എല്‍ഡിഎഫിലെത്തിയ ശേഷം എന്‍സിപിക്ക് കൂടുതല് നഷ്ടമാണുണ്ടായത്. ഇനി പാലാ നിയമസഭാ മണ്ഡലം കൂടി നഷ്ടമാകുമോ എന്ന ആശങ്ക എന്‍സിപിക്കുണ്ട്്. എന്തുവന്നാലും പാലാ മണ്ഡലം വിട്ടുകൊടുക്കില്ല എന്നാണ് എന്‍സിപിയുടെ ഇതുവരെയുള്ള നിലപാട്. എന്നാല് എന്‍സിപിയുടെ കൂടെ സിപിഎം നില്‍ക്കില്ലെന്നാണ് സൂചന.\nഎന്‍സിപി കളം മാറുമോ\nപാലാ മണ്ഡലം കിട്ടിയില്ലെങ്കില് എന്‍സിപി എല്‍ഡിഎഫ് വിടുന്നതിലേക്ക് വരെ കാര്യങ്ങള് എത്തിയേക്കാം. ജോസ് കെ മാണി പക്ഷത്തെ ഉപയോഗിച്ച് മണ്ഡലം നിലനിര്‍ത്താന് സാധിക്കുമെന്ന് സിപിഎം നേതാക്കള് അടക്കം പറയുന്നു. അങ്ങനെ വരുമ്പോള് മാണി സി കാപ്പന് വിഭാഗം യുഡിഎഫിലേക്ക് ചേക്കേറുമോ എന്ന ചോദ്യവും ബാക്കിയാണ്.\nkerala congress jose k mani ncp mani c kappan ldf kerala politics local body election കേരള കോണ്‍ഗ്രസ് എം ജോസ് കെ മാണി മാണി സി കാപ്പന് എന്‍സിപി എല്‍ഡിഎഫ് politics\nNCP Huge loss in Seat Share in Kottayam After Kerala Congress Jose K Mani Faction became LDF


zainab rape and murder case– News18 Malayalam\nസൈനബ് വധകേസ് പ്രതിക്ക് നാല് വധശിക്ഷ\nUpdated: February 19, 2018, 3:45 PM IST\nലാഹോർ: ഏഴുവയസുകാരിയായ സൈനബിനെ പീഡിപ്പിച്ചു കൊലപ്പെടുത്തിയ പ്രതിക്ക് നാല് വധശിക്ഷ. കസൂര് സ്വദേശി ഇമ്രാന് അലിയെയാണ് (24) പാക് ഭീകരവിരുദ്ധ കോടതി നാല് വധശിക്ഷയ്ക്കു വിധിച്ചത്. പാകിസ്ഥാനില് വ്യാപക പ്രതിഷേധങ്ങള്‍ക്ക് കാരണമായ കൊലപാതകമായിരുന്നു. പാക് ജനത ഒന്നടങ്കം പ്രതിഷേധവുമായി തെരുവില് ഇറങ്ങിയതോടെ പൊലീസിന് കുറ്റവാളിയെ പിടികൂടേണ്ട അവസ്ഥ വന്നിരുന്നു. തുടര്‍ന്ന് നടത്തിയ അന്വേഷണത്തിലാണ് കൊലയാളി കുടുങ്ങിയത്. വധശിക്ഷയ്‌ക്കൊപ്പം ജീവപര്യന്തം തടവിനും ഏഴ് വര്‍ഷത്തെ തടവിനും കോടതി വിധിച്ചു.\nഇതോടെ പാക്കിസ്ഥാനിൽ വ്യാപകമായ പ്രതിഷേധം ഉയർന്നു. പോലീസ് അന്വേഷണം അവസാനം ഇമ്രാന് അലിയിലേക്ക് എത്തി. കൊല്ലപ്പെട്ട സൈനബ് ഉൾപ്പെടെയുള്ള കുട്ടികളുടെ ശരീരത്തിൽനിന്നും ശേഖരിച്ച ഡിഎന്‍എ സാമ്പിളുകളും പ്രതിയുടെ ഡിഎൻഎ സാമ്പിളുകളും ഒന്നാണെന്ന് പരിശോധനയിൽ തെളിഞ്ഞിരുന്നു. ഇതോടെയാണ് ഇമ്രാന് അലി കുടുങ്ങിയത്.\nFirst published: February 18, 2018


ഓരോ ദിവസവും പുതിയ ആശയങ്ങള് കണ്ടെത്തി അവതരിപ്പിക്കും\n|28 Aug 2018 7:17 AM GMT\nപാട്രസ് വില്‍സണ് (28)\nഡയറക്റ്റര്, കണ്ടംകുളത്തി ആയുര്‍സൗഖ്യം, ആയുര്‍വേദിക് റിസോര്‍ട്ട്, ആതിരപ്പിള്ളി\nബിസിനസുകാരനായ പിതാവിനെയും അതില് പങ്കാളിയായ മാതാവിനെയും കണ്ടുവളര്‍ന്ന എനിക്ക് ചെറുപ്പത്തിലെ കമ്പം ബിസിനസിലായിരുന്നു. അതുകൊണ്ട് ബിബിഎയും എംബിഎയും പഠിച്ചു. മൂന്നു വര്‍ഷം മുമ്പ് എംബിഎ പൂര്‍ത്തിയാക്കി മുഴുവന് സമയ ബിസിനസുകാരനായി.\nഓരോ ദിവസവും ഓരോ പുതിയ ആശയങ്ങള് കണ്ടെത്തി അവതരിപ്പിക്കുകയാണ് എനിക്ക് സന്തോഷം പകരുന്ന കാര്യം. പറഞ്ഞ സമയത്തുതന്നെ കാര്യങ്ങള് ചെയ്തിരിക്കണമെന്ന നിര്‍ബന്ധമുണ്ട്. അത് പിതാവ് വില്‍സണില് നിന്ന് പകര്‍ന്നു കിട്ടിയതാണ്. എടുത്തുചാടി ഒരു തീരുമാനവും എടുക്കാറില്ല. വിശദമായി പഠിച്ചശേഷം മാത്രം പുതിയ കാര്യങ്ങളിലേക്ക് കടക്കും. പ്രശ്‌നങ്ങളെ നേരിടുമ്പോള് ആനന്ദം അനുഭവിക്കുന്നതിനാല് വെല്ലുവിളികളെയും ക്രിയാത്മകമായി എടുക്കുന്നു.\nരാവിലെ 7.30 ന് ഞാന് ഓഫീസിലെത്തും. രാത്രി 11.30 എങ്കിലുമാവും വീട്ടിലേക്ക് മടങ്ങാന്. 30 ജീവനക്കാരുണ്ട് ഇവിടെ. എല്ലാ കാര്യങ്ങളും ചിട്ടയോടെ നടക്കുന്നുണ്ടെന്ന് ഉറപ്പാക്കി ഉച്ചഭക്ഷണം കഴിക്കുമ്പോഴേക്കും നാലു മണിയാകും. ജോലിയിലേ ഉള്ളൂ ചിട്ട. ഭക്ഷണക്കാര്യത്തില് അതിനാവുന്നില്ല. ഇടയ്ക്ക് ഗ്രൂപ്പിന് കീഴിലുള്ള മറ്റ് ഹോസ്പിറ്റലുകളില് സന്ദര്‍ശനം നടത്തും.\nപിതാവ് വില്‍സണ് സ്ഥാപിച്ചതാണ് ഈ റിസോര്‍ട്ട്. അടുത്ത തലത്തിലേക്ക് ഉയര്‍ത്തുകയാണ് തന്റെ കടമ. ദുബായില് പുതിയ ശാഖ തുറന്നിട്ടുണ്ട്. മറ്റ് സംസ്ഥാനങ്ങളിലേക്കും വ്യാപിപ്പിക്കാനുള്ള ശ്രമത്തിലാണ്.\nബിസിനസില് പ്രചോദനം നല്‍കുന്നത് പിതാവാണ്. അമ്മ ഡോ. റോസ്‌മേരി വില്‍സണും ഭാര്യ ഡോ.മരിയയും ബിസിനസില് കൂടെയുണ്ട്.\nKandamkulathy Ayursoukhyam Resort Patras Wilson Young Entrepreneurs of Kerala


ആനവണ്ടിയിലെ വിനോദയാത്ര:5മാസത്തിൽ2കോടി വരുമാനം | Travel | Deshabhimani | Saturday Apr 9, 2022\nസയൻസൺUpdated: Saturday Apr 9, 2022\nകോഴിക്കോട്> കാടും മലയും അരുവിയും തൊട്ടുള്ള ഉല്ലാസയാത്രയിലൂടെ കെഎസ്‌ആർടിസിക്ക് അഞ്ചുമാസത്തിനിടെ അധികവരുമാനം രണ്ട് കോടിയോളം രൂപ.\nഇന്ധനവിലയുടെ പ്രതിസന്ധിക്കിടയിലും സംസ്ഥാനത്തെ വിവിധ ഡിപ്പോകളിൽന്ന് 48 വാരാന്ത്യട്രിപ്പുകളും രണ്ട് തീർഥാടനയാത്രകളും 14 പ്രത്യേക പാക്കേജുകളും മുടങ്ങാതെ നടത്തുന്നുണ്ട്.\nബജറ്റ് ടൂർ പാക്കേജിൽ അഞ്ചുമാസത്തിനിടെ വിവിധ സർവീസുകളിൽനിന്നായി 1,96,62,872 രൂപയാണ് വരുമാനം. 2021 നവംബർ ഒന്നുമുതലാണ് ടിക്കറ്റേതര വരുമാനം എന്ന ലക്ഷ്യത്തിൽ പദ്ധതി തുടങ്ങിയത്. ചാലക്കുടിയിൽനിന്ന് മലക്കപ്പാറയിലേക്കായിരുന്നു ആദ്യയാത്ര. പരീക്ഷണാടിസ്ഥാനത്തിൽ സംഘടിപ്പിച്ച പാക്കേജ് വൻ വിജയമായതോടെ സംസ്ഥാനത്തെ വിവിധ ഡിപ്പോകളിൽനിന്ന് വിനോദസഞ്ചാര കേന്ദ്രങ്ങളിലേക്ക് യാത്ര സംഘടിപ്പിക്കുവാൻ തീരുമാനിക്കുകയായിരുന്നു. ടൂറിസം, വനംവകുപ്പ് എന്നിവയുടെ സഹകരണത്തോടെയായിരുന്നു രാത്രിയാത്ര ഉൾപ്പെടെയുള്ള ബജറ്റ് ടൂർ പാക്കേജ്.\nവിവിധ ജില്ലകളിലെ ഡിപ്പോകളിൽനിന്ന് ആഴ്ചയിൽ 16 ബസ് എന്ന നിലയിലാണ് മലക്കപ്പാറയ്ക്ക് ട്രിപ്പ് നടത്തുന്നത്. വരുമാനത്തിൽ ഒന്നാം സ്ഥാനം ഈ ട്രിപ്പിനാണ്.\nവനിതാദിനത്തിൽ സ്ത്രീകൾക്കുമാത്രമായി എട്ട് പ്രത്യേക സർവീസുകൾ നടത്തിയും കെഎസ്‌ആർടിസി ചരിത്രം സൃഷ്ടിച്ചു. മാർച്ച് എട്ടുമുതൽ 13 വരെ നടത്തിയ വുമൺസ് ട്രാവൽ വീക്കിൽ 4500 വനിതകൾ യാത്രചെയ്തു. 763 ട്രിപ്പുകളിലായി 36,749 യാത്രക്കാർ വിവിധ വിനോദസഞ്ചാര കേന്ദ്രങ്ങളിലെത്തിയത് ബജറ്റ് ടൂർ പാക്കേജിലാണ്. ചാലക്കുടി, ഹരിപ്പാട്, തിരുവല്ല, ആലപ്പുഴ, കുളത്തുപ്പുഴ, പാല, കോട്ടയം, മലപ്പുറം, ഇരിങ്ങാലക്കുട, കൊടുങ്ങല്ലൂർ, മാള, മാവേലിക്കര, നിലമ്പൂർ എന്നിവിടങ്ങളിൽ നിന്നാണ് വാരാന്ത്യ സർവീസുകൾ.\nമൂന്നാറിലേക്കുള്ള മലപ്പുറം ഡിപ്പോയുടെ സർവീസാണ് വരുമാനത്തിൽ രണ്ടാം സ്ഥാനത്ത്. കോതമംഗലം -മൂന്നാർ ജങ്കിൾ സഫാരി സർവീസിനാണ് മൂന്നാംസ്ഥാനം.\nവേനലവധിക്കാലമായ ഏപ്രിൽ, മെയ് മാസങ്ങളിൽ മലബാർ മേഖലയിലെ വിനോദസഞ്ചാരകേന്ദ്രങ്ങളെ കോർത്തിണക്കിയുള്ള കൂടുതൽ പാക്കേജുകൾ നടപ്പാക്കാനൊരുങ്ങുകയാണ്. തിരുവനന്തപുരം, കൊല്ലം ഉൾപ്പെടെയുള്ള ജില്ലകളിൽ നിന്ന് കോഴിക്കോട്, വയനാട്, കണ്ണൂർ, കാസർകോട് ജില്ലകളിലെ വിനോദസഞ്ചാര കേന്ദ്രങ്ങളിലേക്ക് സർവീസുകൾ തുടങ്ങാനും ആലോചനയുണ്ട്.


‘ഇന്ത്യന് ടു’ ഉലകനായകന്റെ അവസാന ചിത്രം; സിനിമാ ജീവിതം അവസാനിപ്പിക്കാനൊരുങ്ങി കമല്‍ഹാസന് | Malayalam UK\nDecember 04 09:46 2018 by News Desk 6\tPrint This Article\nസിനിമാ ജീവിതം അവസാനിപ്പിക്കാനൊരുങ്ങുന്നെന്ന സൂചന നല്‍കി ഉലകനായകന് കമല്‍ഹാസന്. ‘ഇന്ത്യന് ടു’ തന്റെ അഭിനയ ജീവിതത്തിലെ അവസാന ചിത്രമായിരിക്കാമെന്ന് കമല്‍ഹാസന് പറഞ്ഞു. കൊച്ചി കിഴക്കമ്പലം പഞ്ചായത്ത് ഭവനരഹിതര്‍ക്കായി നിര്‍മിച്ച വില്ലകള് സമര്‍പ്പിക്കാനെത്തിയപ്പോഴാണ് കമല് ഇക്കാര്യം പറഞ്ഞത്. രാഷ്ട്രീയത്തില് കൂടുതല് ശ്രദ്ധ കേന്ദ്രീകരിക്കുന്നതിനാണ് കമല് ഹാസന് ഇങ്ങനെ ഒരു തീരുമാനം എടുത്തിരിക്കുന്നത്. മക്കള് നീതിമയ്യം എന്ന രാഷ്ട്രീയ പാര്‍ട്ടി രൂപീകരിച്ച് പൂര്‍ണമായും പൊതുപ്രവര്‍ത്തനത്തില് സജീവമാകാനാണ് ഉലകനായകന്റെ തീരുമാനം.\n1996 ല് എസ് ശങ്കര് തിരക്കഥ ഒരുക്കി സംവിധാനം ചെയ്ത ഹിറ്റ് സിനിമയായിരുന്നു ഇന്ത്യന്റെ രണ്ടാം ഭാഗമാണ് ഇന്ത്യന് ടു. കമല് ഹാസന് നായകനായി അഭിനയിച്ച സിനിമയില് മനീഷ കൊയ്രാളയായിരുന്നു നായിക. എംഎം രത്നമായിരുന്നു സിനിമ നിര്‍മ്മിച്ചത്. കമല് ഹാസന് ഇരട്ടവേഷത്തിലെത്തിയ സിനിമ സ്വാതന്ത്ര്യ സമരസേനാനിയായിരുന്ന ഒരാള് അഴിമതിക്കെതിരെ നടത്തുന്ന പോരാട്ടത്തിന്റെ കഥയാണ് പറഞ്ഞത്.\nഎസ് ശങ്കര് തന്നെ തിരക്കഥ ഒരുക്കി സംവിധാനം ചെയ്യുന്ന ഇന്ത്യന് ടു വിന്റെ ചിത്രീകരണം ഈ മാസം ആരംഭിക്കും. 2019 ല് ചിത്രത്തിന്റെ മുഴുവന് ചിത്രീകരണവും തീര്‍ക്കുവാനാണ് പദ്ധതി. 2020 ല് ചിത്രം തിയെറ്ററുകളിലെത്തും. കാജല് അഗര്‍വാളാണ് ചിത്രത്തില് നായിക. ചിമ്പു, ദുല്‍ഖര് സല്‍മാന് എന്നിവര് ചിത്രത്തില് പ്രധാനവേഷങ്ങളിലെത്തുമെന്നാണ് റിപ്പോര്‍ട്ടുകള്. ലൈക്ക പ്രൊഡക്ഷന്‍സാണ് ചിത്രം നിര്‍മിക്കുന്നത്.\nഎ.ആര് റഹ്മാന് തന്നെയാകും ചിത്രത്തിന് സംഗീതമൊരുക്കുക. പീറ്റര് ഹെയ്‌നാണ് സംഘടനം ഒരുക്കുന്നത്. രവിവര്‍മ്മനാണ് ഛായാഗ്രഹണം.\nതാന് ഹിന്ദു വിരുദ്ധനായിരുന്നെങ്കില് സ്വന്തം മകളെ ഹിന്ദു വിശ്വാസിയായി ജീവിക്കാന് അനുവദിക്കുമോ? കമല് ഹാസന്


എന്തൊരു ക്ഷീണമാണ് ഈ ലോകകപ്പ് | DoolNews\nഎന്തൊരു ക്ഷീണമാണ് ഈ ലോകകപ്പ്\nFriday, 14th June 2019, 6:21 pm\nലോകകപ്പെന്നാല് ആ പേരു സൂചിപ്പിക്കുന്നത് പോലെ തന്നെ ലോകത്തെല്ലാ ടീമുകളെയും വച്ചു മികച്ചവരാരെന്ന് കണ്ടെത്താന് ഉള്ള ടൂര്‍ണമെന്റാണ് അത്. ലോകത്തേറ്റവും കൂടുതല് ആരാധകരുള്ള കാല്‍പ്പന്ത് കളിയുടെ ലോക മാമാങ്കത്തിന് സാധാരണയായി 32 ടീമുകളാണ് പങ്കെടുക്കുന്നത്. ഇപ്പോഴത്തെ ഫിഫ പ്രസിഡന്റ് ഇന്ഫന്റിനോ തുടരുകയാണെങ്കില് 2026 ലോകകപ്പ് ആവുമ്പോഴേക്കും അത് 48 ആയി വര്‍ദ്ധിക്കാനും സാധ്യതയുണ്ട്. ഇന്ത്യ ഇതു വരെ ലോകകപ്പിന്റെ വലിയ വേദിയില് ബൂട്ട് കെട്ടിയിട്ടില്ലെങ്കിലും ഫുട്‌ബോള് ലോകകപ്പ് ഇന്ത്യയില് ഉണ്ടാക്കുന്ന ഓളം ചെറുതൊന്നുമല്ല.\nവിവിധ രാജ്യങ്ങളുടെ ആരാധകര് അവരുടെ കളിക്കാരെ ഉള്‍പ്പെടുത്തിക്കൊണ്ട്,അവരെ വീര പുരുഷന്മാരായി വര്‍ണ്ണിച്ചും മറ്റുള്ളവരെ വെല്ലുവിളിച്ചും തയ്യാറാക്കുന്ന ഫ്‌ലെക്‌സുകളും ബാനറുകളും കവലകള് തോറും നിറഞ്ഞു നില്‍ക്കുന്ന കാഴ്ച പതിവാണ്. പ്രത്യേകിച്ചും മലബാറില് ബ്രസീലിന്റെയും അര്ജന്റീനയുടെയും ജര്മനിയുടേയുമെല്ലാം ആരാധകര് നടത്തുന്ന പോര്‍വിളികളും വമ്പു പറയലുകളുമായി രംഗം കൊഴുക്കും. ഇന്ത്യയില് തന്നെ ഏറ്റവും കൂടുതല് ഫുട്‌ബോള് ആരാധകര് ഉള്ളത് കേരളത്തില് ആണെന്ന് വേണമെങ്കില് പറയാം. മാധ്യമങ്ങളിലെല്ലാം ലോകകപ്പ് തന്നെയായിരിക്കും പ്രധാന ചര്‍ച്ചാ വിഷയം. തീരെ സാധാരണക്കാര്‍ക്കിടയില് പോലും ലോകകപ്പിനെ പറ്റി ആകും സംസാരം. സാധാരണ ഗതിയില് കളി കാണാന് ഉറക്കമിളക്കുന്നവരെ വീട്ടിലുള്ളവര് ചീത്ത പറയുകയാണ് പതിവെങ്കില് ലോകകപ്പ് വന്നെത്തിയാല് വീട്ടുകാരും കൂടെയിരുന്നു കളി ആസ്വദിക്കാന് തുടങ്ങും.\nരണ്ട് കാരണങ്ങളാല് ലോകകപ്പ് ഇന്ത്യയിലേക്ക് മാറ്റണമെന്ന് അമിതാഭ് ബച്ചന്\nഎന്നാല് തികച്ചും വ്യത്യസ്തമാണ് ക്രിക്കറ്റ് വേള്‍ഡ് കപ്പിന്റെ കാര്യം. ഇന്ത്യ ക്രിക്കറ്റില് വലിയ ശക്തിയാണ്, കിരീടം നേടാന് ഏറ്റവും സാധ്യതയുള്ള ടീമാണ്. എങ്കില് പോലും ആര്‍ക്കും ഒരാവേശം കാണാനില്ല. ബ്രസീലിനും അര്ജന്റീനക്കും വേണ്ടി നാടുകള് തോറും കൊടി തോരണങ്ങളും നെയ്മറിന്റെയും മെസ്സിയുടെയും റൊണാള്‍ഡോയുടെയുമെല്ലാം കൂറ്റന് കട്ട് ഔട്ടുകളും നിരത്തുന്ന അതേ രാജ്യത്ത് ഇന്ത്യന് ക്രിക്കറ്റ് ടീമിനെ പിന്തുണക്കുന്ന ഫ്‌ളക്‌സുകള് നാമ മാത്രമാണ്. സാധാരണ ഇന്ത്യ ഏതെങ്കിലും സീരീസ് കളിക്കുന്ന അതേ താല്പര്യമേ ലോകകപ്പിനോടും ആരാധകര്‍ക്കുള്ളൂ. ‘പാസ്സീവ് ‘ ആയി ഒഴിവു സമയം കിട്ടുമ്പോള് അവിടെയും ഇവിടെയും കളി കാണാന് ശ്രമിക്കുന്നവരാണ് അധികവും. കളിക്ക് വേണ്ടി സ്വന്തം ജോലികള് മാറ്റി വയ്ക്കുന്ന കാഴ്ച ക്രിക്കറ്റ് ലോകകപ്പില് നമുക്ക് കാണാന് സാധിക്കുന്നില്ല. കളി ദൈര്‍ഘ്യം തന്നെയാണ് പ്രധാന കാരണമെങ്കിലും അതല്ലാതെയും ഒരുപാട് കാരണങ്ങളുണ്ട്.\nഅതിലൊന്നാമത്തെ കാരണമാണ് കേവലം 10 ടീമുകളാണ് ലോകകപ്പ് കളിക്കുന്നതെന്നത്. ഐ സി സി ക്കു കീഴില് 100 ലധികം രാജ്യങ്ങളുടെ ക്രിക്കറ്റ് ടീമുകള് ഉള്‍പ്പെടുന്നുണ്ടെങ്കിലും അവര്‍ക്കൊന്നും മുന്‍നിര ടീമുകളോട് കളിക്കാനുള്ള നിലവാരമില്ല എന്ന കാരണം പറഞ്ഞു അവരെയെല്ലാം ലോകകപ്പില് നിന്നു മാറ്റി നിര്‍ത്തുകയാണ്. എന്തിന്, വേള്‍ഡ് കപ്പിലേക്ക് യോഗ്യത നേടാനുള്ള മത്സരം കളിക്കാന് സമ്മതിക്കുന്നത് പോലും കേവലം കുറച്ചു ടീമുകളെയാണ്. അതു കൊണ്ടു തന്നെ ലോകം മുഴുവന് ലഭിക്കേണ്ട സ്വീകാര്യത ലോകകപ്പിന് നഷ്ടമാകുന്നു.\n‘ഉണ്ട’ അതിജീവനം മനുഷ്യപക്ഷത്തില് നിന്ന് പറഞ്ഞ കഥ; മമ്മൂട്ടിയെന്ന താരമല്ല മമ്മൂട്ടിയെന്ന നടന് ഉള്ള സിനിമ\nഈ വര്‍ഷത്തെ ചാമ്പ്യന്‍സ് ലീഗ് ഫൈനലില് മുഖാമുഖം വന്നത് രണ്ടു ഇംഗ്ലീഷ് ടീമുകളായിരുന്നു. അതോടെ ലോകകപ്പ് നടക്കുന്ന ഇംഗ്ലണ്ടില് പോലും ക്രിക്കറ്റിനേക്കാള് കൂടുതല് കാണികള് കണ്ടത് യൂ സി എല് ഫൈനലാണ് എന്ന വസ്തുത മനസ്സിലാക്കുമ്പോള് തന്നെ നമുക്ക് ഊഹിക്കാവുന്നതാണ് എത്രത്തോളം ജനപ്രിയമല്ല ക്രിക്കറ്റ് എന്ന്.\nഇതിനെല്ലാം പുറമെ ഈ ലോകകപ്പിനെ മഴ അലങ്കോലപ്പെടുത്തുക കൂടെ ചെയ്തതോടെ എക്കാലത്തെയും വിരസമായ ലോകകപ്പുകളില് ഒന്നായി മാറി ഈ തവണത്തേത്. ഇതു വരെ നാലു കളികളാണ് മഴ മൂലം ഉപേക്ഷിക്കേണ്ടതായി വന്നത്. ഇത്രയും കാലത്തെ ലോകകപ്പ് ചരിത്രത്തില് ഇതിനു മുന്‍പ് കേവലം2കളികള് മാത്രമാണ് മഴ മൂലം മുടങ്ങിയിട്ടുള്ളത്. കാലം തെറ്റി മഴ പെയ്തതു കൊണ്ടാണ് ഒന്നും ചെയ്യാനാകാതെ പോകുന്നതെന്ന് ഐ സി സി വിശദീകരണം തരുന്നുണ്ടെങ്കിലും ഇംഗ്ലണ്ടില് ജൂണ് മാസങ്ങളില് മഴ പെയ്യുമെന്ന കാര്യം നേരത്തെ മനസ്സിലാക്കിയിട്ടും ആ സമയത്ത് തന്നെ അവിടെ ലോകകപ്പ് നടത്താന് അവര് തയ്യാറായി. ഒരു രാജ്യത്ത് വച്ചു ഇത്തരത്തിലുള്ള പ്രധാന ടൂര്‍ണമെന്റുകള് സംഘടിപ്പിക്കുമ്പോള് കളി നടക്കാന് പര്യാപ്തമായ സാഹചര്യം അവിടെയുണ്ടോ എന്ന് ഉറപ്പ് വരുത്തേണ്ടത് ഐ സി സി യുടെ ബാധ്യതയാണ്. അത് അവര് ചെയ്തില്ല എന്നു മാത്രമല്ല, ഈ മഴക്കാലത്തു എല്ലാ കളികള്‍ക്കും ഒരു കരുതല് ദിനം മാറ്റി വക്കാന് ഐ സി സി തയ്യാറായതുമില്ല.\nഇന്നലെ മഴ മുടക്കിയ ഇന്ത്യ ന്യൂസിലാന്‍ഡ് മത്സരം തുല്യശക്തികളുടെ പോരാട്ടമെന്നു വിശേഷിപ്പിച്ച ഒന്നായിരുന്നു.ഇതു വരെ അജയ്യരായിമുന്നേറിക്കൊണ്ടിരുന്ന ഇരു ടീമുകളില് ആര് വാഴും, ആര് വീഴും എന്ന ആകാംക്ഷയോടെ കളി ആരാധകര് ഏറെ കാത്തിരുന്ന ഇത്തരത്തിലുള്ള മത്സരങ്ങള് മഴ കൊണ്ടു മുടങ്ങി പോകുന്നത് തീര്‍ത്തും ദൗര്‍ഭാഗ്യകരമാണ്. ഇനിയും മഴ തുടരും എന്നതാണ് ഇംഗ്ലണ്ടിലെ കാലാവസ്ഥ പ്രവചനം എന്നിരിക്കേ ഇനിയും എത്ര കളികള് മഴയെടുക്കുമെന്ന് ആര്‍ക്കും വലിയ നിശ്ചയമൊന്നുമില്ല. ഈ രീതിയിലാണ് മഴയുടെ പോക്കെങ്കില് ഫൈനല് പോലും മഴയില് മുങ്ങി രണ്ടു ഫൈനലിസ്റ്റുകളെയും സംയുക്ത ജേതാക്കളാക്കേണ്ട സ്ഥിതി വരെ സംജാതമായേക്കാം.\nചുരുക്കി പറഞ്ഞാല് ക്രിക്കറ്റിനെ ജനപ്രിയമാക്കാന് മുന്‍കയ്യെടുക്കേണ്ടത് ഐ.സി.സി തന്നെയാണ്. അതിനു ആദ്യം വേണ്ടത് അത് ലോകത്തിന്റെ വിവിധ കോണുകളില് എത്തിക്കുക എന്നതാണ്. അതിനു കടുംപിടുത്തം വിട്ടു കൂടുതല് ടീമുകളെ ലോകകപ്പില് ഉള്‍ക്കൊള്ളിക്കാന് തയ്യാറാവണം. കൂടാതെ ഒരു രാജ്യത്തിനു ലോകകപ്പിന് ആതിഥമരുളാനുള്ള അനുമതി കൊടുക്കുമ്പോള് അവിടുത്തെ മികച്ച കാലാവസ്ഥ എപ്പോഴാണോ അപ്പോള് മാത്രം ടൂര്‍ണമെന്റ് സംഘടിപ്പിക്കണം. അതിനോടൊപ്പം എന്തെങ്കിലും കാരണവശാല് കളി മുടങ്ങിയാല് കരുതല് ദിനങ്ങള് പോലുള്ള മറ്റു വഴികള് അവലംബിക്കാനുള്ള സാഹചര്യവും ഒരുക്കേണ്ടതായുണ്ട്. ഫുട്‌ബോള് കഴിഞ്ഞാല് ലോകത്തേറ്റവും കൂടുതല് ആരാധകരുള്ള ക്രിക്കറ്റിന് കൂടുതല് ജനപ്രീതി സ്വായത്തമാക്കാന് ഇനിയുമൊരുപാട് വളരേണ്ടതായുണ്ട്.


നിവിൻ പോളിയുടെ മകനും ആസിഫ് അലിയുടെ മകൾക്കും ഒരേദിവസം പിറന്നാൾ | Azchavattom Online USA\nനിവിൻ പോളിയുടെ മകനും ആസിഫ് അലിയുടെ മകൾക്കും ഒരേദിവസം പിറന്നാൾ\nPosted by George Kakkanatt | Jun 3, 2019 | Cinema, Trending News\nനടന് നിവിന് പോളിയുടെ മകള് റോസ് ട്രീസയുടെ പിറന്നാള് മേയ് 25 നായിരുന്നു ആഘോഷിച്ചത്. മകളുടെ പിറന്നാളിന് പിന്നാലെ തന്നെ മൂത്ത മകന് ദാവീദിന്റെ പിറന്നാളും ആഘോഷിച്ചിരിക്കുകയാണ് നിവിന്. ഫേസ്ബുക്കിലൂടെ എന്റെ റൗഡി ബേബിയ്ക്ക് പിറന്നാള് ആശംസകള് എന്നും പറഞ്ഞാണ് ദാദ എന്ന് വിളിക്കുന്ന ദാവീദിന്റെ ചിത്രം നിവിന് പങ്കുവെച്ചത്. ഇതേ ദിവസം പിറന്നാള് ആഘോഷിക്കുന്ന മറ്റൊരു താരപുത്രി കൂടി ഉണ്ടെന്നുള്ളതാണ് ശ്രദ്ധേയം.\nനടന് ആസിഫ് അലിയുടെ മകളാണ് ജൂണ് രണ്ടിന് രണ്ടാം പിറന്നാള് ആഘോഷിച്ചിരിക്കുന്നത്. തന്റെ രാജകുമാരിയ്ക്ക് രണ്ട് വയസായി എന്നും പറഞ്ഞ് പിറന്നാള് ആഘോഷത്തിന്റെ ചിത്രങ്ങള് ആസിഫ് അലി പുറത്ത് വിട്ടിരുന്നു.\n2017 ജൂണ് രണ്ടിനായിരുന്നു ആസിഫ് അലിയ്ക്ക് പെണ്‍കുഞ്ഞ് പിറന്നത്. അതേ വര്‍ഷം മേയ് അഞ്ചിന് ദുല്‍ഖര് സല്‍മാന് ഒരു മകള് പിറന്നു. മേയ് 25 ന് നിവിനും പെണ്‍കുഞ്ഞ് പിറന്നു.\n2017 ല് മലയാള സിനിമയിലെ യുവതാരങ്ങള്‍ക്കെല്ലാം പെണ്‍മക്കള് പിറന്നതിന്റെ സന്തോഷമായിരുന്നു. അതേ സമയം ജൂണ് രണ്ടിന് ഒരേ ദിവസം പിറന്നാള് ആഘോഷിച്ച താരപുത്രനും താരപുത്രിയ്ക്കും ആശംസകളുമായി സോഷ്യല് മീഡിയ എത്തിയിരിക്കുകയാണ്. മലയാളത്തിന്റെ ഭാവി താരങ്ങളായിട്ടാണ് ദാദയെയും ആസിഫിന്റെ രാജാകുമാരിയെയും കാണുന്നത്. ഭാവിയില് ഇരുവരും ഒന്നിച്ച് സിനിമയില് അഭിനയിക്കേണ്ടവരാണെന്നാണ് ആരാധകര് പറയുന്നത്.\nമക്കള് കൂടി പിറന്നാതോടെ ഈ താരങ്ങള്‍ക്കെല്ലാം സിനിമയിലും വിജയമായിരുന്നു. ദുല്‍ഖര് ബോളിവുഡിലും തെലുങ്കിലുമടക്കം അരങ്ങേറ്റം നടത്തിയപ്പോള് ആസിഫ് അലി വ്യത്യസ്ത കഥാപാത്രങ്ങളിലൂടെ ശ്രദ്ധേയനായി. കായംകുളം കൊച്ചുണ്ണി എന്ന ബിഗ് ബജറ്റ് ചിത്രത്തില് അഭിനയിച്ച് നിവിന് പോളി ബോക്‌സോഫീസിനെ വിറപ്പിച്ചിരുന്നു.\nPreviousമോഡി സ്തുതി: അബ്ദുള്ളക്കുട്ടിയെ കോണ്‍ഗ്രസില് നിന്ന് പുറത്താക്കി\nNextജമാഅത്തെ ഇസ്ലാമിയുടെ വെല്‍ഫെയര് പാര്‍ട്ടി നേതാവ് ബി ജെ പിയില് ചേര്‍ന്നു


നടിയെ ആക്രമിച്ച കേസ്; കൂറുമാറി ദിലീപിന്റെ ഡ്രൈവറും | Dileep's driver defects in attack on actress\nനടിയെ ആക്രമിച്ച കേസ്; കൂറുമാറി ദിലീപിന്റെ ഡ്രൈവറും\nമൂന്നൂറിലധികം സാക്ഷികളുള്ള കേസിലെ സുപ്രധാന സാക്ഷിയായിരുന്നു ഡ്രൈവര് അപ്പുണ്ണി\nനടിയെ ആക്രമിച്ച കേസില് കൂറുമാറി ദിലീപിന്റെ ഡ്രൈവര്. മൂന്നൂറിലധികം സാക്ഷികളുള്ള കേസിലെ സുപ്രധാന സാക്ഷിയായിരുന്നു ഡ്രൈവര് അപ്പുണ്ണി. എ.എം.എം.എ ജനറല് സെക്രട്ടറി ഇടവേള ബാബു അടക്കമുള്ള പലരും മൊഴി മാറ്റിയിരുന്നു. ഈ സാഹചര്യത്തിലാണ് ഡ്രൈവറും കൂറുമാറിയിരിക്കുന്നത്.\nഡ്രൈവര് കൂറുമാറിയതോടെ പ്രോസ്‌ക്യൂഷന് ഇയാള്‍ക്കെതിരെ ക്രോസ് വിസ്താരം നടത്തിയിരുന്നു. കഴിഞ്ഞ ആഴ്ചയില് ആരംഭിച്ച സാക്ഷി വിസ്താരം ശനിയാഴ്ച വരെ നീളും. കാവ്യ ഉള്‍പ്പെടെയുള്ള 180 പേരുടെ സാക്ഷി വിസ്താരം പൂര്‍ത്തിയായി. എറണാകുളം സിബിഐ പ്രത്യേക കോടതിയില് അടച്ചിട്ട മുറിയിലാണ് ക്രോസ് വിചാരണ നടക്കുന്നത്.\nദിലീപ് അവസരങ്ങള് നഷ്ടപ്പെടുത്തുന്നുവെന്ന് ആക്രമിക്കപ്പെട്ട നടി പരാതിപ്പെട്ടതായി ഓര്‍മയില്ലെന്നാണ് ഇടവേള ബാബു കോടതിയില് പറഞ്ഞത്. ഇതോടെ ഇടവേള ബാബു കൂറുമാറിയതായി പ്രോസിക്യൂഷന് പ്രഖ്യാപിക്കുകയായിരുന്നു. എന്നാല് അന്ന് തിരിച്ചായിരുന്നു പോലീസിന് നല്‍കിയ മൊഴി. 2018 ലാണ് കേസിനാസ്പദമായ സംഭവം നടക്കുന്നത്. നടിയെ ആക്രമിച്ച കേസില് എട്ടാം പ്രതിയാണ് ദിലീപ്.


എക്സ്പൾസ് 200-ന്റെ റാലി കിറ്റ് പുറത്തിറക്കി ഹീറോ മോട്ടോകോർപ് - Malayalam DriveSpark\n3 hrs ago ഹ്യുണ്ടായി ട്യൂസൺ ഫെയ്‌സ്‌ലിഫ്റ്റ് ജൂലൈ 14 -ന് വിപണിയിലെത്തും\n4 hrs ago താരമായി 2020 ഹാരിയർ, പുത്തൻ പരസ്യ വീഡിയോയുമായി ടൊയോട്ട\nNews കോൺഗ്രസിന്റെ 'മുഖ്യമന്ത്രി' ആര്? ഉമ്മൻ ചാണ്ടിയെ കെസി വേണുഗോപാൽ വെട്ടുമോ? ഏഷ്യാനെറ്റ് ന്യൂസ് സർവ്വേ!\nഎക്സ്പൾസ് 200-ന്റെ റാലി കിറ്റ് പുറത്തിറക്കി ഹീറോ മോട്ടോകോർപ്\nPublished: Wednesday, November 6, 2019, 16:14 [IST]\nഇറ്റലിയിലെ മിലാനിൽ നടക്കുന്ന EICMA 2019 മോട്ടോർസൈക്കിൾ ഷോയിൽ ഹീറോ മോട്ടോകോർപ് എക്സ്പൾസ് 200-ന്റെ റാലി കിറ്റ് അവതരിപ്പിച്ചു. പുതിയ എക്‌സ്‌പൾസ് 200 മോട്ടോർസൈക്കിളുകളിൽ റാലി കിറ്റ് തിരഞ്ഞെടുക്കാനാകും, നിലവിലുള്ള ഉപഭോക്താക്കൾക്കും അവരുടെ ബൈക്കിൽ ഈ കിറ്റ് ഉൾപ്പെടുത്താൻ സാധിക്കും.\nറാലി പ്രേമികൾക്കും പങ്കെടുക്കുന്നവരെയും മോട്ടോർസൈക്കിളിലേക്ക് ആകർഷിക്കാനാണ് ഹീറോ റാലി കിറ്റ് രൂപകൽപ്പന ചെയ്തിരിക്കുന്നത്. ഇത് എക്സ്പിൾസ് 200-ന്റെ ഓഫ്-റോഡ് മികവ് ഒരു വലിയ അളവിൽ മെച്ചപ്പെടുത്തുന്നു. എൻട്രി ലെവൽ ഓഫ് റോഡ് മോട്ടോർസൈക്കിൾ വാങ്ങുന്നവരെ ലക്ഷ്യമിട്ട് ഹീറോ മോട്ടോകോർപ് 2019 മെയ് മാസത്തിലാണ് എക്സ്പൾസ് 200-നെ വിപണിയിലെത്തിച്ചത്. വിപണിയിൽ ഏറ്റവും താങ്ങാനാവുന്ന അഡ്വഞ്ചർ ടൂറർ ബൈക്ക് കൂടിയാണിത്.\nഹീറോ മോട്ടോസ്പോർട്സ് ടീം റാലിയിൽ നിന്നുള്ള ഘടകങ്ങൾ ഉപയോഗിച്ചാണ് കമ്പനി ഇപ്പോൾ മോട്ടോർസൈക്കിളിന്റെ റാലി കിറ്റ് വികസിപ്പിച്ചെടുത്തിരിക്കുന്നത്. ലോകമെമ്പാടുമുള്ള വിവിധ അന്താരാഷ്ട്ര റാലികളിൽ അംഗീകാരങ്ങൾ നേടിയ ടീമാണ് ഹീറോയുടേത്. ലോകത്തിലെ ഏറ്റവും കഠിനമായ മോട്ടോർസ്പോർട്ട് ഇവന്റായ ഡാകർ റാലിയിലും ടീം പങ്കെടുത്തിട്ടുണ്ട്. റാലി കിറ്റിൽ നിരവധി മെച്ചപ്പെടുത്തലുകൾ അടങ്ങിയിരിക്കുന്നു. മാറ്റങ്ങളെല്ലാം പ്രവർത്തനപരവും മികവേറിയതുമാണ്.\nഒറ്റ നോട്ടത്തിൽ തന്നെ മോട്ടോർസൈക്കിളിന് ഉയരം കൂടിയെന്ന് മനസിലാക്കാം. മുന്നിലും പിന്നിലും ലോംഗ് ട്രാവൽ സസ്പെൻഷനാണ് അവതരിപ്പിക്കുന്നത്. ഇത് ഗ്രൗണ്ട് ക്ലിയറൻസ് വർധിപ്പിക്കാൻ സഹായിച്ചു. റാലി കിറ്റ് ബൈക്കിന് 275 mm ആണ് ഗ്രൗണ്ട് ക്ലിയറൻസ്. ഇത് സ്റ്റാൻഡേർഡ് മോട്ടോർസൈക്കിളിനേക്കാൾ 55 mm കൂടുതലാണ്.\nടെലിസ്‌കോപ്പിക് ഫോർക്ക് അപ്പ് ഫ്രണ്ട് ഇപ്പോൾ ഡസ്റ്റ് സംരക്ഷണ ബൂട്ടുകൾ ഉപയോഗിച്ച് പൂർത്തിയായി. ഇത് ശരിയായ റാലി പതിപ്പാണ്. ഒരേ സ്‌പോക്ക് വീലുകളിലാണ് മോട്ടോർ സൈക്കിളിൽ ഉപയോഗിച്ചിരിക്കുന്നതെങ്കിലും റാലി കിറ്റ് മോഡലിൽ മാക്‌സിസിൽ നിന്നുള്ള നോബി ടയറുകളാണ് വാഗ്ദാനം ചെയ്യുന്നത്.\nറാലി അധിഷ്ഠിത ഇരിപ്പിടത്തിന് സ്റ്റോക്ക് സീറ്റ് വഴിയൊരുക്കി. ഫുട്‌റെസ്റ്റുകൾ ഓഫ്-റോഡിന് അനുയോജ്യമാക്കുകയും എളുപ്പത്തിലുള്ള ഗിയർ-ഷിഫ്റ്റിംഗിനായി ഗിയർ ലിവറിന്റെ നീളം വർധിപ്പിക്കുകയും ചെയ്തിട്ടുണ്ട്.\nറാലി-ശൈലി കൈകാര്യം ചെയ്യുന്നതിനുള്ള ഹാൻഡിൽബാർ റീസറുകളുമായാണ് റാലി കിറ്റ് വരുന്നത്. ഓഫ്-റോഡ് പ്രകടനം മെച്ചപ്പെടുത്തുന്നതിന് 12/40 T ഫ്രണ്ട് / റിയർ സ്പ്രോക്കറ്റ് സജ്ജീകരണവും റാലി കിറ്റിൽ ഉൾപ്പെടുത്തിയിരിക്കുന്നു.\nMost Read: ഒക്ടോബറില് അഞ്ച് ലക്ഷം യൂണിറ്റ് വില്‍പ്പനയുമായി ഹോണ്ട\nറാലി പതിപ്പ് ഡ്രൈവ് ചെയിൻ ടെൻഷനറുമായാണ് എത്തുന്നത്. റാലി കിറ്റിനൊപ്പം പ്രദർശിപ്പിച്ചിരിക്കുന്ന മോട്ടോർസൈക്കിളിൽ അക്രപോവിക് എക്‌സ്‌ഹോസ്റ്റ് സംവിധാനവുമുണ്ട്. എന്നാൽ ഈ എക്‌സ്‌ഹോസ്റ്റ് സിസ്റ്റം റാലി കിറ്റിന്റെ ഭാഗമാകില്ലെന്ന് ഹീറോ വ്യക്തമാക്കിയിട്ടുണ്ട്.\nഒരു ചെറിയ മഡ്‌ഗാർഡ് നൽകി റാലി കിറ്റ് മോട്ടോർസൈക്കിളിന്റെ പിൻഭാഗത്തെ കമ്പനി പരിഷ്‌ക്കരിച്ചിട്ടുണ്ട്. ഇത് മുന്നിലും പിന്നിലുമുള്ള ഇൻഡിക്കേറ്ററുകളും നമ്പർ പ്ലേറ്റും നീക്കംചെയ്‌തു. അതിനാൽ പൊതു നിരത്തുകളിൽ ബൈക്ക് ഓടിക്കുന്നത് നിയമ വിരുദ്ധമാക്കുന്നു. എക്‌സ്‌ഹോസ്റ്റ് സംവിധാനം ഒഴികെ റാലി കിറ്റിന് 50,000 രൂപയോളം ചെലവാകും.\nMost Read: ചേതക് ഇലക്ട്രിക്കിനായുള്ള ബുക്കിങ് ഉടന് ആരംഭിച്ചേക്കുമെന്ന് റിപ്പോര്‍ട്ട്\nസ്റ്റാൻഡേർഡ് എക്സ്-പൾസിന്റെ അതേ 199.6 സിസി, എയർ-കൂൾഡ്, സിംഗിൾ സിലിണ്ടർ എഞ്ചിനാണ് റാലി കിറ്റിനും കരുത്തേകുന്നത്. ഇത് പരമാവധി 18.4 bhp കരുത്തിൽ 17.1 Nm torque ഉത്പാദിപ്പിക്കും.\nഎക്‌സ്ട്രീം 160R ടെസ്റ്റ് റൈഡ് ആരംഭിച്ച് ഹീറോ\nഹീറോ സ്‌പ്ലെന്‍ഡര് ഐസ്മാര്‍ട്ട് ഡ്രം പതിപ്പും വില്‍പ്പനയ്ക്ക് എത്തി\nഎക്സ്ട്രീം 160R ടെസ്റ്റ് റൈഡ് രജിസ്‌ട്രേഷന് ആരംഭിച്ച് ഹീറോ; അവതരണം ഉടന്\nബിഎസ് VI ഡെസ്റ്റിനി 125 വില വര്‍ധിപ്പിച്ച് ഹീറോ\nഇ-ഷോപ്പ്; ഓണ്‍ലൈന് വില്‍പ്പനയിലേക്ക് ചുവടുവെച്ച് ഹീറോ\nവില പരിഷ്ക്കരണം തുടരുന്നു, ഹീറോ പ്ലെഷർ പ്ലസിനും വിലയിൽ വർധനവ്\nHero XPulse 200 Rally Kit Showcased. Read more Malayalam\nStory first published: Wednesday, November 6, 2019, 16:14 [IST]


Friday July 10th, 2020 - 5:57:am\nപ്രസിഡന്റിനെ വിമര്‍ശിക്കുന്ന ഓഡിയോ ചോര്‍ന്നതിനെ തുടര്‍ന്ന് യുക്രൈന്...\nPublished: Saturday 18 January 2020 10:10:53 AM\nപ്രസിഡന്റിനെ വിമര്‍ശിക്കുന്ന ഓഡിയോ ചോര്‍ന്നതിനെ തുടര്‍ന്ന് യുക്രൈന് പ്രധാനമന്ത്രി ഒലക്‌സി ഹൊഞ്ചരുക് രാജിവെച്ചു. എന്നാല് പ്രസിഡന്റ് വ്‌ളാഡിമിര് സെലെന്‍സ്!കി രാജി സ്വീകരിച്ചില്ല.\nപ്രസിഡന്റ് വ്‌ളാഡിമിര് സെലെന്‍സ്‌കിക്കെതിരെ മോശം പരാമര്‍ശം നടത്തുന്ന ഹൊഞ്ചരുക്കിന്റെ ഓഡിയോ ടേപ്പ് പുറത്തുവന്നിരുന്നു. പ്രസിഡന്റിന് രാഷ്ട്രീയത്തില് മുന്‍പരിചയമില്ലെന്നും സാമ്പത്തികരംഗത്തെക്കുറിച്ച് ഒന്നും അറിയില്ലെന്നും ഹൊഞ്ചരുക് പറയുന്ന ഓഡിയോയാണ് പുറത്തുവന്നത്. ടെലിവിഷന് സീരീസുകളില് പ്രസിഡന്റായി അഭിനയിച്ച സെലന്‍സ്‌കി കഴിഞ്ഞ തിരഞ്ഞെടുപ്പില് വിജയിച്ചാണ് യുക്രൈന് പ്രസിഡന്റായത്. ഇത് സൂചിപ്പിച്ചാണ് ഹൊഞ്ചരുക്കിന്റെ പ്രസ്താവനയെന്നാണ് ആക്ഷേപം ഉയര്‍ന്നത്.ഓഡിയോ വിവാദമായതോടെ ഹൊഞ്ചരുക് രാജിക്കത്ത് നല്‍കുകയായിരുന്നു. പ്രസിഡന്റിന് രാജിക്കത്ത് നല്‍കിയെന്ന് ഫേസ്ബുക്കിലൂടെയാണ് ഹൊഞ്ചരുക് രാജ്യത്തെ അറിയിച്ചത്. തന്റെ രാജി പാര്‍ലമെന്റില് വെക്കാന് അദ്ദേഹം പ്രസിഡന്റിനോട് അഭ്യര്‍ഥിച്ചു.\nഎന്നാല് ഹൊഞ്ചരുക്കിന്റെ രാജി സ്വീകരിക്കാന് പ്രസിഡന്റ് സെലന്‍സ്‌കി തയ്യാറായില്ല. രാജിക്കത്ത് പരിഗണിക്കാം എന്നായിരുന്നു സെലന്‍സ്‌കി ആദ്യം പറഞ്ഞത്. പിന്നീട് യുക്രൈന് പാര്‍ലമെന്റിന്റെ അധോസഭയായ വെര്‍ഖോവ്‌ന റാഡ ചേര്‍ന്ന് ചര്‍ച്ച നടത്തിയ ശേഷം രാജി നിരസിക്കാന് തീരുമാനിക്കുകയായിരുന്നു.\nഇപ്പോഴത്തെ പ്രശ്‌നങ്ങള് പരിഹരിക്കാന് പ്രധാനമന്ത്രിക്കും മന്ത്രിസഭയ്ക്കും ഒരവസരം കൂടി നല്‍കുകയാണെന്ന് ഹൊഞ്ചരുക്കിനോട് പറയുന്ന ഒരു വീഡിയോ സന്ദേശവും പ്രസിഡന്റ് സെലന്‍സ്‌കി പുറത്തുവിട്ടു. വിവാദ ഓഡിയോയുടെ സത്യാവസ്ഥ രണ്ടാഴ്ചയ്ക്കകം കണ്ടെത്തണമെന്നാണ് പ്രസിഡന്റ് നിര്‍ദേശിച്ചിരിക്കുന്നത്. ആരാണ് ഇത് ചെയ്!തതെന്ന് അന്വേഷണ ഉദ്യോഗസ്ഥര് കണ്ടെത്തുമെന്നും സെലന്‍സ്‌കി പറഞ്ഞു.\nഒരു ഔദ്യോഗിക യോഗത്തിലെ ചെറിയൊരു ഭാഗം മാത്രമാണ് ഓഡിയോയിലുള്ളതെന്നും താന് പ്രസിഡന്റിനെ നിഷേധിക്കുന്നയാളാണെന്ന് ചിലര് നടത്തിയ നീക്കമാണിതെന്നുമാണ് ഹൊഞ്ചരുക് പറഞ്ഞത്. എന്നാല് ഇതില് തൃപ്!തരാകാതെ പ്രതിപക്ഷം രാജി ആവശ്യപ്പെട്ടിരുന്നു. തുടര്‍ന്നാണ് ഹൊഞ്ചരുക് രാജിക്കത്ത് നല്‍കിയത്.\nRead more topics: ukraine president, pm ,resignation\nukraine president rejects pm resignation


രണ്ട് മക്കള് മരിച്ച വാഹനാപകടക്കേസ്; ഉമ്മക്ക് നിയമയുദ്ധത്തില് വിജയം, ലോറി ഡ്രൈവറെ പ്രതി ചേര്‍ക്കാന് കോടതി ഉത്തരവ് - MALABAR FLASH\nHome Accident Bekal Police case Kasaragod News periya കാസര്‍കോട് കേരളം കേരള വാര്‍ത്ത രണ്ട് മക്കള് മരിച്ച വാഹനാപകടക്കേസ്; ഉമ്മക്ക് നിയമയുദ്ധത്തില് വിജയം, ലോറി ഡ്രൈവറെ പ്രതി ചേര്‍ക്കാന് കോടതി ഉത്തരവ്\nരണ്ട് മക്കള് മരിച്ച വാഹനാപകടക്കേസ്; ഉമ്മക്ക് നിയമയുദ്ധത്തില് വിജയം, ലോറി ഡ്രൈവറെ പ്രതി ചേര്‍ക്കാന് കോടതി ഉത്തരവ്\nപെരിയ: രണ്ട് കുട്ടികളുടെ മരണത്തിന് കാരണമായ വാഹനാപകടക്കേസില് പ്രതി ചേര്‍ക്കപ്പെട്ട ഉമ്മ നിരപരാധിത്വം തെളിയിക്കാന് നടത്തിയ നിയമയുദ്ധത്തില് വിജയിച്ചു.[www.malabarflash.com]\nപടന്നയിലെ അയൂബിന്റെ ഭാര്യ സാബിറ സ്വകാര്യ അന്യായം സ്വീകരിച്ച ഹൊസ്ദുര്‍ഗ് ജുഡീഷ്യല് ഒന്നാംക്ലാസ് മജിസ്‌ട്രേട്ട് (രണ്ട്) കോടതി അപകടം വരുത്തിയ ലോറിയുടെ ഡ്രൈവറെ പ്രതി ചേര്‍ത്ത് ഈ കേസില് പുനരന്വേഷണം നടത്താന് ബേക്കല് പോലീസിന് നിര്‍ദേശം നല്‍കി.\n2015 ജനുവരി 24ന് പെരിയ നവോദയ വിദ്യാലയത്തിന് സമീപമുണ്ടായ വാഹനാപകടത്തില് സാബിറയുടെ മക്കളായ മുഹമ്മദ് അഫ്രാദ് (10), മുഹമ്മദ് അഫ്രീദ് (7) എന്നിവര് മരണപ്പെട്ടിരുന്നു. കുട്ടികള് സഞ്ചരിച്ച കാര് സാബിറയാണ് ഓടിച്ചിരുന്നത്. ഈ കാറില് എതിര്‍ദിശയില് നിന്നും വരികയായിരുന്ന ലോറി ഇടിക്കുകയും കുട്ടികള് തത്ക്ഷണം മരണപ്പെടുകയും ചെയ്തു.\nസാബിറ അബോധാവസ്ഥയില് ആസ്പത്രിയിലുമായി. ഇതിനിടെ ലോറി ഡ്രൈവര് ബണ്ട്വാള് സ്വദേശിയായ ഇദിനപ്പ കാര് ലോറിയിലേക്ക് ഓടിച്ചുകയറ്റിയതാണ് അപകടകാരണമെന്ന് ചൂണ്ടിക്കാട്ടി പോലീസില് പരാതി നല്‍കി. ഇതേ തുടര്‍ന്ന് കാര് ഓടിച്ച സാബിറക്കെതിരെ പൊലീസ് കേസെടുക്കുകയും ചെയ്തു.\nഅപകടനില തരണം ചെയ്ത് സുഖം പ്രാപിച്ച ശേഷം ആസ്പത്രി വിട്ട സാബിറക്ക് പിന്നീട് കോടതിയുടെ സമന്‍സ് ലഭിച്ചതോടെയാണ് താന് പ്രതിയാണെന്ന് വ്യക്തമായത്. ഇതോടെ ലോറി തന്റെ കാറിലിടിച്ചതിനെ തുടര്‍ന്നാണ് അപകടമുണ്ടായതെന്നും കേസില് നിന്നും രക്ഷപ്പെടാന് ്രൈഡവര് വ്യാജപരാതി നല്‍കിയതാണെന്നും ചൂണ്ടിക്കാട്ടി സാബിറ കോടതിയെ സമീപിക്കുകയായിരുന്നു.


സൂപ്പർ നായികമാർ ഒറ്റ ഫ്രയിമിൽ! വൈറലായി ശോഭന പങ്കുവച്ച പോസ്റ്റ്! – Kuttichatthan Media\nസൂപ്പർ നായികമാർ ഒറ്റ ഫ്രയിമിൽ! വൈറലായി ശോഭന പങ്കുവച്ച പോസ്റ്റ്!\nമഞ്ജു വാര്യർ ശോഭന ഈ രണ്ടു പേരുകളും മലയാളികൾക്ക് എന്നും പ്രിയപ്പെട്ടതാണ്. മലയാള സിനിമയിലെ തന്നെ മികച്ച നടിമാരിൽ മുൻപന്തിയിൽ തന്നെ ഈ രണ്ടു സൂപ്പർ നായികമാരും ഉണ്ടാകും. അതിനുള്ള ഏറ്റവും വലിയ ഉദാഹരണം ഇരുവരും മലയാള സിനിമയിൽ ചെയ്തു വച്ചിരിക്കുന്ന കഥാപാത്രങ്ങൾ തന്നെ. നായകൻറെ പുറകെ പ്രേമിച്ചു മരം ചുറ്റിനടക്കുന്ന സാധാ നായികാ മാരിൽ നിന്നും ഏറെ വ്യത്യസ്തമായിരുന്നു ഈ നായികമാരുടെ വേഷങ്ങൾ. ശക്തവും ഒപ്പം എന്നെന്നും മനസ്സിൽ നിൽക്കുന്നതുമായിരുന്നു ഈ സൂപ്പർ നായികമാരുടെ പ്രകടനങ്ങളും. ഒരാൾ മണിച്ചിത്രത്താഴിലെ ഗംഗയായി നിറഞ്ഞാടുമ്പോൾ മറ്റൊരാൾ കന്മദത്തിലെ ഭാനുവായി പകർന്നാടുകയായിരുന്നു.\nശോഭന അഭിനയരംഗത്തേക്ക് എത്തുന്നത് തീരെ ചെറുപ്പത്തിലാണ്. ട്രാവൻകൂർ സിസ്റ്റേഴ്സ് എന്നറിയപ്പെട്ടിരുന്ന ലളിത പത്മിനി രാഗിണിമാരുടെ സഹോദര പുത്രിയാണ് താരം. കുട്ടികാലം മുതൽക്കേ ഭരതനാട്യം അഭ്യസിക്കുന്ന ശോഭന ഒരു മികച്ച നർത്തകി കൂടിയാണ്. ചിത്രാ വിശ്വേശ്വരൻ പത്മാ സുബ്രഹ്മണ്യം എന്നീ പ്രതിഭ സമ്പന്നരായ നർത്തകരാണ് ശോഭനയെന്ന മികച്ച നർത്തകിയെ കലാലോകത്തിന് സമ്മാനിക്കുന്നത്. ആയിരത്തി തൊള്ളായിരത്തി എൺപത്തി നാലിൽ ബാലചന്ദ്ര മേനോൻ സംവിധാനം ചെയ്ത ഏപ്രിൽ പതിനെട്ട് എന്ന ചിത്രത്തിലൂടെയാണ് ശോഭന എന്ന അഭിനേത്രിയെ മലയാളികൾക്ക് ലഭിക്കുന്നത്.ഇതേ കാലയളവിൽ തന്നെ തെലുഗു തമിഴ് ഭാഷകളിലും താരം അഭിനയിച്ചിരുന്നു. മണിച്ചിത്രത്താഴ് എന്ന ചിത്രം മലയാളികൾക്ക് മറക്കുവാൻ സാദ്ധിക്കാത്ത അനുഭവമാക്കിയത് ശോഭനയുടെ അഭിനയ മികവ് തന്നെ എന്നുള്ളതിൽ തർക്കമില്ല. എന്നാൽ താരം ഇടയ്ക്ക് അഭിനയത്തിൽ നിന്നും അവധി എടുത്തിരുന്നു. തന്റെ നൃത്തവും നൃത്തവിദ്യാലയവുമായി താരം മുന്നോട്ട് പോകുകയായിരുന്നു. രണ്ടായിരത്തി ഇരുപതിൽ പുറത്ത് വന്ന വരനെ ആവശ്യമുണ്ട് എന്ന ചിത്രത്തിലൂടെ താരം ശക്തമായ തിരിച്ചു വരവ് നടത്തിയിരുന്നു.\nമലയാള സിനിമയുടെ ലേഡി സൂപ്പർ സ്റ്റാർ ആയി മാറുകയാണ് മഞ്ജു വാര്യർ ഇപ്പോൾ. സാക്ഷ്യം എന്ന മലയാള ചിത്രത്തിലൂടെയായിരുന്നു മഞ്ജുവിന്റെ സിനിമ പ്രവേശനം. എന്നിരുന്നാലും ദിലീപ് മനോജ് കെ ജയൻ തുടങ്ങിയവർ പ്രധാന വേഷത്തിൽ എത്തിയ സല്ലാപം എന്ന ചിത്രമാണ് മഞ്ജു എന്ന നായികയെ ഏറെ ശ്രദ്ധിക്കപ്പെടുന്ന ആദ്യ ചിത്രം. അഭിനയ ജീവിതത്തിലെ ആദ്യ നാല് കൊല്ലങ്ങളിൽ തന്നെ മികച്ചതും ശക്തവുമായ കഥാപാത്രങ്ങളാണ് മഞ്ജുവിന് ലഭിച്ചത്. നടൻ ദിലീപുമായുള്ള വിവാഹത്തിന് ശേഷം താരം അഭിനയത്തിൽ നിന്നും ഇടവേള എടുത്തിരുന്നു. എന്നാൽ ഇരുവരും വേർപിരിഞ്ഞ ശേഷം താരം ശക്തമായ തിരിച്ചുവരവാണ് നടത്തിയത്. റോഷൻ ആൻഡ്രൂസ് സംവിധാനം ചെയ്ത ഹൗ ഓൾഡ് ആർ യൂ എന്ന ചിത്രത്തിലെ നീലിമ എന്ന ശക്തമായ കഥാപാത്രം മഞ്ജുവിനെ സൂപ്പർ നായികയാക്കി മാറ്റി. ഇപ്പോൾ കൈ നിറയെ ചിത്രങ്ങളാണ് മഞ്ജുവിന്. ഒരു പക്ഷെ തെന്നിന്ത്യയിലെ തന്നെ തിരക്കേറിയ നായികയാകും മഞ്ജു.\nഇപ്പോഴിതാ ഇതുവരെയും ഒരുമിച്ച് സ്‌ക്രീനിൽ കാണുവാൻ സാധിക്കാതെ പോയ സൂപ്പർ നായികമാർ ഇപ്പോൾ ഒരുമിച്ച് എത്തിയിരിക്കുകയാണ്. മഞ്ജു വാര്യരോടൊപ്പമുള്ള ചിത്രം പങ്കുവച്ച് എത്തിയിരിക്കുകയാണ് ശോഭന. ഇതുവരെ ലഭിച്ചതില് ഏറ്റവും ഊഷ്മളമായ ആലിംഗനം എന്നാണ് താരം പങ്കുവച്ച ചിത്രത്തിന് അടിക്കുറുപ്പായി നല്കിയിയ്ക്കുന്നത്. ചിത്രത്തിന് താഴെ ആരാധകരുടെ മന്റുകളുടെ പ്രവാഹമാണ്. നിമിഷങ്ങക്കുളിൽ തന്നെ ചിത്രങ്ങൾ വൈറലായി മാറിയിരിക്കുന്നു.\nPrevious Previous post: തന്നെ നായകനാക്കിയാൽ വീടും പറമ്പും എഴുതിത്തരാം എന്ന് ലാലു അലക്സ്\nNext Next post: സിനിമ പ്രൊമോഷന് പോകാൻ എനിക്ക് താല്പര്യമില്ല! കല്യാണി പ്രിയദർശൻ പറയുന്നു!


പറഞ്ഞ് തീർത്ത് പാലായിൽ, ചരിത്രമായി ക്യാപ്റ്റന്റെ പാലാച്ചടങ്ങ് | 22Mar2021\nപറഞ്ഞ് തീർത്ത് പാലായിൽ, ചരിത്രമായി ക്യാപ്റ്റന്റെ പാലാച്ചടങ്ങ്\nMar 23, 2021, 02:00 AM IST\nഅന്ന് കാപ്പനുവേണ്ടി, ഇപ്പോൾ കാപ്പനെതിരേ അന്ന് എതിർത്തത് മാണിയെ, ഇന്ന് പിന്തുണച്ചത് ജോസ് കെ.മാണിയെ\nകോട്ടയം: പറയാനുള്ളത് വളച്ചുകെട്ടാതെ കൃത്യമായി പറയുകയെന്നതാണ് പിണറായി ശൈലി. രാഷ്‌ട്രീയപ്രതിയോഗികൾക്കുള്ള മറുപടിയാണെങ്കിൽ അതിന് മൂർച്ച കൂടും. പാലായിലെ പ്രചാരണവേദിയിൽ പിണറായിയുടെ ഒളിയമ്പ് കാപ്പനെതിരേയായിരുന്നു. കഴിഞ്ഞ ഉപതിരഞ്ഞെടുപ്പിലാണ് പാലാ ആദ്യമായി ചുവന്നത്. എൽ.ഡി.എഫിന് ചരിത്രജയം നേടിക്കൊടുത്ത സ്വന്തം തട്ടകത്തിൽ മാണി സി.കാപ്പൻ ഇത്തവണ വലതുമുന്നണിയിൽ. സി.പി.എമ്മിന്റെ രാഷ്‌ട്രീയ എതിരാളിയായിരുന്ന കെ.എം.മാണിയുടെ മകൻ ജോസ് കെ.മാണി ഇടതുപാളയത്തിലും. 2019-ലെ ഉപതിരഞ്ഞെടുപ്പിൽ കാപ്പനായി പ്രചാരണത്തിനെത്തിയ പിണറായി വിജയൻ ഇപ്പോൾ അന്നത്തെ എതിരാളിയായ കേരള കോൺഗ്രസ് എമ്മിനും ജോസ് കെ.മാണിക്കുംവേണ്ടി പ്രചാരണത്തിനെത്തുന്നു. ഒന്നരവർഷംകൊണ്ട് പാലാ രാഷ്‌ട്രീയം മാറിയതിങ്ങനെ.\nഇടതുമുന്നണിയിൽ സീറ്റ് ചർച്ച തുടങ്ങുന്നതിന് മുമ്പുതന്നെ ‘തർക്കഭൂമി’യായിരുന്നു പാലാ. കേരളഡ കോൺഗ്രസ് എം ഇടതുപാളയത്തിലെത്തിയപ്പോൾത്തന്നെ കാപ്പൻ അപകടം തിരിച്ചറിഞ്ഞിരുന്നു. തന്റെ പാർട്ടിയുടെയും നേതാവിന്റെയും പിന്തുണ ലഭിക്കുംമുമ്പേ ‘പാലായിൽ ഞാനുണ്ടാകുമെന്ന്’ കാപ്പൻ പ്രഖ്യാപിച്ചു. പാലാ ‘ചങ്കാ’ണെന്നും കാപ്പൻ സൂചന നൽകി. പക്ഷേ, പാർട്ടിയുടെ പിന്തുണ നേടാനാകാതെ മുന്നണി വിടേണ്ടിവന്ന കാപ്പൻ അഭയം തേടിയത് യു.ഡി.എഫ്. പാളയത്തിൽ. ഇതോടെ ഇരു കൂട്ടർക്കും അഭിമാനപ്രശ്നമായി പാലാ മാറി.\nകാപ്പനെതിരായ നിലപാട് വ്യക്തമാക്കാൻ പാലാതന്നെ പിണറായി തിരഞ്ഞെടുക്കുമെന്ന് ഉറപ്പായിരുന്നു. കാപ്പന്റെ അവസരവാദനിലപാടാണ് പിണറായി ചർച്ചയാക്കിയത്. കഴിഞ്ഞ തവണത്തെ ജയം ഇടതുമുന്നണിയുടെ കൂട്ടായ്‌മയുടെ ജയമാണെന്നാണ് പിണറായി ഓർമിപ്പിച്ചത്. അതേ സമയം അവസരവാദിയാരാണെന്ന് പാലാക്കാർക്കറിയാമെന്ന് കാപ്പന്റെ മറുപടി. തോറ്റപാർട്ടിക്ക് സീറ്റ് നൽകിയത് മുന്നണിമര്യാദയല്ലെന്നും തനിക്ക് അവസരം നിഷേധിച്ചത് അനീതിയാണെന്നും കാപ്പൻ ആവർത്തിക്കുന്നു.\nതിരുവനന്തപുരം: ലോക്ഡൗൺ കാലത്ത് ജോലിസ്ഥലത്തേക്ക് യാത്രചെയ്യുന്നതിന് ശുചീകരണത്തൊഴിലാളികൾക്കും ..\nതിരുവല്ലയിൽ റോഡ് ഷോ നയിച്ച് ഉമ്മൻചാണ്ടി\nഅന്തമില്ലാതെ തിരുവല്ലയുടെ ചിന്തകൾ\nഅതിഥിത്തൊഴിലാളികളുടെ മടക്കം; ദീർഘദൂര തീവണ്ടികളില്ലെങ്കിൽ സ്ഥിതി ഗുരുതരമാകും\nമറയൂരുകാർക്ക് മരുന്ന് വേണോ? വാട്‌സാപ്പിൽ ഒരു മെസേജ് അയയ്ക്കൂ...